Deepan Murali's birthday wishes to his daughter, Surprise video went viral 8 വര്‍ഷത്തെ പ്രണയത്തിനൊടുവില് വിവാഹം! മകള്‍ക്ക് പിറന്നാള് സര്‍പ്രൈസ് ഒരുക്കി ദീപന് മുരളി - Malayalam Filmibeat\n| Updated: Wednesday, July 22, 2020, 9:35 [IST]\nമിനിസ്‌ക്രീന് പ്രേക്ഷകര്‍ക്ക് പരിചിതനായി മാറിയ താരങ്ങളിലൊരാളാണ് ദീപന് മുരളി. അഭിനയത്തിന് പുറമെ അവതാരകനായും ദീപന് എത്താറുണ്ട്. മോഹന്‍ലാല് അവതരിപ്പിച്ച ബിഗ് ബോസ് ഷോയിലും താരം പങ്കെടുത്തിരുന്നു. ഈ പരിപാടിയിലെത്തിയതിന് ശേഷമായിരുന്നു താരത്തിന്റെ വ്യക്തി ജീവിതത്തെക്കുറിച്ച് പ്രേക്ഷകര് കൂടുതലായി മനസ്സിലാക്കിയത്. സീതയെന്ന പരമ്പരയില് അഭിനയിച്ച് വരുന്നതിനിടയിലായിരുന്നു താരം ബിഗ് ബോസിലേക്ക് എത്തിയത്. തന്റെ വിവാഹത്തെക്കുറിച്ചും ഭാര്യയെ പരിചയപ്പെട്ടതിനെക്കുറിച്ചുമൊക്കെ താരം തുറന്നുപറഞ്ഞിരുന്നു.\n2019 ജൂലൈ 22 നായിരുന്നു ദീപന് മുരളിയുടെയും മായയുടേയും ജീവിതത്തിലേക്ക് കുഞ്ഞതിഥി എത്തിയത്. മരിച്ചുപോയ അമ്മയുടെ സാന്നിധ്യമാണ് അവള് ഓര്‍മ്മിപ്പിക്കുന്നത്. അവള്‍ക്ക് അമ്മയുടെ പേര് തന്നെ നല്‍കുന്നുവെന്നും താരം പറഞ്ഞിരുന്നു. സരസ്വതിയെന്നാണ് അമ്മയുടെ പേര്. സരസ്വതി ദേവിയുടെ മറ്റൊരു പേരാണ് മേധസ്വി. അതാണ് മകള്‍ക്ക് ഈ പേരിട്ടതെന്നും താരം പറഞ്ഞിരുന്നു. മകളുടെ ഒന്നാം പിറന്നാളിനെക്കുറിച്ച് പറഞ്ഞെത്തിയിരിക്കുകയാണ് താരം ഇപ്പോള്.\nകുഞ്ഞുരാജകുമാരിയുടെ ഒന്നാം പിറന്നാള് വിപുലമായി ആഘോഷിക്കേണ്ടതായിരുന്നു. അപ്രതീക്ഷിതമായെത്തിയ പ്രതിസന്ധി ഘട്ടത്തില് ആഘോഷം ചുരുക്കേണ്ടി വന്നിരിക്കുകയാണ്. ആഘോഷമില്ലെങ്കിലും മകള്‍ക്കായി പ്രിയപ്പെട്ടവരുടെ ആശംസയുള്ള വീഡിയോയുമായാണ് ദീപന് എത്തിയത്. സീരിയല് രംഗത്തെ നിരവധി താരങ്ങളാണ് വീഡിയോയിലൂടെ മേധക്കുട്ടിക്ക് ആശംസ അറിയിച്ചിട്ടുള്ളത്. മുതിര്‍ന്നതിന് ശേഷം ആ്ദ്യ പിറന്നാളിന് ലഭിച്ച അമൂല്യ സമ്മാനത്തെക്കുറിച്ച് മകള്‍ക്ക് മനസ്സിലാവുമെന്നും താരം കുറിച്ചിട്ടുണ്ട്.\nപൊതുവെ അറേഞ്ച്ഡ് മാര്യേജെന്നാണ് പറയാറുള്ളത്. എന്നാല് അങ്ങനെയായിരുന്നില്ല. 8 വര്‍ഷത്തെ പ്രണയത്തിനൊടുവിലായാണ് തങ്ങള് ഇരുവരും വിവാഹിതരായതെന്ന് താരം പറഞ്ഞിരുന്നു. മള്‍ട്ടിമീഡിയ കോഴ്‌സ് കഴിഞ്ഞ് ജോലി തിരയുന്നതിനിടയിലായിരുന്നു ദീപ് മുന്നിലേക്ക് മായ എത്തിയത്. അഭിമുഖത്തിലൂടെയായിരുന്നു ഇരുവരും ആദ്യമായി പരിചയപ്പെട്ടത്. അടുത്ത സുഹൃത്തുക്കളായ മാറിയ ഇരുവരും പിന്നീട് പ്രണയത്തിലാവുകയായിരുന്നു.\nമേധസ്വി വന്നതിന് ശേഷമുള്ള മാറ്റം\nമകള് ജനിച്ചതിന് ശേഷം ജീവിതത്തില് വന്ന മാറ്റങ്ങളെക്കുറിച്ച് പറഞ്ഞും താരമെത്തിയിരുന്നു. ഉറക്കത്തിന്റെ സമയമൊക്കെ മാറിയെന്ന് ഇരുവരും പറഞ്ഞിരുന്നു. ആദ്യമായി അച്ഛായെന്നായിരുന്നു അവള് വിളിച്ചത്. അത് കേള്‍ക്കുന്നതിനേക്കാള് വലിയ സന്തോഷം വേറെയില്ല. അമ്മ മരിച്ചതോടെ ജീവിതത്തില് വല്ലാത്ത നിരാശയായിരുന്നു. മകള് വന്നതോടെ ആ അവസ്ഥയില് നിന്നും മോചനമുണ്ടായെന്നും ദീപന് മുരളി മുന്‍പ് പറഞ്ഞിരുന്നു.\nമകള് ആദ്യം വിളിക്കുന്നത് തന്റെ പേരായിരിക്കുമെന്ന് ഭാര്യയോട് പറയാറുണ്ടായിരുന്നു. അങ്ങനെ തന്നെയായിരുന്നു സംഭവിച്ചതും. ആ വിളി കേള്‍ക്കുമ്പോള് ഉണ്ടാകുന്ന സന്തോഷം പറഞ്ഞറിയിക്കാനാവില്ല. അത് പോലെ തന്നെ തങ്ങള്‍ക്ക് ആണ്‍കുട്ടിയായിരിക്കുമെന്നായിരുന്നു എല്ലാവരും ഒരുപോലെ പറഞ്ഞത്. എന്നാല് പെണ്‍കുഞ്ഞായിരിക്കുമെന്നായിരുന്നു താന് കരുതിയത്. അത് ശരിയായിരുന്നുതാനും.\nപ്രസവ സമയത്ത് ഭാര്യയ്ക്കരികിലുണ്ടായതിനാല് മകളെ ആദ്യം കാണാനും ദീപന് സാധിച്ചിരുന്നു. പ്രസവ ശേഷം ഭാര്യയേയും മകളേയും ശുശ്രൂഷിച്ചതും താനായിരുന്നുവെന്നും താരം പറഞ്ഞിരുന്നു. അമ്മയും സഹോദരിമാരുമൊന്നുമില്ലാത്തതിനാല് എല്ലാം സ്വയം ചെയ്യുകയായിരുന്നു. പ്രൊഫഷനില് തിരക്കുകളുണ്ടായിരുന്നുവെങ്കിലും ഇവരുടെ രണ്ടുപേരുടേയും കാര്യങ്ങളെല്ലാം കൃത്യമായി ചെയ്തിരുന്നുവെന്നും അന്ന് താരം പറഞ്ഞിരുന്നു.\nDeepan Murali's birthday wishes to his daughter, Surprise video went viral


പെട്ടെന്ന് പണത്തിന് ആവശ്യം വരുമ്പോൾ എഫ്.ഡി. പിൻവലിക്കണോ ?\nകാർഡ് ഇല്ലാതെ എ.ടി.എമ്മുകളിലൂടെ പണം പിൻവലിക്കാം\nഹൈടെക് തട്ടിപ്പ്; അക്കൗണ്ടിൽനിന്ന് അരലക്ഷം തട്ടി\nനിക്ഷേപത്തിന് ഏത് ബാങ്കില് കൂടുതല് പലിശ ലഭിക്കും?\nഎസ്ബിഐയുടെ സേവനം ഇനി വീട്ടുപടിക്കല്


ഇതു മലയാളസിനിമയുടെ ശാപം: ടൊവീനോ | Tovino Piracy\nഇതു മലയാളസിനിമയുടെ ശാപം: ടൊവീനോ\nമനോരമ ലേഖകൻ September 12, 2018 11:49 AM IST\nറിലീസ് ചിത്രങ്ങളുടെ വ്യാജൻ പുറത്തിറങ്ങുന്നതിൽ പ്രതിഷേധവുമായി ടൊവീനോ തോമസ്. പുതിയ റിലീസുകളായ രണവും തീവണ്ടിയുമൊക്കെ ടോറന്റില് ലഭ്യമായതിനെ തുടര്‍ന്നാണ് ടൊവീനോ രംഗത്തുവന്നത്.\nതാരതമ്യേന ചെറിയ ഇന്‍ഡസ്ട്രിയായ മലയാളം സിനിമയെ തകര്‍ക്കാനെ ഇത്തരം പ്രവൃത്തികള് ഇടയാക്കു എന്നും സിനിമയെ സ്‌നേഹിക്കുന്ന പ്രേക്ഷകര് വ്യാജ പതിപ്പുകള് ടോറന്റില് നിന്ന് ഡൗണ്‍ലോഡ് ചെയ്ത് കാണില്ലെന്ന തീരുമാനം എടുക്കണമെന്നും തീവണ്ടിയിലെ നായകന് ടൊവീനോ തോമസ് കുറിച്ചു.\nടൊവീനോയുടെ കുറിപ്പിന്റെ പൂര്‍ണരൂപം\nവര്‍ഷങ്ങളായി മലയാളസിനിമയുടെ ശാപം ആണ് പൈറസി. പൈറസി തടയാന് അല്ലെങ്കില് ഇല്ലാതാക്കാന് ഫലപ്രദമായ ഒരേയൊരു വഴിയേ ഞാന് കാണുന്നുള്ളൂ ! ‘സിനിമാപ്രേമികളായ നമ്മള് ഇനിമുതല് ഒരു സിനിമയുടെയും പൈറേറ്റഡ് കോപ്പികള് ഡൗണ്‍ലോഡ് ചെയ്യുകയോ കാണുകയോ ചെയ്യില്ല എന്ന തീരുമാനം എടുക്കുക.’\nമറ്റു ഫിലിം ഇന്‍ഡസ്ട്രികളുമായി തട്ടിച്ചു നോക്കുമ്പോള് ചെറിയൊരു ഇന്‍ഡസ്ട്രിയാണ് നമ്മുടെ മലയാളം ഇന്‍ഡസ്ട്രി. ചെറിയ ബജറ്റില് നമ്മള് ഒരുക്കുന്ന മലയാള സിനിമകള് തിയറ്ററില് മത്സരിക്കുന്നത് ഹോളിവുഡ് ബോളിവുഡ് ടോളിവുഡ് കോളിവുഡ് ഉള്‍പ്പടെയുള്ള വലിയ ബജറ്റില് ഒരുങ്ങുന്ന സിനിമകളോടാണ്.\nഎന്നിട്ടും നമ്മള് തോല്‍ക്കാതെ തലയുയര്‍ത്തി നില്‍ക്കുന്നത് ഇവിടെ സൃഷ്ടിക്കപ്പെടുന്ന സിനിമകളില് പണിയെടുക്കുന്നവര് ഇരട്ടി പണിയെടുക്കുന്നതു കൊണ്ടാണ്. (ഒരിക്കലെങ്കിലും ഷൂട്ടിങ്ങ് കണ്ടിട്ടുള്ളവര്‍ക്ക് മനസ്സിലാവും). മലയാളസിനിമ നല്ലൊരു കാലഘട്ടത്തിലൂടെ കടന്ന് പോകുന്ന ഈ അവസരത്തില്, അതിന്റെ തണ്ട് തുരക്കുന്ന ഒരു ഏര്‍പ്പാടാണ് ഈ പൈറസി.\nസിനിമയിലുള്ള ആരോടെങ്കിലും വിരോധമുണ്ടെങ്കില് സിനിമ കാണാതിരിക്കാന് ആര്‍ക്കും അവകാശമുണ്ട്. പക്ഷെ, ഒരു സിനിമയുടെ പൈറേറ്റഡ് കോപ്പി അപ്‍ലോഡ് ചെയ്യുന്നത് നിയമപരമായി ഒരു ക്രിമിനല് കുറ്റം ആണ്. അത് ഡൗണ്‍ലോഡ് ചെയ്ത് കാണുന്നവര് കൂട്ടുപ്രതികളും ആവുന്നു. (കള്ളനോട്ട് അടിക്കുന്നതും അത് വാങ്ങി ഉപയോഗിക്കുന്നതും പോലെ)\nപക്ഷെ, നമുക്ക് അതു കാണണ്ട എന്ന തീരുമാനം എടുത്തൂടെ? അവരെ നന്നാക്കാന് പറ്റിയില്ലെങ്കിലും നമുക്ക് സ്വയം നന്നായിക്കൂടെ? ആവശ്യക്കാരില്ലാത്ത ഒരു സാധനം ആരും വില്‍ക്കില്ലല്ലോ. ലക്ഷങ്ങളും കോടികളുമൊന്നും ഇല്ലല്ലോ ഒരു സിനിമാ ടിക്കറ്റിന്. ഇനിമുതല് സിനിമ അതിന്റെ മുഴുവന് ക്വാളിറ്റിയിലേ കാണൂ എന്നൊരു തീരുമാനം എടുത്തൂടെ? ഞാന് സംസാരിക്കുന്നത് മുഴുവന് മലയാള സിനിമകള്‍ക്കും വേണ്ടിയാണ്. കഴിയുമെങ്കില് സഹകരിക്കുക. നന്ദി !\nവാല്‍ക്കഷ്ണം :ട്രോളേന്മാര് ലിപ്‌ലോക്ക് ട്രോളുകളുടെ സ്റ്റോക്ക് തീരുമ്പോ ഇതുംകൂടി ഒന്ന് പരിഗണിക്കണം. നിങ്ങളില് നല്ല പ്രതീക്ഷ ഉണ്ട്. വെറുതെ പറയുന്നതല്ല. നല്ലകാര്യങ്ങള് ചെയ്യാനും ആളുകളെ ചിന്തിപ്പിക്കാനുമുള്ള നിങ്ങളുടെ കഴിവ് നിങ്ങള് തെളിയിച്ചതാണ്.


കാഞ്ഞങ്ങാട് കലയുടെ പൊൻപ്രഭയിൽതിളങ്ങിയ രാപകലുകൾക്ക് ഒരാണ്ട് | 27Nov2020\n: കൗമാരകലയുടെ പൊൻപ്രഭ വിതറിയ കാഞ്ഞങ്ങാട്ടെ 28 വേദികൾ. കലാകേരളത്തിന്റെ കണ്ണും മനസ്സും ഈ വടക്കൻനാട്ടിലേക്ക് കേന്ദ്രീകരിച്ച അഞ്ച് രാപകലുകൾ.\nകാഞ്ഞങ്ങാടിന് ഒരിക്കലും മറക്കാനാകാത്ത ആ നല്ല നാളുകൾക്ക് ഒരാണ്ട്. കഴിഞ്ഞ വർഷം നവംബർ 27-നായിരുന്നു സംസ്ഥാന സ്കൂൾ കലോത്സവത്തിന് കാഞ്ഞങ്ങാട് കൊടിയേറിയത്. കൈയെത്താദൂരത്തോ കൗമാര കലോത്സവം എന്ന തലക്കെട്ടിൽ മാതൃഭൂമി തുടങ്ങിയ കാമ്പയിനായിരുന്നു കാസർകോട്ടേക്ക് വീണ്ടും ഏഷ്യയിലെ ഏറ്റവും വലിയ കൗമാരമേളയെ എത്തിച്ചത്.\nപാലക്കാടിന് സ്വർണക്കപ്പ്; കാഞ്ഞങ്ങാടിന് സ്‌നേഹക്കപ്പ് എന്നു പറഞ്ഞ് മാതൃഭൂമിയെഴുതിയ മുഖപ്രസംഗവും ഇവിടത്തെ ഒരോ മനസ്സുകളിലും മായാതെ കിടപ്പുണ്ട്.\nഇതര ജില്ലകളിലെ കലാപ്രതിഭകളെയും രക്ഷിതാക്കളെയും അധ്യാപകരെയും തങ്ങളുടെ വീടുകളിൽ പാർപ്പിച്ച് കാഞ്ഞങ്ങാട്ടെയും നീലേശ്വരത്തെയും വീട്ടുകാർ കലർപ്പില്ലാത്ത സ്നേഹത്തെ കാണിച്ചുകൊടുത്ത കലോത്സവം കൂടിയായിരുന്നു കാഞ്ഞങ്ങാട്ടേത്.\n:കലാകേരളം കാഞ്ഞങ്ങാട്ടിന് സമ്മാനിച്ച സംസ്ഥാന സ്കൂൾ കലോത്സവത്തിന്റെ അടയാളം ഇവിടെ എന്നെന്നുമുണ്ടാകുമെന്ന കാഞ്ഞങ്ങാട് നഗരഭരണാധികാരികളുടെയും സംഘാടകസമിതിയുടേയും ഉറപ്പ് ഇതുവരെയും നടപ്പായില്ല.\nപ്രധാനവേദിയിൽ ഉയർന്ന പെൻസിൽ മാതൃകയിലുള്ള കൊടിമരമാണ് ഇതിലൊന്ന്. ആലാമിപ്പള്ളി ബസ് സ്റ്റാൻഡിൽ ഉയർന്ന ബേക്കൽകോട്ട മാതൃകയിലുള്ള കമാനമാണ് രണ്ടാമത്തേത്. വാഴുന്നോറൊടി മേനിക്കോട്ട് സ്വരലയ സാസംകാരികവേദി പ്രവർത്തകരാണ് കലോത്സവ സ്വീകരണ കമ്മിറ്റിയുമായി ചേർന്ന് കൊടിമരം ഉണ്ടാക്കിയത്. ബേക്കൽകോട്ടയുടെ മിനാരം അടത്തറയാക്കി അതിന്റെ ഒത്തനടുവിൽ കൂർത്തമുനയുള്ള കടലാസുപെൻസിൽ രൂപത്തിലുള്ള കൊടിമരമാണ് രൂപകൽപ്പന ചെയ്തത്. പ്രദർശന കമ്മിറ്റിയാണ് അലാമിപ്പള്ളിയിൽ 80 അടി നീളവും 40 അടി വീതിയുമുള്ള ബേക്കൽ കോട്ടയുടെ മാതൃക പണിതത്. ചെത്തിമിനുക്കിയ 4000 ചെങ്കല്ലുകൊണ്ടാണ് ഇതു കെട്ടിയുയർത്തിയത്.\nകൊടിമരത്തെ അലാമിപ്പള്ളിയിലേക്ക് മാറ്റാനും 'ബേക്കൽകോട്ട' കമാനത്തെ അവിടെ തന്നെ നിലനിർത്താനുമായിരുന്നു ആലോചന. ബേക്കൽകോട്ട മാതൃക പിന്നീട് പൊളിച്ചുമാറ്റി. കൊടിമരം ആലാമിപ്പള്ളിയിലേക്ക് മാറ്റാനുള്ള ശ്രമത്തിനിടെ ഇതിന്റെ മുനയൊടിഞ്ഞു. അതോടെ ആ ശ്രമം ഉപേക്ഷിച്ചു. മഴയും വെയിലും കൊണ്ട് അത് മൈതാനത്തിന്റെ മൂലയിൽ കിടന്ന് നശിച്ചു.


നാട്ടുകാരെ സിനിമ കാണിക്കാന് കാട്ടരുവിയില് നിന്ന് വൈദ്യുതിയുണ്ടാക്കിയ മലയോര കര്‍ഷകന് – Intensive Promoter\nHome / Lifestyle / നാട്ടുകാരെ സിനിമ കാണിക്കാന് കാട്ടരുവിയില് നിന്ന് വൈദ്യുതിയുണ്ടാക്കിയ മലയോര കര്‍ഷകന്\nIntensive Promo June 8, 2019\tLifestyle Leaveacomment 113 Views\nകുഞ്ഞുവര്‍ക്കിച്ചേട്ടന്. സിനിമയെന്ന് കേട്ടാല് പണിയുപേക്ഷിച്ച് പോവുന്ന പിരാന്തന്. എട്ടേക്കര് പുരയിടത്തില് പക്ഷികളെ ഊട്ടാന് തിനയും ധാന്യങ്ങളും വളര്‍ത്തുന്നു. പക്ഷികളുടെ ശബ്ദം റെക്കോഡ് ചെയ്തുവെച്ച് ഇടക്കിടെ കേള്‍ക്കലാണ് മറ്റൊരു പിരാന്ത്.\nപക്ഷേ, ഒരു പ്രശ്നം മാത്രം. ആ പ്രദേശത്തൊന്നും വൈദ്യുതി എത്തിയിട്ടില്ല. കുഞ്ഞുവര്‍ക്കിച്ചേട്ടന് പക്ഷേ പിന്തിരിയാന് തയ്യാറായിരുന്നില്ല. സ്വന്തം പുരയിടത്തിലൂടെ ഒഴുകുന്ന അരുവിയില് നിന്ന് വൈദ്യുതി ഉണ്ടാക്കാന് തീരുമാനിച്ചു.പറയാന് ഏറെയുണ്ട്. കുഞ്ഞുവര്‍ക്കിച്ചേട്ടന് ഒരു വ്യക്തിയല്ല. ഒരു പ്രസ്ഥാനമാണ്.\nപിന്നീട് കാസര്‍കോട് ജില്ലയിലെ വെള്ളരിക്കുണ്ടില് താമസമാരംഭിക്കുമ്പോള് ദാരിദ്ര്യം മാത്രമായിരുന്ന കുടുംബത്തിന്‍റെ മൂലധനം.അച്ഛനും അമ്മയും പത്തുമക്കളുമടങ്ങുന്ന കുടുംബത്തിന് ആകെയുണ്ടായത് 90 സെന്‍റ് സ്ഥലം മാത്രം–കാടും പടലും പാറയും നിറഞ്ഞ സ്ഥലം.\nഎന്നാല് ഇന്നും ഇരുപത്തിയഞ്ചിന്‍റെ ചുറുചുറുക്ക്, നല്ല തെളിച്ചത്തില് പഴയകാര്യങ്ങള് ഓര്‍മ്മിക്കുന്ന കുഞ്ഞുവര്‍ക്കി പറയുന്നു: ദേവഗിരി കോളേജില് (കോഴിക്കോട്) പ്രീഡിഗ്രി പഠിച്ചുകൊണ്ടിരിക്കുമ്പോഴാണ് നല്ല കര്‍ഷകനാകണമെന്ന മോഹമുദിക്കുന്നത്.\nവെള്ളരിക്കുണ്ടിലെ വീട്ടിനു സമീപമുള്ള ജന്മിയുടെ പറമ്പില് പാട്ടത്തിന് സ്ഥലമെടുത്ത് വാഴയും ചേനയും ഇഞ്ചിയും കപ്പയുമെല്ലാം കൃഷി ചെയ്തു.ഈ പണം കൊണ്ട് തമിഴ്‌നാട്ടില് നിന്നും പഠിച്ച് കാര്‍ഷിക ഡിപ്ലോമ നേടി. പിന്നീട് കൃഷി തന്നെ ജീവിതമാര്‍ഗമാക്കി. പാട്ടകൃഷി ലാഭകരമാണെന്ന് മനസ്സിലാക്കിയതോടെ അതില് ശ്രദ്ധ കേന്ദ്രീകരിച്ചു. ഇതില് നിന്നും ലഭിച്ച വരുമാനം കൊണ്ട് ആദ്യം മാലോത്ത് ഒരേക്കര് സ്ഥലം വാങ്ങി.\nഈ ഭൂമി എടുത്തപ്പോള് എല്ലാവരും പറഞ്ഞു റബര് വെയ്ക്കാന്. എനിക്ക് റബറിനോട് പണ്ടേ താല്‍പര്യമുണ്ടായിരുന്നില്ല. ഇപ്പോഴുമില്ല. പിന്നീട് കൃഷിക്ക് കൂടുതല് സ്ഥലം ആവശ്യമുണ്ടെന്നു കണ്ടതിനാല് റാണിപുരം മലയുടെ അടിവാരത്തില് എടക്കാനത്ത് എട്ടേക്കര് ഭൂമി വാങ്ങുകയായിരുന്നു. ചെങ്കുത്തായ കയറ്റവും എപ്പോഴും ഇടിഞ്ഞുവീഴാന് പാകത്തിലുള്ള പാറകളും മഴക്കാലത്ത് തിമര്‍ത്തു പായുന്ന കാട്ടരുവിയുമുള്ള എട്ടേക്കര് സ്ഥലമാണ് വാങ്ങിയത്.\nമനസ്സില് സിനിമാക്കമ്പമുള്ളതിനാല് വീട്ടില് ഒരു ടി വി വാങ്ങണമെന്നായിരുന്നു ആദ്യ ആഗ്രഹം.വൈദ്യുതി ഇല്ലാതെ ടിവി കൊണ്ട് എന്തു പ്രയോജനം എന്നു ചിന്തിച്ചു. അടുത്ത പ്രദേശങ്ങളിലൊന്നും അന്നു വൈദ്യുതി എത്തിയിരുന്നില്ല.അതുകൊണ്ടു തന്നെ സ്വന്തമായി വൈദ്യുതി ഉണ്ടാക്കാനുള്ള ശ്രമം ആരംഭിച്ചു. കക്കയം ഹൈഡ്രോ ഇലക്ട്രിക്ക് പ്രോജക്ടിന്‍റെ പ്രവര്‍ത്തനം മനസ്സിലുണ്ടായിരുന്നു.\nചെങ്കുത്തായ കയറ്റവും എപ്പോഴും ഇടിഞ്ഞുവീഴാന് പാകത്തിലുള്ള പാറകളും മഴക്കാലത്ത് തിമര്‍ത്തു പായുന്ന കാട്ടരുവിയുമുള്ള എട്ടേക്കര് സ്ഥലമാണ് വാങ്ങിയത്.വലിയ ശക്തിയിലെത്തുന്ന വെള്ളം ചെറിയ സുഷിരത്തിലൂടെ കടത്തി വിട്ടാല് വൈദ്യുതി ഉല്‍പ്പാദിപ്പിക്കാമെന്ന് മനസ്സിലാക്കി. പുരയിടത്തിലൂടെ ഒഴുകുന്ന തോട്ടില് നിന്നും പൈപ്പുവഴി വെള്ളം 11000 ലിറ്റര് കൊള്ളുന്ന കുളത്തില് സംഭരിക്കുകയും അവിടെ നിന്നും രണ്ടര ഇഞ്ച് പൈപ്പിലൂടെ 250 മീറ്റര് അകലെ എത്തിച്ച് മോട്ടോര് പ്രവര്‍ത്തിപ്പിച്ച് വൈദ്യുതി ഉണ്ടാക്കുകയാണ് കുഞ്ഞുവര്‍ക്കി ചെയ്തത്. രണ്ട് ഇലക്‌ട്രോ മാഗ്നെറ്റും ഒരു ആര്‍മെച്ചറും ഒരു റോട്ടര്, നാല് ഡയോഡ്, ചെമ്പ് കമ്പികളും ചേര്‍ത്താണ് ജലവൈദ്യുത പദ്ധതി ഉണ്ടാക്കിയത്.\nവര്‍ക്കിച്ചേട്ടന്‍റെ വൈദ്യുതപദ്ധതി മലയോര നിവാസികള്‍ക്ക് ഇന്നും അത്ഭുതമാണ്.രണ്ടു വര്‍ഷം മുമ്പ് സമീപത്തെ എല്ലാ ദാരിദ്ര്യരേഖക്കു താഴെയുള്ള വീടുകളിലും വൈദ്യുതി എത്തി.എന്നാല് എട്ടേക്കര് ഭൂമിയുടെ ഉടമസ്ഥനായ കുഞ്ഞുവര്‍ക്കിയോട് വൈദ്യുതി ബോര്‍ഡ് പറഞ്ഞത് 53,000 രൂപ അടക്കാനാണ്. എന്നാല് അങ്ങനെ വൈദ്യുതി വേണ്ടെന്ന് ശാഠ്യം പിടിച്ച കുഞ്ഞുവര്‍ക്കി ഇപ്പോഴും സ്വയം ഉല്‍പാദിപ്പിക്കുന്ന വൈദ്യുതിയില് സംതൃപ്തനാണ്. വൈദ്യുതി ഉത്പാദിപ്പിക്കാന് കുഞ്ഞുവര്‍ക്കി നടത്തിയ കഷ്ടപ്പാടുകള് ഏറെ വലുതാണ്.\nകുഞ്ഞുവര്‍ക്കിയുടെ കൃഷി ഒരു ജൈവ കര്‍ഷകന്‍റെ വിജയത്തിന്‍റെ കഥകൂടിയാണ്. ഇന്ന് ഈ വൈദ്യുതി കൊണ്ട് സിനിമ കാണുന്നതിന് പുറമേ വീട്ടിലെ ഇന്‍ഡക്ഷന് സ്റ്റൗവും മിക്‌സിയുമെല്ലാം പ്രവര്‍ത്തിപ്പിക്കുന്നുണ്ട്. കാര്യമായി യാതൊരു അറ്റകുറ്റപണിയും വേണ്ടിവന്നിട്ടില്ലെന്ന് വര്‍ക്കിച്ചേട്ടന് പറയുന്നു.\nകുഞ്ഞുവര്‍ക്കിയുടെ കൃഷി ഒരു ജൈവ കര്‍ഷകന്‍റെ വിജയത്തിന്‍റെ കഥകൂടിയാണ്. സുഭാഷ് പാലേക്കറുടെ കൃഷിരീതി അവലംബിക്കുന്ന കുഞ്ഞുവര്‍ക്കിക്ക് ജൈവ സര്‍ട്ടിഫിക്കറ്റുണ്ട്. കുരുമുളക്, തെങ്ങ്, കവുങ്ങ്, കശുമാവ്, കൊക്കോ, ഗ്രാമ്പു, ഏലം, കാപ്പി എന്നിവയെല്ലാം കൃഷി ചെയ്യുന്നുണ്ടെങ്കിലും വര്‍ക്കിക്ക് താത്പര്യം കുരുമുളകിനോടാണ്.ഈ ഭൂമി എടുത്തപ്പോള് എല്ലാവരും പറഞ്ഞു റബര് വെയ്ക്കാന്. എനിക്ക് റബറിനോട് പണ്ടേ താല്‍പര്യമുണ്ടായിരുന്നില്ല. ഇപ്പോഴുമില്ല,വര്‍ക്കിച്ചേട്ടന് പറയുന്നു.\nഅതിന് ചേട്ടന് പറയുന്ന കാരണം രസകരമാണ്. കാഴ്ചയ്ക്ക് ഒരു സൗന്ദര്യവുമില്ലാത്ത മരമാണത് എന്നാണ് അദ്ദേഹത്തിന്‍റെ അഭിപ്രായം.രാത്രിയായാല് വീടിന്‍റെ ടെറസിനുമുകളില് അക്കരെയുള്ള വനത്തിലേക്ക് നോക്കിയിരിക്കും. മണിക്കൂറുകളോളം നീളും ആ ഇരുത്തം.കുരുമുളക് നോക്കൂ, എന്തൊരഴകാണതിന്, എന്ന് ചേട്ടന് പറയും. കുരുമുളകിങ്ങനെ പറിച്ച് കൂട്ടിയിട്ടിരിക്കുന്നത് കാണാന് തന്നെ എന്ത് ഭംഗിയാണെന്നോ എന്ന് വര്‍ക്കിച്ചേട്ടന്. കുരുമുളകിന്‍റെ ഫോട്ടോയെടുത്ത് ഇടക്കിടെ നോക്കിക്കൊണ്ടിരിക്കും.\nവര്‍ഷം പതിനൊന്നര ലക്ഷം രൂപയോളം വരുമാനം ലഭിക്കും. രണ്ടേകാല് ലക്ഷം മുതല് രണ്ടര ലക്ഷം രൂപ വരെ കൂലിച്ചെലവ് വരും.ബാക്കി തുക തന്‍റെ യാത്രകള്‍ക്കായി ചെലവഴിക്കും. അതാണ് വര്‍ക്കിച്ചേട്ടന്‍റെ ഏറ്റവും ഇഷ്ടവിനോദം. ഇതിനെല്ലാം പുറമേ കുഞ്ഞുവര്‍ക്കിച്ചേട്ടന് മുഹമ്മദ് റാഫിയുടെ കടുത്ത ആരാധകന് കൂടിയാണ്. റഫിസാബിന്‍റെ എല്ലാപാട്ടുകളും കുഞ്ഞുവര്‍ക്കി സൂക്ഷിച്ചുവച്ചിട്ടുണ്ട് .പഴയ മലയാളം സിനിമകളുടെ വലിയൊരു ശേഖരവുമുണ്ട്.\nഎന്നാല് കെട്ടിയോളും കുഞ്ഞുകുട്ടി പ്രാരാബ്ദങ്ങളുമൊന്നുമില്ലാതെ ആകാശത്ത് പാറി പറന്ന് നടക്കുന്ന പക്ഷികളെപ്പോലെ ജീവിക്കാനാണ് തനിക്കിഷ്ടമെന്ന് കുഞ്ഞുവര്‍ക്കിച്ചേട്ടന് കൂട്ടിച്ചേര്‍ക്കും.പക്ഷികളെ കാണാന് അന്ധ്രയിലും മഹാരാഷ്ട്രയിലും തമിഴ്‌നാട്ടിലുമൊക്കെ പോവും വര്‍ക്കിച്ചേട്ടന്. തട്ടേക്കാട്ടിലും കുമരകത്തും നിരവധി തവണ പോയിട്ടുണ്ട്. 83 ഇനം പക്ഷികളെ കുറിച്ച് വിശദമായി കുഞ്ഞുവര്‍ക്കിക്ക് അറിയാം.\nPrevious ഇടനിലക്കാരാണ് വില നിശ്ചയിക്കുന്നത് നല്ല വിളവ് കിട്ടിയാലും ഒടുവില് പാടുപെട്ടതും കടവും മാത്രം\nNext റാഫിക്കൊരു നിര്‍ബന്ധമുണ്ട്, താന് നിര്‍മ്മിച്ചു നല്‍കുന്ന വീടുകള്‍ക്ക് തന്‍റെ വീടിനോളം തന്നെ സൗകര്യങ്ങളുണ്ടായിരിക്കണം


‘കൂൾ കൂൾ’ ഖത്തർ | Climate In Qatar\n‘കൂൾ കൂൾ’ ഖത്തർ\nശൈത്യകാലമായതോടെ വൈകുന്നേരങ്ങളിൽ തണുപ്പ് ആസ്വദിക്കാനിറങ്ങുന്നവർ.\nരാജ്യം തണുപ്പിലേക്ക് ; രാത്രികാലങ്ങളിൽ കലാപരിപാടികളും\nദോഹ ∙ തണുപ്പിലേക്കുള്ള കാലാവസ്ഥാ മാറ്റം ആസ്വദിച്ച് രാജ്യത്തെ ജനങ്ങൾ. എന്നാൽ, വാരാന്ത്യത്തിൽ കാറ്റ് കനക്കുമെന്ന് കാലാവസ്ഥാ വകുപ്പ്. ഈ വാരാന്ത്യത്തിലും വടക്ക് പടിഞ്ഞാറൻ കാറ്റ് മണിക്കൂറിൽ 25 നോട്ടിക് മൈൽ വരെ ശക്തിപ്രാപിക്കും.\nഅടുത്ത2ദിവസങ്ങളിലെ താപനില 13–24 ഡിഗ്രി സെൽഷ്യസിന് ഇടയിലായിരിക്കുമെന്നു കാലാവസ്ഥാ വകുപ്പ് മുന്നറിയിപ്പ് നൽകി. പകലിനെ അപേക്ഷിച്ച രാത്രിയിൽ തണുപ്പ് ശക്തിപ്രാപിക്കും. തിരമാല5മുതൽ7അടി വരെ ഉയർന്നേക്കും. ചിലസമയങ്ങളിൽ ദൂരക്കാഴ്ച4മുതൽ 8 വരെ കിലോമീറ്ററിന് ഇടയിലാകും.\nപൊടിക്കാറ്റുള്ളതിനാൽ തുറസ്സായ പ്രദേശങ്ങളിൽ ദൂരക്കാഴ്ച കുറയും. കടൽ യാത്രകൾ ഒഴിവാക്കണം. ബുധനാഴ്ച രാവിലെ ദോഹ നഗരത്തിൽ 11 ഡിഗ്രി സെൽഷ്യസാണ് താപനില രേഖപ്പെടുത്തിയത്. ജനുവരിയിലുടനീളം തണുപ്പും കനത്ത കാറ്റുമൊക്കെയായി ശൈത്യത്തിന്റെ ദിവസങ്ങളായിരുന്നു.\nഫെബ്രുവരിയുടെ ആദ്യ ആഴ്ചയിൽ താരതമ്യേന കാറ്റിന്റെ ശക്തി കുറയുകയും താപനില ഉയർന്ന് 30 ഡിഗ്രി സെൽഷ്യസ് വരെ എത്തുകയും ചെയ്തിരുന്നു.\nസമ്മിശ്ര കാലാവസ്ഥ പരമാവധി പ്രയോജനപ്പെടുത്തുന്നവരുമുണ്ട്. അതേസമയം കനത്ത തണുപ്പ് ആരോഗ്യപ്രശ്‌നങ്ങൾക്ക് ഇടയാക്കുമെന്നതിനാൽ വൈകിട്ടത്തെ പതിവ് നടത്തം ഒഴിവാക്കിയവരും കുറവല്ല.\nവാരാന്ത്യമായതോടെ വൈകുന്നേരങ്ങളിൽ ബീച്ചുകളിലും പാർക്കുകളിലുമെല്ലാം കുട്ടികളും കുടുംബങ്ങളും സജീവമാകുന്നുണ്ട്. രാത്രിയോടെ തണുപ്പ് കനക്കുന്നതിനാൽ വില്ലകളുടെയും ഫ്ലാറ്റുകളുടെയും ബാൽക്കണികളിൽ ഭക്ഷണവിഭവങ്ങൾ തയാറാക്കി കുടുംബ, സുഹൃത്ത് സംഗമങ്ങൾ നടത്തുന്നവരും ധാരാളം. നാട്ടിൽ നിന്നെത്തുന്ന കലാകാരന്മാർ നയിക്കുന്ന സംഗീത, കലാപരിപാടികളുമൊക്കെയായി വാരാന്ത്യങ്ങളും സജീവമായി കഴിഞ്ഞു.


സംരംഭക പരിശീലന പ്രോഗ്രാം; 'വിജയീ ഭവ:' ഫെബ്രുവരി 16 ന് ആരംഭിക്കും. - Kochi Localpedia\nHome\tBusiness world\tസംരംഭക പരിശീലന പ്രോഗ്രാം; ‘വിജയീ ഭവ:’ ഫെബ്രുവരി 16 ന് ആരംഭിക്കും.\nBusiness worldGeneralKochi happenings\nസംരംഭക പരിശീലന പ്രോഗ്രാം; ‘വിജയീ ഭവ:’ ഫെബ്രുവരി 16 ന് ആരംഭിക്കും.\nby Kochi Localpedia January 31, 2021\nwritten by Kochi Localpedia January 31, 2021\nകേരളത്തിലെ യുവ സംരഭകർക്കായി കൊചൗസേപ്പ് ചിറ്റിലപ്പള്ളി ഫൌണ്ടേഷൻ സംഘടിപ്പിച്ചു വരുന്ന മാനേജ്മെന്റ് വൈദഗ്ധ്യ പരിശീലന പരിപാടിയായ ‘വിജയീ ഭവ:’ യുടെ ഇരുപത്തൊന്നമത് ബാച്ച് ഫെബ്രുവരി 16 ന് ആരംഭിക്കും. തുടർന്നുള്ള ക്ലാസുകൾ ഫെബ്രുവരി 23 മാർച്ച് 2,9തീയതികളിൽ നടക്കും. ഇതുവരെ 20 ബാച്ചുകളിലായി 620 പേർ പരിശീലനം പൂർത്തിയാക്കിയിട്ടുണ്ട്. കഴിഞ്ഞ5വർഷത്തിനിടയിൽ രാജ്യത്തിനകത്തും പുറത്തുമായി ഒട്ടെറെ യുവ സംരംഭകർ ഈ പരിശീലന പരിപാടിയുടെ ഭാഗമാവുകയും സംരംഭകത്വ മേഖലയിൽ അറിവും പരിജ്ഞാനവും വികസിപ്പിച്ചു അവരവരുടെ കർമ്മ മണ്ഡലങ്ങളിൽ സജീവമായി തുടരുകയും ചെയ്‌തു പോരുന്നു. കേരളത്തിലെ പ്രശസ്ത ചാറ്റേർഡ് അക്കൗണ്ടന്റ് സ്ഥാപനമായ വർമ്മ ആൻഡ് വർമ്മ ഗ്രൂപ്പും ഈ പരിശീലന പരിപാടിയുമായി സഹകരിക്കുന്നുണ്ട്. കേരളത്തിൽ മൂന്നു വർഷത്തിലധികമായി സംരംഭങ്ങൾ നടത്തുന്ന 25 നും 45 നും ഇടയിൽ പ്രായമുള്ളവർക്ക് ഓൺലൈനായി അപേക്ഷിക്കാം. കൂടുതൽ വിവരങ്ങൾക്ക് 0484 2973955\nApplications invited to the 21st batch of entrepreneurship development programme “Vijayee Bhava”, being organized by K Chittilappilly Foundation. For more info, please contact 0484 2973955 / kcfcochin@gmail.com\nVBA #VijayeeBhava #Entrepreneurship\nചാവറ കള്‍ച്ചറല് സെന്ററിലെ ‘ഹൃദയ് ഗീത് സംഗീത സന്ധ്യ’ കലാ ആസ്വാദകർക്ക് നവ്യാനുഭവമായി.\nഇതാ എത്തിപ്പോയി..’റൂട്ട്സ്’; മലയാളത്തിന്റ്റെ സ്വന്തം ഒ.ടി.ടി. പ്ലാറ്റഫോം\nലുലു മാൾ ഓൺലൈൻ ചിത്രരചനാ മത്സരം നടത്തുന്നു\nജി – സ്മാരകത്തിന് ശിലയിട്ടു\nചിത്രകലാ ക്യാമ്പ് നാളെ ആരംഭിക്കും\nകൊച്ചി കായലിൽ നേവിയുടെ സെയിൽ പരേഡ്.\nആദ്യ അഭ്യന്തര ആഡംബര കപ്പൽ കൊച്ചിയിൽ\nകൊച്ചി മെട്രോയിൽ ടാറ്റൂ – മെഹന്ദി ഫെസ്റ്റിവൽ.\nമിമിക്‌സ് പരേഡിന് പ്രായം നാൽപ്പത്.


പെരുമ്പാവൂരില് ടൂറിസ്റ്റ് ബസ്സും കാറും കൂട്ടിയിടിച്ച്5മരണം\nMon Feb 18 2019 22:34:36 GMT+0530 (IST)\nപെരുമ്പാവൂര്: ശബരിമല തീര്‍ത്ഥാടകര് സഞ്ചരിച്ച ടൂറിസ്റ്റ് ബസ്സും സുഹൃത്തുക്കളെ യാത്രയാക്കാന് നെടുമ്പാശ്ശേരിയിലേക്ക് പോയ സംഘം സഞ്ചരിച്ച കാറും കൂട്ടിയിടിച്ച് കാര് യാത്രക്കാരായ അഞ്ചു യുവാക്കള് മരിച്ചു. രണ്ടുപേര്‍ക്ക് ഗുരുതരമായി പരിക്കേറ്റു. ഏലപ്പാറ സ്വദേശികളായ കോഴിക്കാനം മൂലയില് വില്‍സന്റെ മകന് വിജയ് (25), തണ്ണിക്കാനം ഫെയര്‍ഫീല്‍ഡ് എസ്റ്റേറ്റില് സ്റ്റീഫന്റെ മകന് ജിനീഷ് (22), സെബ് മിവാരി എസ്റ്റേറ്റില് ഹരിയുടെ മകന് കിരണ് (19), ചെമ്മണ്ണ് സെബ്് മിവാരി എസ്റ്റേറ്റില് പരേതനായ റോയിയുടെ മകന് ഉണ്ണി (21), ചെമ്മണ്ണ് പുത്തന് പുരയ്ക്കല് യേശുദാസിന്റെ മകന് ജെറിന് (22) എന്നിവരാണ് മരിച്ചത്.\nജെറിന്റെ സഹോദരന് ജിബിന്, ചെമ്മണ്ണ് കറ്റുമുടി സോമരാജന്റെ മകന് സുജിത്ത് എന്നിവര്‍ക്കാണ് ഗുരുതരമായി പരിക്കേറ്റത്. ഇവരെ പെരുമ്പാവൂരിലെ സ്വകാര്യ ആശുപത്രിയില് പ്രവേശിപ്പിച്ചു. ചേലാമറ്റം കാരിക്കോടിന് സമീപം ഇന്നലെ പുലര്‍ച്ചെയാണ് അപകടമുണ്ടായത്.\nഇടുക്കിയില് നിന്ന് നെടുമ്പാശ്ശേരിയിലേക്ക് പോവുകയായിരുന്ന കാറും ആന്ധ്രയില് നിന്നു ശബരിമലയിലേക്ക് പോവുകയായിരുന്ന ബസ്സുമാണ് അപകടത്തില്‍പ്പെട്ടത്. വിഷ്ണു, തോമസ്, ജിബിന് എന്നിവരെ മസ്‌ക്കത്തിലേക്ക് യാത്രയാക്കാന് കുടുംബസമേതം സുഹൃത്തുക്കളുമൊത്ത് ഇടുക്കിയില് നിന്ന് ആറ് വാഹനങ്ങളിലായാണ് സംഘം പുറപ്പെട്ടത്. ആറാമതായി പോയ കാറാണ് അപകടത്തില്‍പ്പെട്ടത്. ഈ കാറില് പരിക്കേറ്റ ജിബിന് ഉള്‍പ്പെടെ ഏഴുപേരായിരുന്നു ഉണ്ടായിരുന്നത്. ജിബിനൊപ്പം മസ്‌ക്കത്തിലേക്ക് പോവാനുള്ള വിഷ്ണുവും തോമസും മറ്റു കാറുകളിലായിരുന്നു. കൊടുംവളവും ചാറ്റല് മഴയും അപകടത്തിന് ആക്കംകൂട്ടി. പൂര്‍ണമായും തകര്‍ന്ന കാറില് നിന്ന് ഏറെ പണിപ്പെട്ടാണ് നാട്ടുകാര് ഉള്ളിലുണ്ടായിരുന്നവരെ പുറത്തെടുത്തത്. അഞ്ചുപേരും സംഭവസ്ഥലത്തു തന്നെ മരിച്ചിരുന്നു. ജയയാണ് വിജയിന്റെ മാതാവ്. സഹോദരി: ബിന്‍സി. ഭാര്യ: ചിപ്പി. ഒരു വയസ്സുള്ള ആയുഷ് ഏക മകനാണ്. പരേതയായ ജിന്‍ഷ മേരിയാണ് ജിനീഷിന്റെ മാതാവ്. സഹോദരി: ജനീഷ. സുധയാണ് കിരണിന്റെ മാതാവ്. സഹോദരന്: അപ്പു. സഹോദരി: ഹരിത. പ്രമീളയാണ് ഉണ്ണിയുടെ മാതാവ്. സഹോദരന്: പ്രവീണ്. സരസ്വതിയാണ് ജെറിന്റെ മാതാവ്.\nബസ് ഡ്രൈവര് ആന്ധ്രാ സ്വദേശി റഫീഖിനെതിരേ പോലിസ് മനപ്പൂര്‍വമല്ലാത്ത നരഹത്യക്ക് കേസെടുത്തു. ഇദ്ദേഹത്തെയും ബസും പോലിസ് കസ്റ്റഡിയിലെടുത്തു.


ബെംഗളൂരു നഗരത്തില് ഇനി ദിവസേന ഒരു മണിക്കൂര് സൗജന്യ ഇന്റര്‍നെറ്റ് സേവനം - Live Newage\nബെംഗളൂരു നഗരത്തില് ഇനി ദിവസേന ഒരു മണിക്കൂര് സൗജന്യ ഇന്റര്‍നെറ്റ് സേവനം\nfree internet daily\nന്യൂഏജ് ന്യൂസ്, ബെംഗളൂരു: ഇന്ത്യയുടെ സിലിക്കോണ് വാലി എന്നറിയപ്പെടുന്ന ബെംഗളൂരു നഗരത്തില് ദിവസേന ഒരു മണിക്കൂര് സൗജന്യ ഇന്റര്‍നെറ്റ് സേവനം നല്‍കുന്ന പദ്ധതി ഉടന് ആരംഭിക്കുമെന്ന് സംസ്ഥാന സര്‍ക്കാര്. കര്‍ണാടക ഉപമുഖ്യമന്ത്രി സി.എന്. അശ്വന്ത് നാരായണന്. ബെംഗളൂരു ടെക്ക് സമ്മിറ്റിലാണ് ഇത്തരത്തില് പ്രഖ്യാപനമുണ്ടായിരിക്കുന്നത്.\nഒന്‍പത് മാസം കൊണ്ട് സൗജന്യ ഇന്റര്‍നെറ്റ് പദ്ധതിയുടെ നടപ്പിലാക്കുമെന്നാണ് അശ്വന്ത് നാരായണന് പ്രഖ്യാപിച്ചിരിക്കുന്നത്. പദ്ധതി ആട്രിയ കണ്‍വെര്‍ജന്‍സ് ടെക്‌നോളജീസുമായി ചേര്‍ന്നാണ് സര്‍ക്കാര് നടപ്പിലാക്കുക.\nഈ പദ്ധതിക്കായി 100 കോടിയാണ്. ചിലവായി കണക്കാക്കുന്നത്. ഇതോടെ ബെംഗളൂരു നിവാസികള്‍ക്ക് ദിവസത്തില് ഒരു മണിക്കൂര് സൗജന്യമായി ഇന്റര്‍നെറ്റ് ഉപയോഗിക്കാം.


May 18, 2020 – IRINJALAKUDALIVE.com\nഈ കൊറോണ കാലത്ത് കലാകാരുടെ കടമയെന്നോണം ഊരാളീ ബാൻഡ് ചെയ്ത് പോന്നിരുന്ന പാട്ടും പറച്ചിലും 50 ദിവസം തികയുന്ന മെയ് 18 തിങ്കളാഴ്ച കലാശക്കൊട്ടിലെത്തി നിൽക്കുകയാണ്. 50 ദിവസം തികയുന്ന ഇന്ന് ഒരു പുതിയ അനുഭവമാക്കി തീർക്കാനുള്ള പരിശ്രമത്തിലാണ് സംഘാംഗങ്ങൾ. ഇരിങ്ങാലക്കുട ലൈവ് ഡോട്ട് കോമിന്‍റെ സ്ട്രീമിംഗ് വിഭാഗമായ മീഡിയ4ന്‍റെ സാങ്കേതിക സഹായത്തോടെ ഈ സ്പെഷ്യൽ ഷോ രാത്രി9മണി മുതൽ തത്സമയം കാണാം WATCH LIVE\nകാറളം : കേരള സർക്കാരിന്‍റെ നേതൃത്വത്തിൽ മുഴുവൻ കുടുംബങ്ങൾക്കുള്ള പലവ്യഞ്ജന കിറ്റിന്‍റെ കാറളം പഞ്ചായത്തിലെ പാക്കിങ്ങിനു നേതൃത്വം കൊടുത്ത സിവിൽ സപ്ലൈസ് കാറളം മാവേലിസ്റ്റോർ മാനേജർ ഹസീന ജമാലിനും ജീവനക്കാരായ മിനി, സുരജി, മീന മോഹനൻ തുടങ്ങിയവരെ ഡി.വൈ.എഫ്.ഐ കാറളം മേഖല കമ്മിറ്റി ആദരിച്ചു. കാറളം പഞ്ചായത്ത് പരിധിയിലെ മുഴുവൻ റേഷൻ കടയിലേക്കും വേണ്ട 6000 ത്തോളം കിറ്റുകളാണ് സമയബന്ധിതമായി പാക്ക് ചെയ്ത് വിതരണത്തിനായി എത്തിച്ചത്. ഇതിനു പങ്ക് ചേർന്ന വിവിധ സന്നദ്ധ\nഇരിങ്ങാലക്കുട : ജനപ്രതിനിധികളെ രാഷ്ട്രീയ കോറന്റെയിനിലാക്കുന്ന സർക്കാർ നടപടിക്കെതിരെ യു.ഡി.എഫ് ഇരിങ്ങാലക്കുടയിൽ പ്രതിഷേധ സമരം സംഘടിപ്പിച്ചു. യു ഡി എഫ് ഇരിങ്ങാലക്കുട മണ്ഡലം കൺവീനറും മുൻ കെ.പി.സി.സി ജനറൽ സെക്രട്ടറിയുമായ എം പി ജാക്സന്‍റെ അദ്ധ്യക്ഷതയിൽ നടന്ന സമരം മുൻ കേരള ചീഫ് വിപ്പ് അഡ്വ. തോമസ് ഉണ്ണിയാടൻ ഉദ്ഘാടനം ചെയ്തു. ഡി.സി.സി ജനറൽ സെക്രട്ടറിമാരായ ആന്റോ പെരുമ്പിള്ളി, സോണിയാ ഗിരി, ബ്ലോക്ക് കോൺഗ്രസ്സ് പ്രസിഡണ്ട് ടി.വി ചാർളി, മണ്ഡലം\nകാക്കാത്തുരുത്തി : പടിയൂർ പഞ്ചായത്തിൽ കാക്കാത്തുരുത്തിയിൽ ബി.ജെ.പി 250 കുടുംബങ്ങൾക്ക് നമോ കിറ്റ് വിതരണം ചെയ്തു. രാഷ്ട്രീയ സ്വയംസേവക സംഘം ജില്ലാ സഹകാര്യവാഹ് ഇ.പി.ഉണ്ണികൃഷ്ണൻ മാസ്റ്റർ സേവനസന്ദേശം നൽകി. നിയോജകമണ്ഡലം പ്രസിഡണ്ട് കൃപേഷ് ചെമ്മണ്ട വിതരണം ഉദ്ഘടനം ചെയ്തു. പഞ്ചായത്ത് ജനറൽ സെക്രട്ടറി ഷിതിരാജ്, സെക്രട്ടറി വാണികുമാർ, ബൂത്ത് പ്രസിഡണ്ട് അനിൽ തുടങ്ങി ബൂത്തിലെ പ്രിയ


ചീരാമുളക് അഥവാ Anwer Shafeeq ( സഞ്ചാരി ) ! - ASRUsWORLD !\nHome » Drawings & Carricatures » ചീരാമുളക് അഥവാ Anwer Shafeeq ( സഞ്ചാരി ) !\nചീരാമുളക് അഥവാ Anwer Shafeeq ( സഞ്ചാരി ) !\nസ്വിറ്റ്‌സര്‍ലന്‍ഡ് എന്ന സ്വപ്നരാജ്യത്തിന്റെ വര്‍ണ ചിത്രങ്ങള് നേരിൽക്കാണാൻ മനസ്സില് ഒരുപാടാഗ്രഹിക്കാത്തവര് വിരളമായിരിക്കും; ഒരു പക്ഷേ യാത്രയെ ഇഷ്ടപ്പെടുന്നവരെങ്കിലും അതാശിക്കുന്നുണ്ടാവും! മഞ്ഞിന്‍റെ വെണ്മയില് കുളിച്ചു കിടക്കുന്ന താഴ്‌വാരങ്ങള്, ശാന്തവും വൃത്തിയുള്ളതുമായ ഗ്രാമങ്ങള്, മനോഹാരിതയില് വിടരുന്ന പ്രഭാതങ്ങള്, കണ്ണിനു കുളിര്‍മയേകുന്ന നദീതീരങ്ങള്... വര്‍ണ്ണനകള്‍ക്കതീതമാണ് സ്വര്‍ഗരാജ്യമെന്നു നമുക്ക് തോന്നിപ്പിക്കുന്ന, അല്ലെങ്കില് ഒരുവേള അങ്ങനെ ചിന്തിപ്പിക്കുന്ന ഈ സ്വിറ്റ്സര്‍ലന്‍ഡ്.\nസ്വിറ്റ്സര്‍ലന്‍ഡിലെ ഒരു വലിയ നഗരമാണ് സൂരിച്ച്. അതിനടുത്താണ് കൊച്ചു 'ബാദന് ' നഗരം. സ്വിസ്സ് ബാങ്കുകളുടെയും വ്യവസായ സ്ഥാപനങ്ങളുടെയും ഓഫീസുകളിലധികവും ഈ കൊച്ചു നഗരത്തെ ആശ്രയിച്ചാണ് നിലനിന്നു പോകുന്നത്. അതുകൊണ്ടുതന്നെ സ്വിറ്റ്സര്‍ലന്‍ഡിലെ ഏറ്റവും തിരക്കേറിയതും കൂടുതല് സന്ദര്‍ശകര് ഉള്ളതുമായ നഗരമായി ബാദന് മാറി...സൂറിച് മേഖലയെക്കാളും!\nസ്വിറ്റ്സര്‍ലന്‍ഡിന്റെ റാണിയാണ്, മനോഹരിയായ ഈ അതിപുരാതനനഗരം. പൂര്‍വ്വാചാരശ്രദ്ധയുള്ള കെട്ടിടങ്ങള്, കൊച്ചു കൊച്ചു ചര്‍ച്ചുകള്, പിന്നെ നദികളും ചേര്‍ന്ന് ഒരു മനോഹര പുഷ്പം തന്നെയാണ് ബാദന് നഗരം ......എന്റെ കുസുമം!\nഇവിടെ ഒരു ഹോട്ടലിലാണ് ജോലിത്തിരക്കും യാത്രകളുമായി ക്ഷീണിച്ചു ചിന്താവിഷ്ടനായിരിക്കുന്ന നമ്മുടെ കഥാനായകന് ഉള്ളത്.\nചീരാമുളക് അഥവാ അന്‍വര് ഷഫീക്!\nപേടിക്കേണ്ടാ, ഒരു സിംബൽ അടിച്ചതാ !!! :D\n'ചീരാമുളകെ'ന്നു കേള്‍ക്കുമ്പോള്‍ത്തന്നെ നമ്മുടെ കണ്ണുകളിൽനിന്നും വായില്‍നിന്നും എരുവിന്റെ, പ്രായമായവര്‍ക്ക് ഓര്‍മ്മകളുടെ നീര് പ്രവാഹമാണ് ഉണ്ടാവുക.\n"ബ്ളോഗന്റെ" ചില സത്യാന്വേഷണ നിരീക്ഷണങ്ങളിലൂടെ നമ്മള് സഞ്ചരിക്കുമ്പോള് ആ കുളിര്‍മ നമുക്കും ആസ്വദിക്കാമെന്നതു നഗ്നസത്യമാണ്.\n1979ൽ, കോഴിക്കോട് ജില്ലയിലെ ഉണ്ണിക്കുളം പഞ്ചായത്തിലുൾപ്പെട്ട ഒരു ഉൾനാടൻ ഗ്രാമമായ പുനൂരില്, അധ്യാപകരായ മാതാപിതാക്കളുടെ മൂത്ത മകനായി ജനനം . കോഴിക്കോട് ജില്ലയിലെ ഏറ്റവും പഴക്കമേറിയ, ഞായറാഴ്ചകളിലെ ആഴ്ചച്ചന്തകളിലും പ്രസിദ്ധമായ പുനൂര് പുഴയോരത്തും കറങ്ങിത്തിരിഞ്ഞുള്ള ബാല്യം...\nഇന്ന് സഞ്ചാരവഴികളില്‍നിന്നു ലഭിക്കുന്ന മധുരിക്കുന്ന ഓര്‍മ്മക്കുറിപ്പുകളിലെ സാഹിത്യനിര്‍മിതിക്കായ് ആദ്യാക്ഷരം കുറിച്ചത് താമരശ്ശേരിയിലെ ഒരു ആംഗലേയ നഴ്സറിയിൽ. പിന്നീട് പൂനൂർ സർക്കാർ വക മാപ്പിള എല് പി, യു പി സ്കൂളുകളിൽ....\nപതിനേഴാം വയസ്സിൽ പഠനാർത്ഥം എതൊരാളെയുംപോലെ വ്യസനത്തോടെ വീടു വിട്ടുപോകേണ്ടിവന്നവന്. ഒരര്‍ത്ഥത്തില് പ്രവാസത്തിന്‍റെ തുടക്കം. തലശ്ശേരി, ബാംഗളൂർ, കോയംബത്തൂർ, മദിരാശി വഴി കറങ്ങിത്തിരിഞ്ഞ് ഇരുപത്തഞ്ചാം വയസ്സിൽ ശരിക്കും പ്രവാസിയായി.\nഇപ്പോൾ ഏകമകനും ഭാര്യക്കുമൊപ്പം ദുബൈ മഹാനഗരത്തിന്‍റെ മാസ്മരിക ലോകത്തില് സ്വിസ്സ് കമ്പനിയില് എഞ്ചിനീയറായി ഔദ്യോഗിക ജീവിതം നയിക്കുന്നു.\nസാമൂഹികപ്രസക്തമായ പോസ്റ്റുകളോടെ രംഗപ്രവേശം ചെയ്ത 'ചീരാമുളക്' ആക്ഷേപഹാസ്യം കലര്‍ത്തിയ വാക്കുകളിലൂടെ സമൂഹതിന്മകള്‍ക്കെതിരേ ശക്തമായ ഭാഷയാണ് പ്രയോഗിച്ചത്.\n1.ശ്രീ പത്മനാഭസ്വാമിക്ഷേത്രവും എന്റെ നിധിയും 2.ഗോ ഗ്രീന് 3.ഗ്യാസ് ട്രബിള്-ചില വാതക ചിന്തകള് 4.ബോംബുകള് ചോദിക്കുന്നത് 5.വ്രതാനുഷ്ഠാനം അഥവാ മുടിഞ്ഞ തീറ്റി! 6.ഹിരോഷിമ- ഐൻസ്റ്റീന്റെ എഴുത്ത് 7.ലോക്പാൽ- കേന്ദ്ര സർക്കാർ ദേവപ്രശ്നം നടത്തണം.....തുടങ്ങിയ പോസ്റ്റുകള് ആത്മരോഷത്തിന്‍റെ മൂര്‍ത്തീഭാവങ്ങള് ആയിരുന്നു.\nമനുഷ്യന്റെ അറിയാനുള്ള നിരന്തര യാത്രകളാണ് നമ്മള് ഇന്നു കാണുന്ന പുരോഗതിയിലേക്കു നയിച്ച മുഖ്യ ഘടകമെന്നത് അവിതര്‍ക്കിതമാണല്ലോ. പിടിച്ചടക്കാനും ഗവേഷണങ്ങള്‍ക്കും മാനസിക ഉല്ലാസത്തിനും തുടങ്ങി ആശയവിനിമയത്തിനുവരെ നടത്തിയ യാത്രകള് ചരിത്രം രേഖപ്പെടുത്തിയതാണ്.\nജോലിയുടെ ഭാഗമായി ലഭിക്കുന്ന യാത്രകള് അതിമനോഹരമായി അവതരിപ്പിച്ചുകൊണ്ട് വായനക്കാര്‍ക്ക് നല്‍കിയപ്പോഴാണ് ചീരാമുളകിലെ അന്‍വര് ശഫീക്കെന്ന സാഹിത്യ സഞ്ചാരിയെ നാം അടുത്തറിയുന്നത്. നല്ലൊരു വായനാനുഭവവും അക്ഷരങ്ങള്‍കൊണ്ട് ശബ്ദാലങ്കാരങ്ങളില് തീര്‍ത്ത ചലച്ചിത്രവുമാണ് നമുക്ക് ആ പോസ്റ്റുകളിൽനിന്നു ലഭിച്ചത്; കൂടെ മിഴിവാര്‍ന്ന ചിത്രങ്ങളും...\nഅങ്ങനെ പിറവികൊണ്ട 'പാരീസിലെ പറുദീസയില്', 'മഴവിൽ ഷെയ്ക്കിനെത്തേടി ഒരു മരുഭൂ യാത്ര' തുടങ്ങിയവ നിറഞ്ഞ സദസ്സില് പ്രദര്‍ശനം തുടരുന്നതോടൊപ്പം, സപ്തംബർ ലക്കം വാചികത്തിൽ പ്രസിദ്ധീകരിച്ച 'വ്യാധികളുടെ വ്യാഖ്യാതാവ്' നിരൂപകശ്രദ്ധയോടെ ഉയരങ്ങളില് നില്‍ക്കുമ്പോള് അടുക്കളത്തോട്ട വിശേഷങ്ങൾ പങ്കുവെച്ച 'വിത്തും കൈക്കോട്ടും' കൃഷിയിടങ്ങള് തരിശാക്കിയിടാന് മുടന്തന് ന്യായങ്ങള് കണ്ടത്തുന്നവര്‍ക്കുള്ള താക്കീതായിരുന്നു.\nഅങ്ങനെ നമ്മുടെ കഥാനായകന് കുളികഴിഞ്ഞു സുന്ദരനായി നമുക്കു മുന്നിലെത്തെയിട്ടുണ്ട്. അപ്പൊ തുടങ്ങാല്ലേ ......:)\nQ: അന്‍വര്‍ജീ...നമസ്കാരം. 'അസ്രുവിന്റെ ലോക'ത്തിലേക്ക് സ്വാഗതം!\nA: നമസ്കാരം ...താങ്ക്യു ( പുഞ്ചിരിക്കുന്നു )\nQ : ബ്ലോഗ് എഴുതണമെന്നു തോന്നിയതെപ്പോഴാണ്, എന്തുകൊണ്ട് ?\nA : രണ്ടായിരത്തിപ്പതിനൊന്നാമാണ്ട് ജൂൺ മാസം മുപ്പതിന് അർദ്ധരാത്രിയിലാണയതു സംഭവിച്ചത്. ഒരൊഴിവു ദിനത്തിന്റെ പകൽ മുഴുവൻ വിദ്യാർത്ഥിസഖാക്കൾ തല്ലുകൊണ്ടതും തുടർന്ന് നിയമസഭയിൽ ചോരയിൽ കുതിർന്ന കുപ്പായവുമേന്തി മൂത്ത സഖാക്കൾ ബഹളം വെച്ചതും കണ്ടപ്പോൾ മനസ്സിൽ മിന്നിയ ചില ഭൂതകാല സമരചരിത്രങ്ങൾ ആരോടെങ്കിലും പറയാൻ മുട്ടിയപ്പോൾ ചെയ്തു പോയതാണ്....( ചിരിക്കുന്നു )\nമലയാളം ടൈപ്പുകയെന്നത് ചില്ലറപ്പണിയൊന്നുമല്ല. എന്നാലും 'ബ്ളോഗില്ലാത്തവർക്ക് പ്രവേശനമില്ലാ' എന്ന് ചായക്കടയിൽ ഒരു ബോർഡ് തൂങ്ങുന്ന കാലം അതിവിദൂരമൊന്നുമല്ല എന്ന തിരിച്ചറിവും, ഒരു ബ്ളോഗില്ലാത്തതിന്റെ പേരിൽ മൗലികാവകാശങ്ങൾ പോലും നിഷേധിക്കപ്പെട്ടേക്കുമോ എന്ന ഭീതിയും ഈ കടുംകൈ ചെയ്യാനുള്ള തീരുമാനത്തിനു് ആക്കം കൂട്ടി. ( മുഖത്ത് ഘനഗംഭീരഭാവം )\nQ : ചീരാമുളക് എന്ന പേരിന്‍റെ പൊരുള്?\nA : ചീരാമുളക് എന്ന പേർ കാലങ്ങളായി മനസ്സിൽ കൊണ്ടുനടക്കുന്നതോ ഒരു നിമിത്തം പോലെ മനസ്സിൽ പെയ്തിറങ്ങിയതോ ഒന്നുമല്ല. നാട്ടിലെ ഒരുവിധപ്പെട്ട എല്ലാ ജന്തു-ജീവി-ദ്രവ്യ-സ്ഥലനാമങ്ങളും ടൈപ്പിപ്പരീക്ഷിച്ചതിൽപ്പിന്നെയാണ് ഇത്തിരിപ്പോന്നതെങ്കിലും ഏതു വല്യവനെയും പുകച്ചുനീറ്റിക്കാൻ പോന്ന ഈ പേർ തെരഞ്ഞെടുത്തത്. ( വീണ്ടും ഘനഗംഭീരഭാവം...ചിന്തിക്കുന്നു )\nഅയൽവാസിയെ കല്ലെറിഞ്ഞതിന് ആദ്യമായി ചാർത്തിക്കിട്ടിയ പട്ടമാണ് 'ചീരാമുളക്'. പിന്നീടൊരിക്കൽ സ്കൂളിലെ ടീച്ചറും വിളിച്ചു. ( ഒന്ന് ചൂളിയിട്ടു വീണ്ടും ചിരിക്കുന്നു )\nQ: 'ഗോ ഗ്രീന്' വായിച്ചു ചിരിക്കുകയും ചിന്തിക്കുകയും ചെയ്തു. പച്ചയോട് ഇഷ്ടം തോന്നാന്, അല്ലെങ്കില് "കാക്കാ...പച്ച വിട്ടുള്ള കളിയില്ലാ അല്ലേ?" ...എന്ന് ചോദിച്ചാല് ?\nA: നിറങ്ങള് മില്യണ്‍കണക്കിനുണ്ടെങ്കിലും സാധാരണക്കാര്‍ക്ക് പരിചിതമായതും പേരുള്ളതും നന്നേ ചുരുക്കം. (പല നിറങ്ങൾക്കും നമ്പറാണ്). അതില് മിക്കവാറും എല്ലാ നിറങ്ങളും മത, ജാതി, രാഷ്ട്രീയ സംഘടനകള് വീതിച്ചെടുത്തു കഴിഞ്ഞു. ചുവപ്പ് കമ്മ്യൂണിസം, പച്ച ഇസ്ലാം, കാവി ഹൈന്ദവം, വെള്ള ക്രൈസ്തവം, കറുപ്പ് ചെകുത്താന് സേവക്കാര് എന്നിങ്ങനെയാണ് പ്രധാന വിഭജനം. ഇതിനിടയിൽ കേറി വെള്ളാപ്പള്ളിയങ്ങുന്ന് മഞ്ഞയും കൊണ്ട് പോയി. നീലക്ക് ഒരു "മറ്റേ" ബാക്ക് ഗ്രൗണ്ട് ഉള്ളതിനാലാവാം, ആരുമിതുവരെ എടുത്തിട്ടില്ല. ( ഇന്നത്തെ സാഹചര്യത്തില് ഒരു പാര്‍ട്ടിയുണ്ടാക്കാന് മാത്രം 'നീല'ക്കാര് കൊച്ചുകേരളത്തില് ഉണ്ടെന്നിരിക്കെ, നീല നിറത്തിലൊരു കൊടി സമീപഭാവിയില്‍ത്തന്നെ പാറിപ്പറന്നേക്കാം.) പച്ചയോട് പ്രത്യേകിച്ചൊരു കൂറും മമതയുമൊന്നും ഈയുള്ളവനിതുവരെയില്ല. അതായത് "പച്ച"ൻ അത്തായത്തിലും കൂടിയില്ലെന്ന്! ബ്ലോഗിന്റെ നിറം മാറ്റാനൊരാലോചനയുണ്ടെങ്കിലും അതിനു "പച്ച"യുമായി യാതൊരു ബന്ധവുമില്ലെന്നുള്ളതൊരു പച്ചപ്പരമാര്‍ത്ഥം മാത്രം. പിച്ചവെച്ചു തുടങ്ങിയ ഈ ബ്ലോഗന് "പച്ച" ഒരു വിഷയമായതില്‍പ്പിന്നെ പച്ചയോട് ചെറിയ ഒരിത് തുടങ്ങിയിട്ടുണ്ട് ! ...ഗോ ഗ്രീന് ...\nQ: ബ്ലോഗ് ലോകത്ത് വരുന്നതിനു മുന്‍പ് എഴുതാറുണ്ടായിരുന്നോ ..?\nA: അഞ്ചാം ക്ലാസിലായിരിക്കെ ആദ്യ "കുട്ടിക്കവിത" അച്ചടിച്ചു വന്നു. ചന്ദ്രികയിലെ 'ശബ്ദ' ത്തിൽ ഇടക്കിടെ വായനക്കാരുടെ കുറിപ്പുകൾ എഴുതാറുണ്ടായിരുന്നു. പിന്നെ മാധ്യമം ആഴ്ചപ്പതിപ്പിലും പ്രതികരണങ്ങള് ...അത്രമാത്രം. ( കാല് കാലിന്മേല് കേറ്റിവെച്ചു ഒരു ബുജിലുക്കില് ഇരിക്കുന്നു )\nQ : "ഇവർ തല്ലുവാങ്ങുന്നതാർക്കുവേണ്ടി?" ആയിരുന്നോ ആദ്യ പോസ്റ്റ് ?...."ആദ്യദിനം നോക്കിയിരിപ്പായിരുന്നു, ആരെങ്കിലും അഭിപ്രായങ്ങള് പോസ്റ്റുന്നുണ്ടോ എന്നറിയാന്. സഹോദരന് ഷിയാസ് സ്കോര്‍ബുക്കു തുറന്ന് സംഗതി ഉദ്ഘാടിച്ചു....."\nഇത് താങ്കളുടെ വാക്കുകളാണ്. ആദ്യത്തേതെന്തും മധുരമുള്ളതാവും എന്ന് കേള്‍ക്കാറുണ്ട്. ബ്ലോഗര്‍ക്ക് ഒരു പോസ്റ്റിനു കിട്ടുന്ന കമന്റ് എത്രത്തോളം വിലപ്പെട്ടതാണ് ? അതിനുവേണ്ടി അവര് കാത്തിരിക്കണോ ? ഒരു പോസ്റ്റിന്റെ പൂര്‍ണ്ണതക്ക് കമന്റ് അവിഭാജ്യ ഘടകമാണോ ?\nA: പോസ്റ്റ് മാര്‍ക്കറ്റിങ്ങിനെക്കുറിച്ചോ ബ്ലോഗ് ഗ്രൂപ്പുകളെക്കുറിച്ചോ ഓന്നുമറിയാത്ത ഒരു തുടക്കക്കാരൻ, അതും ഒട്ടും തയ്യാറെടുപ്പുകളില്ലാതെ ചാടിക്കേറി ബ്ലോഗ് തുടങ്ങിയ ഒരു ബ്ലോഗർ എന്ന നിലക്ക്, വരുന്ന ഓരോ കമന്റും പലതവണ വായിച്ച് നിർവൃതിയടഞ്ഞിട്ടുണ്ട്...ഇപ്പോഴുമതേ.\nകമന്റുകൾ പ്രിയങ്കരം തന്നെയാണ്. പക്ഷേ "കൊള്ളാം", കിടിലൻ എന്നിവയേക്കാൾ ക്രിയാത്മക കമന്റുകൾക്കാണ് മനസ്സ് കൊതിക്കുന്നത്. എന്നെ സംബന്ധിച്ചിടത്തോളം ബ്ലോഗെഴുത്തിന് കമന്റുകൾ നൽകുന്ന പ്രചോദനം വളരെ വലുതാണ്. വിയോജിപ്പുള്ളവരുണ്ടാകാം. പക്ഷേ, തന്റെ കൃതികൾ ശ്രദ്ധിക്കപ്പെടുന്നു എന്നു കാണുമ്പോൾ എഴുത്തുകാരനുണ്ടാവുന്ന നിർവൃതിയുടെ കാര്യത്തിൽ എനിക്ക് സംശയമേയില്ല. (മുഖത്ത് ഗൌരവഭാവം )\nQ : ഗ്യാസ് ട്രബിള്-ചില വാതക ചിന്തകള്, ബോംബുകൾ ചോദിക്കുന്നത് , ലോക്പാൽ- കേന്ദ്ര സർക്കാർ ദേവപ്രശ്നം നടത്തണം, വിക്കി ലീക്കായിപ്പോയ എട്ടുകോടി!!.....തുടങ്ങിയ പോസ്റ്റുകളില് ധാര്‍മികരോഷം അണപൊട്ടി ഒഴുകിയല്ലോ..പിന്നീട് ആ ആവേശം കാണുന്നില്ല ... തണുത്തു മരവിച്ചോ ? അതോ മടുത്തോ ( സാമൂഹിക വിഷയങ്ങളില്‍നിന്ന് യാത്രയിലേക്ക് ചുവടു മാറാന് കാരണം ? )\nA: വളരെ ചെറുപ്പം മുതല്‍ക്ക് തന്നെ രാഷ്ട്രീയം അടുത്ത് പിന്തുടരാറുണ്ട്. അതിന്റെ ഭാഗമാണ് ആ പോസ്റ്റുകൾ. അതിൽ നിന്നുമുള്ള ചുവടുമാറ്റം മന:പൂർവ്വമാണ്. എന്റെ ധാർമ്മികരോഷക്കുറിപ്പുകൾ ചിലർ വായിച്ചു തള്ളുന്നതല്ലാതെ അത് എന്തെങ്കിലും മാറ്റങ്ങൾക്ക് കാരണമാവുകയോ, ആരെങ്കിലും ആസ്വദിക്കുകയോ ചെയ്യുന്നില്ല എന്ന തിരിച്ചറിവ്... ധനാത്മകമായോ ആസ്വാദനപരമായോ ഒന്നും നൽകാത്ത അധ്വാനം പൊതുവേ ബഹളമയമായ പൊതുസമൂഹത്തില് അനാവശ്യ ഒച്ചപ്പാടുണ്ടാക്കാനുള്ള ഒരു പാഴ്ശ്രമം മാത്രമാണെന്നുള്ള തിരിച്ചറിവ്. പിന്നെ ആദ്യ യാത്രാ വിവരണത്തിന് കിട്ടിയ മാന്യമായ പ്രതികരണങ്ങള്... ഇതല്ലാം ഒരു കാരണമായേക്കാം :) ( പുഞ്ചിരിക്കുന്നു )\nQ : പണ്ടുകാലംമുതലേ മനുഷ്യര് സഞ്ചാര പ്രിയരാണ് ..താങ്കള്‍ക്ക് യാത്രകള് ഇഷ്ടമാവാന് കാരണം ?\nA : ( ഇവനാരടാ എന്ന ഭാവത്തില് നോക്കുന്നു )\nയാത്രകള് ഇഷ്ടപ്പെടാത്തവരായിട്ടു് ആരുണ്ട്? ജോലിയുമായി ബന്ധപ്പെട്ട് യാത്ര ചെയ്യാൻ നിരവധി അവസരങ്ങൾ ലഭിക്കാറുണ്ട്. പലപ്പോഴും ഒന്നോ രണ്ടോ ദിവസം അധികമെടുത്ത് ചില ചുറ്റിക്കറങ്ങലുകൾ നടത്താറുമുണ്ട്. ചെറുഡയറിക്കുറിപ്പുകളിലും യാത്രാക്കുറിപ്പുകളിലുമായി ജീവിക്കുന്ന ഓർമ്മകൾ പകർത്തിയെഴുതാൻ നിരക്ഷരന്റെയും ബിലാത്തി മുരളിയേട്ടന്റെയും യാത്രാവിവരണങ്ങളാണ് ശരിക്കും പ്രചോദനമായത്. പിന്നെ ആദ്യ കുറിപ്പിനു കിട്ടിയ അകമഴിഞ്ഞ പ്രോത്സാഹനവും.\nQ : " പാരീസിലെ പറുദീസയിൽ " കൂടുതല് ആളുകള് വായിച്ചതും ചര്‍ച്ച ചെയ്തതുമായ പോസ്റ്റാണെന്ന് എനിക്ക് തോന്നുന്നു .....താങ്കള്‍ക്കു ഏറ്റവും കൂടുതല് സംതൃപ്തി നല്‍കിയ പോസ്റ്റ് ഏതാണ്..കാരണം?\nA: സമ്പ്രതി വാർത്താഹാ ശുയന്താം..ലൈവ് ഫ്രം ആല്‌പ്സ്..അതിനാണ് ഏറ്റവും കൂടുതൽ ഹിറ്റുകൾ കിട്ടിയതും. ആദ്യ യൂറോപ്പ് യാത്രയായിരുന്നു അത്. അതുകൊണ്ടുതന്നെ ഓരോ നിമിഷവും ഇന്നും മനസ്സിൽ തണുപ്പുള്ള ഓർമ്മകളായി തുടിച്ചു നിൽക്കുന്നുണ്ട്.\n( ചോദ്യം ചോദിക്കുന്നതിനു മുന്‍പ് ബ്ലോഗ് പോയി വായിക്കെടെയ് ...എന്ന് പറയാതെ പറയുന്നു ..മുഖത്ത് )\nQ : 2011ല് പതിനേഴു പോസ്റ്റുകള് , 2012 ല് ഏഴ് പോസ്റ്റുകള് , 2013ല് മൂന്ന് പോസ്റ്റുകള് ....ബ്ലോഗ് ലോകത്ത് പൊതുവേ മ്ലാനത അനുഭവപ്പെടുന്നുണ്ടോ ?\nA: ആരംഭശൂരത്വമായിരുന്നു ആദ്യമൂന്നാലു മാസം. കൊല്ലത്തിൽ പരമാവധി ആറോ ഏഴോ പോസ്റ്റ്. അത്രമാത്രമേ എന്റെ ഒഴിവുസമയം അനുവദിക്കുന്നുള്ളു. ജോലിത്തിരക്കിന്റെ സ്വഭാവമാണൊരു കാരണം, പിന്നെ കുടുംബവുമായി ഏറെ നേരം ചെലവഴിക്കുന്ന ഒരാളെന്ന നിലക്കും മകന്റെ കൂടെ കൂടുതൽ സമയം നീക്കിവെക്കുന്നതുമൊക്കെ എഴുത്ത് കുറയാൻ പ്രധാന കാരണമാണ്. എനിക്ക് ഇതുവരെ മടുപ്പൊന്നും അനുഭവപ്പെട്ടു തുടങ്ങിയിട്ടില്ല. ബൂലോകത്ത് ചെറിയൊരു മാന്ദ്യം ഉണ്ടോ എന്ന് തോന്നുന്നുണ്ട്. എന്റെ സമയക്കുറവുകൊണ്ടുള്ള തോന്നലാണോ എന്നറിയില്ല.\nQ : ബ്ലോഗ് ലോകത്ത് കൂതറ ( പലരും പല വാക്കുകള് ഉപയോഗിക്കുന്നു ) സാഹിത്യമാണന്നു പല പ്രമുഖരും പ്രതികരിച്ചു കാണുന്നു... ഈ അടുത്ത് ഒരു കവിക്കും അങ്ങനെ തോന്നി!....താങ്കള്‍ക്കു് എന്ത് തോന്നുന്നു ?\nA. ആരെഴുതുന്നു എന്നതാണ്, എന്തെഴുതുന്നു എന്നതിലുമധികം നിലവാരമളക്കാനുള്ള മാനദണ്ഡം! എം. എഫ് ഹുസൈൻ കുത്തിവരഞ്ഞത് പോലും ക്ലാസ്സിക്കാണ്. 'ആൽക്കെമിസ്റ്റ്' ലോകോത്തര കൃതിയാണെന്ന് എല്ലാരും പറയുന്നു. ഒരു സാധാരണ നിലവാരം പോലുമില്ല എന്നാണെനിക്കു തോന്നിയത്. പക്ഷേ എഴുതിയത് പൗളോ കൊയ്ലോ അല്ലേ?..അത് വായിച്ചു എന്ന് പറയുന്നത് തന്നെ ഒരു ബഹുമതിയാണ് പലർക്കും. ഒരിക്കൽ പേരെടുത്ത് കഴിഞ്ഞാൽ പിന്നെ മുൻവിധിയോടെ ആളുകൾ വായിച്ചുകൊള്ളും. ബൂലോകം ഒരു തുറന്നവേദിയാണ്. നിലവാരമുള്ളതും ഇല്ലാത്തതും കാണും. നല്ലത് തേടിപ്പിടിച്ച് വായിക്കാൻ ശ്രമിക്കുക. കാടടച്ചുള്ള വിമർശനം ഒഴിവാക്കി ക്രിയാത്മക വിമർശനങ്ങൾ വഴി നല്ല ബ്ലോഗർമാരെ പ്രോത്സാഹിപ്പിക്കാനുള്ള ശ്രമങ്ങളാണുണ്ടാവേണ്ടത്. ( വീണ്ടും ഗൌരവ ഭാവം )\nQ : 'മലയാളം ബ്ലോഗേഴ്‍സ് ഗ്രൂപ്പി'ന്റെ ആഭിമുഖ്യത്തിലുള്ള 'ഇ-മഷി ഓണ്‍ലൈന് മാസിക'യെക്കുറിച്ച് താങ്കളുടെ അഭിപ്രായം ?\nA: അടുത്തിറങ്ങിയതൊഴികെ എല്ലാ ലക്കം ഈ-മഷിയും വായിച്ചിട്ടുണ്ട്. മിക്കതിനുമുള്ള അഭിപ്രായങ്ങളും വിശദമായി അപ്പപ്പോൾത്തന്നെ അറിയിക്കാൻ ശ്രമിച്ചിട്ടുമുണ്ട്. ഏറ്റവും ഇഷ്ടം കൃഷിപാഠമാണ്. പരസ്പരം കാണുകയോ അടുത്തറിയുകയോ ചെയ്തിട്ടില്ലെങ്കിലും ഒരു ശരീരം പോലെ പ്രവർത്തിച്ച് മനോഹരമായ ഈ-മഷി അണിയിച്ചൊരുക്കുന്ന സുഹൃത്തുക്കളെ അഭിനന്ദിക്കുകയല്ല, ബഹുമാനിക്കുകയാണ് ചെയ്യുന്നത്!\n( മലയാള അക്ഷരങ്ങളെ സ്നേഹിക്കുന്നവര്‍ക്കും , ഇ മഷിയുടെ എല്ലാ അണിയറ പ്രവര്‍ത്തകര്‍ക്കും ചീരാമുളകിന്റെ ആ സ്നേഹം ഇവിടെ കുറിക്കുന്നു )\nQ : ബ്ലോഗ് രംഗത്ത് വളര്‍ന്നു വരുന്നവര്‍ക്കുള്ള താങ്കളുടെ ഉപദേശം എന്താണ് ?\nA : 1.ഒരു രംഗത്തും പൂർണ്ണ വളർച്ച എന്നൊന്നില്ല, എന്നും വളർന്നു കൊണ്ടിരിക്കുക. 2.അക്ഷരത്തെറ്റുകൾ ഒരു വലിയ തെറ്റ് തന്നെയാണ്. 3. ഒരുപാടു വായിക്കുക, ആസ്വദിക്കുക, എന്നിട്ടാവട്ടെ എഴുതിത്തുടങ്ങുന്നത്. 4. പൊതു ഇടപെടലുകൾ വിനയത്തോടെ, ഗുണകാംക്ഷയോടെ മാത്രമാവട്ടെ. 5. എഴുത്തിലെന്നല്ല, ജീവിതത്തിൽത്തന്നെ ആരെയും വെറുപ്പിക്കാതിരിക്കാൻ നോക്കുക. ഒരു ബൃഹദ്ഗ്രന്ഥമെഴുതാൻ മാത്രം ഉപദേശങ്ങളെന്റെ കയ്യിലുണ്ട്. ചില്ലറയായി മാത്രം കൊടുക്കപ്പെടും! ( ചിരിക്കുന്നു )\nQ : അവസാനമായി അസ്രൂസ് ലോകത്തെക്കുറിച്ച് രണ്ടു വാക്ക്?\nA : വരക്കുന്നവരോട് ആദരവുകലർന്ന ഒരസൂയയാണെനിക്ക്. വര ദൈവം തന്ന ഒരനുഗ്രഹമല്ലേ. ചില ലളിതമായ അസ്രൂ കാർട്ടൂണുകളും കാരിക്കേച്ചറുകളും വല്ലാതെ ഇഷ്ടപ്പെട്ടിട്ടുണ്ട്. പിന്നെ, ഒച്ചപ്പാടുണ്ടാക്കാതെ ബൂലോകത്ത് സജീവമായി നിലനിൽക്കുന്ന ചില സഹൃദയരിലൊരാളെന്ന നിലക്ക് മിസ്റ്റർ ഇരുമ്പുഴി എന്റെ ഇഷ്ടക്കാരിലൊരാളാണ്!...( പുഞ്ചിരിക്കുന്നു...എങ്ങെനുണ്ടന്ന ഭാവം ! )\nQ : പുതിയ പോസ്റ്റുകള് ഉടന് ഉണ്ടാവുമോ ?\nA: പതിമൂന്നോളം യാത്രാ അനുഭവങ്ങൾ വെറും തലക്കെട്ടായോ ഡ്രാഫ്റ്റായോ ബ്ലോഗിൽ കിടപ്പുണ്ട്. നേരമില്ലാത്തതുതന്നെയാണ് മുഖ്യപ്രശ്നം. എങ്കിലും ജപ്പാന് യാത്രയുടെ അനുഭവം ഉടന് പ്രതീക്ഷിക്കാം ...\nവളരെയധികം നന്ദി അന്‍വര്‍ജീ, സഹകരിച്ചതിന് ...എല്ലാ ഭാവുകങ്ങളും.\nവായനയും യാത്രയും ഇഷ്ടപ്പെടുന്നുവെങ്കിലും കുടുംബമാണ് അദ്ദേഹത്തിന്‍റെ മനസ്സിനിണങ്ങിയ വിനോദവൃത്തി. പക്ഷേ അദ്ദേഹത്തിന്‍റെ പ്രധാന ഹോബി നാണയശാസ്‌ത്ര പഠനമാണ്. നാണയശേഖരണവും വളരെ ഗൌരവമായിക്കാണുന്നു. 153 രാജ്യങ്ങളില്‍നിന്നായി 1350-ല് അധികം നാണയങ്ങളുടെ ഒരു വന്‍ശേഖരം സ്വന്തമായുണ്ട്. അതിൽച്ചിലത് അതിപുരാതനമായ നാണയങ്ങളും മറ്റുചിലത് നൂറ് മുതല് ഇരുനൂറു വരെ വര്‍ഷങ്ങള് പഴക്കമുള്ളതുമാണെന്നത് ചീരാമുളകിനെപ്പറ്റി നമുക്ക് അഭിമാനിക്കാനുള്ള വക നല്‍കുന്നു.\nഅദ്ദേഹത്തിന്‍റെ വാക്കുകള് തന്നെ കടമെടുത്തു് ഈ പോസ്റ്റ് ഇവിടെ അവസാനിപ്പിക്കട്ടെ ......\n"ജീവിതം ഓർമ്മകളുടെയും സ്വപ്നങ്ങളുടെയും തടവിലാണ്... ഭൂതകാലത്തെക്കുറിച്ചോർത്ത് ജീവിക്കുന്നവൻ വിഡ്ഡികളുടെ സ്വർഗ്ഗത്തിലാണെന്ന് എവിടെയോ വായിച്ചത് ശരിയാണെങ്കിൽ ഞാൻ ആ സ്വർഗ്ഗത്തിൽത്തന്നെ. ഒരു ചെറിയ കുപ്പിക്കൂട്ടിലിട്ടു വെച്ച കുറേ നല്ല ഓർമ്മകളും പിന്നെ ചിതറിയ ചില ചിന്തകളും മനസ്സിന്റെ സഞ്ചാരങ്ങളും ഇവിടെ പകർത്തണമെന്നുണ്ട്. വെറുതേ, ചിലപ്പോൾ ഇതുമൊരു ആരംഭശൂരത്വത്തിലവസാനിച്ചേക്കാം, അങ്ങനെയാകാതിരിക്കട്ടെ ! " --ചീരാമുളക് ..\nFB : https://www.facebook.com/anwar.shafeeq.18\nWebsite : http://cheeramulak.blogspot.com/\nനിങ്ങളുടെ അഭിപ്രായങ്ങള് എന്തുതന്നെ ആയാലും അത് രേഖപ്പെടുത്താന് മറക്കരുത് ...ഒരു പക്ഷെ അത് നാളെ ചരിത്രമായേക്കാം....!! :)\nAsrus Irumbuzhi 9/23/13, 8:47 PM\nmuhammed kp mutthu 9/23/13, 9:11 PM\nAsrus Irumbuzhi 9/24/13, 7:05 PM\n:) :) :) :).... thanx !\nSREEJITH NP 9/23/13, 10:31 PM\nഹമ്പട ചീരാമുളകെ.. പോസ്റ്റുകള് ഡ്രാഫ്റ്റിന്റെ തടവറയില് നിന്നും മോചിപ്പിച്ചു വിടൂ..\nAsrus Irumbuzhi 9/24/13, 7:10 PM\n:) ...............പിടി വിട്ടു !\nJasyfriend 9/23/13, 10:39 PM\nഎന്ത് പറയാന്.. കുടഞ്ഞെടുത്തില്ലേ... ;)\nAsrus Irumbuzhi 9/24/13, 7:40 PM\nനന്ദി ..ജാസി :)\nManoj Kumar M 9/23/13, 11:24 PM\nജോണ് ബ്രിട്ടാസിന് അസ്രുനോട് അസൂസ തോന്നും.. ചീരാമുളകിനെ വറത്തെടുക്കാന് നോക്കിയല്ലേ.. (h)\nAsrus Irumbuzhi 9/24/13, 7:41 PM\nഞാനൊരു പാവമല്ലേ :)\nനന്ദി വീണ്ടും വരിക ...\nAarsha Sophy Abhilash 9/23/13, 11:59 PM\nകൊള്ലാംല്ലോ വീഡിയോണ് :) സരസമായി അവതരണം... (h)\nAsrus Irumbuzhi 9/24/13, 7:42 PM\najith 9/24/13, 12:08 AM\nഈ ചീരാമുളക് എരിയുന്നില്ലാലോ\nഅല്പം മധുരമുണ്ടോന്നൊരു സംശ്യം\nAsrus Irumbuzhi 9/24/13, 7:45 PM\nഅത് സ്നേഹകൂടുതല് കൊണ്ടാ....അജിതേട്ടാ :)\nനാമൂസ് 9/24/13, 2:35 AM\nചോദ്യങ്ങളും ഉത്തരങ്ങളും രണ്ടു പെരും നല്ല രീതിയില് കൈകാര്യം ചെയ്തിട്ടുണ്ട്.\nചീരാമുകളകിലെ എരിവിനേക്കാള് അന്വരിലെ മധുരത്തിനാണ് മറുപടികളില് പ്രാമുഖ്യം, ചോദ്യവും അതെ.! രണ്ടുപേര്‍ക്കും അഭിനന്ദനങ്ങള്... :)\nAsrus Irumbuzhi 9/24/13, 7:48 PM\nനന്ദി നാമൂസ് ...നല്ലൊരു വിലയിരുത്തലിനു !\nനന്ദി ..വീണ്ടും ..വരിക ...:)\nവര്‍ഷിണി* വിനോദിനി 9/24/13, 7:18 AM\nനന്നായിരിക്കുന്നൂ ട്ടൊ..താത്പര്യത്തോടെ വായിച്ചു പോന്നു...ആശംസകൾ\nAsrus Irumbuzhi 9/24/13, 7:50 PM\n:) വര്‍ഷിണി ...\nCv Thankappan 9/24/13, 12:35 PM\nAsrus Irumbuzhi 9/24/13, 7:51 PM\n:) നന്ദി വീണ്ടും വരിക ...\nചെറുവാടി 9/24/13, 3:06 PM\n"സമ്പ്രതി വാർത്താഹാ ശുയന്താം" മുതലാണ് എന്ന് തോന്നുന്നു എന്റെ മോണിട്ലുംറ്ററിലും ചീരാമുളക് എരിഞ്ഞു തുടങ്ങിയത് . നല്ല യാത്രാ വിശേഷങ്ങളുമായി മനസ്സ് നിറക്കുന്ന ചങ്ങാതി . ഇടക്കുള്ള ഫോണ് വിളിയിലൂടെ ഗൃഹാതുര ഓർമ്മകൾ ഞങ്ങളുടെ പങ്കിടാറുണ്ട് . അസ്രുസിന്റെ ലോകത്ത് എന്റെ അയൽനാട്ടുക്കാരനെ കണ്ടപ്പോൾ സന്തോഷം .\nഅസ്രുസെ .. ഒരു വിത്യസ്ത അഭിമുഖത്തിന് നിനക്കും നന്ദി\nAsrus Irumbuzhi 9/24/13, 7:54 PM\nവളരെ നന്ദി മന്‍സൂര് ..വാക്കുകള് പങ്കു വെച്ചതിനു ....\nഎല്ലാരെയും ഇതുപോലെ വരുത്തണമെന്ന് മോഹമുണ്ട് ..സമയപോലെ നടക്കും ! :)\nവന്നതില് അസ്രൂനും ഒരുപാട് സന്തോഷം ...\nഅസ് ലു 9/24/13, 11:28 PM\n>>>വരക്കുന്നവരോട് ആദരവുകലർന്ന ഒരസൂയയാണെനിക്ക്. വര ദൈവം തന്ന ഒരനുഗ്രഹമല്ലേ. ചില ലളിതമായ അസ്രൂ കാർട്ടൂണുകളും കാരിക്കേച്ചറുകളും വല്ലാതെ ഇഷ്ടപ്പെട്ടിട്ടുണ്ട്. പിന്നെ, ഒച്ചപ്പാടുണ്ടാക്കാതെ ബൂലോകത്ത് സജീവമായി നിലനിൽക്കുന്ന ചില സഹൃദയരിലൊരാളെന്ന നിലക്ക് മിസ്റ്റർ ഇരുമ്പുഴി എന്റെ ഇഷ്ടക്കാരിലൊരാളാണ്!...( പുഞ്ചിരിക്കുന്നു...എങ്ങെനുണ്ടന്ന ഭാവം ! )>>>> ee chodyam vendaaarunnu :P,,athanagne ketttu sukhichirikkuvaa...\nAsrus Irumbuzhi 9/25/13, 4:31 PM\nചില സുഖപ്പെടുതലുകളില് ഒരു സുഖമില്ലേ....\nനന്ദി അസലു :)\nAnonymous 9/25/13, 12:52 AM\nഅദ്ദേഹത്തിന്റെ ഒരു അഭിമുഖം ഒപ്പിച്ചെടുത്തു കളഞ്ഞല്ലോ? ഒന്ന് നേരിട്ട് ആ മുഖം കാണാൻ തന്നെ ഈയ്യിടെയായി അൽപ്പം പ്രയാസമാണ്.\nAsrus Irumbuzhi 9/25/13, 4:37 PM\n:) ...തീര്‍ച്ചയായും ഇനി എന്നും കാണാന് സാധിക്കെട്ടെ !\nനന്ദി ...Mrs അന്‍വര് :)\nRainy Dreamz ( 9/25/13, 9:50 AM\nhooo hoooo :P\nAsrus Irumbuzhi 9/25/13, 4:39 PM\nനന്ദി റൈനീ .. :p\nശിഹാബ്മദാരി 9/25/13, 10:38 AM\nവായന അടയാളപ്പെടുത്തുന്നു. :D\nAsrus Irumbuzhi 9/25/13, 4:46 PM\nഅടയാളപ്പെടുത്തലുകള് ..ചിലപ്പോ ചരിത്രമായേക്കാം !!\nRainy Dreamz ( 9/25/13, 7:09 PM\nചരിത്രതിനൊന്നും ഒരു വിലയും ഇല്ലാണ്ടായോ അസ്രൂസേ??\nAsrus Irumbuzhi 9/25/13, 8:32 PM\n:)) ..ആരോടും മിണ്ടണ്ടാ ... :#\nധ്വനി (The Voice) 9/26/13, 7:32 PM\nചീരമുളക് വായിക്കാറുണ്ട്; വ്യത്യസ്തമായ രചനകള് കൊണ്ട് സമ്പുഷ്ടമായ ഒരു ബ്ലോഗ് തന്നെയാണതെന്നതില് സംശയമില്ല; ഒന്നൂല്ലെങ്കിലും ആളൊരു കോയിക്കോട് കാരനല്ലേ. അപ്പോള് അങ്ങനെയല്ലേ വരൂ.\nഅഭിമുഖം കുറച്ചു കുറഞ്ഞു പോയോ എന്നൊരു സംശയമില്ലാതില്ല അസൃസ് ഭായ്.\nAsrus Irumbuzhi 10/16/13, 3:50 AM\nങ്ങള് കോഴിക്കോട്കാര് ഒരിക്കലും മോസാകൂലാ ! ;)\nഅന്‍വറിന്റെ തിരക്കാണ് വരികള് കുറക്കാന് കാരണം .\nനന്ദി ധ്വനി ...നല്ല വാക്കുകള്‍ക്കും :)\nബഷീര് പി.ബി.വെള്ളറക്കാട് 9/28/13, 3:16 PM\n>>4. പൊതു ഇടപെടലുകൾ വിനയത്തോടെ, ഗുണകാംക്ഷയോടെ മാത്രമാവട്ടെ. 5. എഴുത്തിലെന്നല്ല, ജീവിതത്തിൽത്തന്നെ ആരെയും വെറുപ്പിക്കാതിരിക്കാൻ നോക്കുക. << ഇത് ഒന്ന് കോപ്പി പേസ്റ്റ് ചെയ്യട്ടെ. കാരണം ഇന്ന് ബ്ലോഗിലായലും ,പ്ലസിലയാലും, മറ്റ് സോഷ്യൽ മീഡിയകളിലായാലും അധികമാളുകളു മറ്റുള്ളവരെ ഇകൾത്താ‍ാനും പരമാവധി ആക്രമിക്കാനുമാണ് ശ്രമിക്കുന്നത്. തങ്ങളുടെ നിലപാടുകൾ അവതരിപ്പിക്കുന്നതിനൊപ്പം മറ്റുള്ളവരെ കേൾക്കാൻ ഉള്ള സഹിഷ്ണുതയില്ലാത്തവരാണധികവും.. അഭിമുഖവും ചിത്രവും നന്നായി ..\nനന്ദി ബഷീര് ..വീണ്ടും വരിക :)\nSreejaya Dipu 9/29/13, 7:57 PM\nവരയും, എഴുത്തും നന്നായി. സൂപ്പര് ആയിട്ടുണ്ട്.\nAsrus Irumbuzhi 10/16/13, 3:52 AM\nവളരെ നന്ദി ശ്രീ ...:)\nഫൈസല് ബാബു 10/6/13, 4:18 PM\nചീരാമുളക് തുടക്കം മുതല് വായിച്ചു കൊണ്ടിരിക്കുന്ന ഒരു ബ്ലോഗാണ് , നന്നായി ഈ പരിചയപ്പെടുത്തല് ,\nAsrus Irumbuzhi 10/16/13, 3:53 AM\nവളരെ നന്ദി ഫൈസല് ... :)\nഫൈസല് ബാബു 10/6/13, 5:09 PM\nചീരാമുളക് ഞാന് തുടക്കം മുതലേ വായിക്കുന്ന ഒരു ബ്ലോഗാണ് , ഒന്ന് കൂടി അടുത്തറിയാന് ഈ പോസ്റ്റ് വഴി സാധിച്ചു , നല്ല പോസ്റ്റ് .\nAsrus Irumbuzhi 10/16/13, 3:54 AM\nവീണ്ടും നന്ദി ഫൈസല് :)\nAarsha Sophy Abhilash 10/8/13, 10:11 AM\nഅല്ല അസ്രൂസേ , ഇത് കഴിഞ്ഞ മാസം ഞാന് വന്നു വായിച്ചു അഭിപ്രായിച്ച പോസ്റ്റ് അല്ലെ? കമന്റ് എബടെ പൊയ്?\nAsrus Irumbuzhi 10/16/13, 3:56 AM\nഅതു മുകളില് ഉണ്ടടോ ..ആ ഗൂഗിള് പ്ലസ് മാമന് ഇവിടെ കേറി അലമ്പ് ഉണ്ടാകിയതാ ...ഇപ്പൊ ശരിയായി :D\nSREEJITH NP 10/9/13, 10:19 AM\nആ തലകെട്ടില് തന്നെ എല്ലാമുണ്ട്. അഭിമുഖം നന്നായിരിക്കുന്നു.\nസമ്പ്രതി വാർത്താഹാ ശുയന്താം..ലൈവ് ഫ്രം ആല്‌പ്സ്.. അതൊരു കലക്കന് പോസ്റ്റ് ആയിരുന്നു. രണ്ടു പേര്‍ക്കും ആശംസകള്.\nAsrus Irumbuzhi 10/16/13, 4:03 AM\nവീണ്ടും വളരെയധികം നന്ദി ശ്രീ....:)\nഒരു ഭ്രാന്തൻ 10/11/13, 3:27 PM\nAsrus Irumbuzhi 10/16/13, 4:05 AM\nനന്ദി ഡിയര് ! :)\nSangeeth 10/16/13, 9:34 PM\nവരകളും വരികളും നന്നായിട്ടുണ്ട്...\nAsrus Irumbuzhi 10/22/13, 12:13 PM\nനന്ദി സംഗീത് ...വീണ്ടും വരിക ! :)\nnavodila 10/22/13, 2:30 PM\nവായിച്ചു, കിടിലന് ആയിട്ടുണ്ട്...\nAsrus Irumbuzhi 10/22/13, 6:58 PM\nചീരാമുളക് 11/3/13, 10:59 AM\nഅങ്ങിനെ എന്നെയും ഈ കലാകാരൻ വരച്ചു കോലക്കേടാക്കി. താടിക്ക് ഒരു സിമ്മെട്രി ഇല്ലെന്നും പോപ്പിക്കുടവയറിന്റെ അറ്റം ഇത്തിരി തൂങ്ങിയിട്ടുണ്ടെന്നും അങ്ങനെ മനസ്സിലായി. താടി ശരിയാക്കി, ഇനി ആ വയറിംഗ് ഒന്ന് നേരെയാക്കണം. ക്ഷി സമയം വേണ്ട പരിപാടിയാണ്, അധ്വാനവും. ചോദ്യങ്ങളേക്കാൾ നല്ല ഉത്തരങ്ങൾ....:-)നന്ദി സുഹൃത്തേ....\nഡ്രാഫ്റ്റിൽ നിന്നും പോസ്റ്റുകളെ മോചിപ്പിക്കാനുള്ള സമയമായിരിക്കുന്നു...പക്ഷേ....\nAsrus Irumbuzhi 11/28/13, 12:59 AM\nനന്ദി അന്‍വര് (f)\nKuriakose Mathen 1/17/14, 3:21 PM\nAsrus Irumbuzhi 1/17/14, 7:10 PM\nനന്ദി കുര്യാക്കോസ് മതെന് ! :)


Puzhu trailer: Parvathy and Mammootty collaborate for intense family drama, watch - Movies Blogs Latest Bollywood , Hollywood News, Movies Reviews\nനടി പാർവതിയെ വിമർശിച്ചതിന് ശേഷം മലയാള സിനിമയിൽ ഒരുപാട് മാറ്റങ്ങൾ സംഭവിച്ചു മമ്മൂട്ടി സ്ത്രീവിരുദ്ധതയ്ക്കും സ്ത്രീകൾക്കെതിരായ അപകീർത്തികരമായ സംഭാഷണങ്ങളെ മഹത്വവൽക്കരിക്കുന്നതിനുമാണ് കസബ സിനിമ. 2017 ലെ ഇന്റർനാഷണൽ ഫിലിം ഫെസ്റ്റിവൽ ഓഫ് കേരളയിൽ (IFFK) ഒരു ഓപ്പൺ ഫോറത്തിൽ, മമ്മൂട്ടിയെപ്പോലെ സ്വാധീനമുള്ള ഒരു നടൻ ഇത്തരമൊരു സിനിമയിൽ അഭിനയിക്കാൻ പാടില്ലായിരുന്നുവെന്ന് പാർവതി പറഞ്ഞു.\nതന്റെ പ്രസ്താവനയെ തുടർന്ന് പാർവതിക്ക് സ്വയം പ്രഖ്യാപിത സൈബർ ഭീഷണിയും സോഷ്യൽ മീഡിയ പീഡനവും നേരിടേണ്ടി വന്നു. മമ്മൂട്ടി ആരാധകരും അജ്ഞാത സോഷ്യൽ മീഡിയ അക്കൗണ്ടുകളും. സംഭവം നടക്കുമ്പോൾ മമ്മൂട്ടി മൗനം പാലിച്ചു. എന്നിരുന്നാലും, മുൻകാലങ്ങളിൽ സ്ത്രീവിരുദ്ധമായ തിരക്കഥകൾ എഴുതിയതിന് രഞ്ജി പണിക്കർ ഉൾപ്പെടെയുള്ള നിരവധി സിനിമാപ്രവർത്തകർ ക്ഷമാപണം നടത്തി, പൃഥ്വിരാജ് സുകുമാരനെപ്പോലുള്ള നടന്മാർ വിഷലിപ്തമായ പുരുഷത്വത്തെ മഹത്വവൽക്കരിക്കുന്ന സിനിമകളിൽ താൻ അഭിനയിക്കില്ലെന്ന് തുറന്ന് പറഞ്ഞിട്ടുണ്ട്. പാർവതി അവിടെ നിന്നില്ല. സംസ്ഥാന അവാർഡ് ജേതാവായ നടി, റിമ കല്ലിങ്കൽ, പത്മപ്രിയ, രമ്യ നമ്പീശൻ എന്നിവരും മറ്റ് ചിലരും ചലച്ചിത്രമേഖലയിൽ ലിംഗസമത്വത്തിന്റെയും സ്ത്രീകളുടെ സുരക്ഷയുടെയും ആവശ്യകത പ്രചരിപ്പിക്കുന്നതിൽ മുൻ‌നിരയായി. നടി ആക്രമിക്കപ്പെട്ട കേസിനെ തുടർന്ന് വിമൻ ഇൻ സിനിമാ കളക്ടീവ് എന്ന പേരിൽ കൂട്ടായ്മ രൂപീകരിച്ചു.\nപുഴ ടീസർ ഇവിടെ കാണുക:\nഉയരെ, ടേക്ക് ഓൺ തുടങ്ങിയ ശ്രദ്ധേയമായ ചില സിനിമകളിലെ അഭിനയത്തിലൂടെ നടിക്ക് സ്വയം പേരുനൽകാൻ കഴിഞ്ഞെങ്കിലും പാർവതിയുടെ വ്യവസായത്തിൽ അവസരങ്ങൾ വറ്റിത്തുടങ്ങി.\nനവാഗതയായ രതീന ശർഷാദ് സംവിധാനം ചെയ്യുന്ന ‘പുഴു’ എന്ന ചിത്രത്തിന് വേണ്ടിയാണ് പാർവതിയും മമ്മൂട്ടിയും ആദ്യമായി ഒന്നിക്കുന്നത് എന്ന വാർത്ത പുറത്തുവന്നതോടെ ഊഹാപോഹങ്ങളും പ്രതീക്ഷകളും ഏറെയാണ്. ഈ ചിത്രത്തിനായി മമ്മൂട്ടിയുമായി സഹകരിക്കുന്നത് അവരുടെ ചരിത്രം കണക്കിലെടുക്കുമ്പോൾ ഒരു വലിയ പ്രസ്താവനയായിരിക്കുമെന്ന് പാർവതി ഇതിനകം ഒരു അഭിമുഖത്തിൽ പറഞ്ഞിട്ടുണ്ട്. ലിംഗ രാഷ്ട്രീയത്തെക്കുറിച്ചുള്ള തന്റെ കാഴ്ചപ്പാടുകളോട് ചേർന്നാണ് സിനിമ പോകുന്നതെന്നും അവർ പറഞ്ഞു.\nമമ്മൂട്ടി ഒരു കുട്ടിയോട് നല്ല മനുഷ്യനാണെന്ന് പറയുന്നതാണ് ചിത്രത്തിന്റെ ആദ്യ ടീസറിൽ കാണിക്കുന്നത്. മമ്മൂട്ടിയുടെ കഥാപാത്രത്തിന്റെ ഫോട്ടോയ്ക്ക് നേരെ കുട്ടി അമ്പ് എറിയുന്നതാണ് ടീസറിന്റെ അവസാനഭാഗം. ടീസറിൽ പാർവതി ഇല്ല. തീവ്രമായ ഒരു ഫാമിലി ഡ്രാമയിലേക്കാണ് ട്രെയിലറിന്റെ മൂഡ് സൂചിപ്പിക്കുന്നത്. നിരൂപക പ്രശംസ നേടിയ മമ്മൂട്ടി ചിത്രമായ ‘ഉണ്ട’യുടെ രചയിതാവായ ഹർഷാദാണ് ചിത്രത്തിന്റെ കഥ എഴുതിയിരിക്കുന്നത്. ഹർഷാദ്, സുഹാസ്, ഷറഫ് എന്നിവർ ചേർന്നാണ് പുഴയുടെ തിരക്കഥ ഒരുക്കിയിരിക്കുന്നത്. ആത്മിയ, അന്തരിച്ച നടൻ നെടുമുടി വേണു, ഇന്ദ്രൻസ്, മാളവിക മേനോൻ എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്. തേനി ഈശ്വറാണ് പുഴയ്ക്ക് ക്യാമറ ചലിപ്പിക്കുന്നത്.\nസിൻ സിൽ സെല്ലുലോയിഡിന്റെ ബാനറിൽ എസ് ജോർജാണ് ചിത്രം നിർമ്മിക്കുന്നത്. ചിത്രം സഹനിർമ്മാണവും വിതരണവും നിർവഹിക്കും ദുൽഖർ സൽമാൻന്റെ വേഫെയറർ ഫിലിംസ്.


emalayalee.com - ഫൊക്കാന കള്‍ച്ചറല് കമ്മിറ്റി രൂപികരിച്ചു; ദേവസി പാലാട്ടി ചെയര്‍മാന്\nന്യൂജേഴ്‌സി: ജൂലൈ 58വരെ ഫിലാഡല്‍ഫിയയിലെ വാലി ഫോര്‍ജ് കണ്‍വെന്‍ഷന് സെന്ററില് നടക്കുന്ന ഫൊക്കാനയുടെ പതിനെട്ടാമത് ദേശീയ കണ്‍വെന്‍ഷന്റെ കള്‍ച്ചറല് കമ്മിറ്റി രൂപികരിച്ചു. നോര്‍ത്ത് അമേരിക്കയില് വിവിധ കലാ സാംസ്കാരിക മേഖലകളില് വ്യക്തിമുദ്ര പതിപ്പിച്ച വ്യക്തികളെയാണ് കമ്മറ്റിയില് ഉള്‍പ്പെടുത്തിയിട്ടുള്ളത്.\nഫൊക്കാനയുടെ തലമുതിര്‍ന്ന നേതാവും ന്യൂജേഴ്‌സി ആസ്ഥാനമായുള്ള കേരള കള്‍ച്ചറല് ഫോറത്തിന്റ സജീവപ്രവര്‍ത്തകനും ബോര്‍ഡ് ഓഫ് ട്രൂസ്റ്റീ ചെയര്‍മാനുമായ ദേവസി പാലാട്ടിയാണ് കമ്മിറ്റി ചെയര്‍മാന്. ആന്റോ വര്‍ക്കിയാണ് കോ ചെയര്‍മാന്. മറ്റു ഭാരവാഹികള്: ജോര്‍ജ് നടവയല്,സുധ കര്‍ത്താ, ഷേര്‍ളി സെബാസ്റ്റ്യന്, ജോര്‍ജ് ഓലിക്കല്, രഞ്ജിത്ത് പിള്ള, സുമോദ് നെല്ലിക്കര, കോശി കുരുവിള, ലിജോ ജോണ്, രാജമ്മ കോശി (കമ്മിറ്റി അംഗങ്ങള്).\nഫൊക്കാന കണ്‍വെന്‍ഷനോടനുബന്ധിച്ചു നടക്കുന്ന കള്‍ച്ചറല് പരിപാടിയില് എല്ലാ റീജിയണല് നിന്നുള്ളവര്‍ക്ക് 10 മിനിറ്റ് സമയം അനുവദിച്ചിട്ടുണ്ട്. കേരളത്തിനിന്‍റെ തനിമയായും സംസ്കാരവും പരമ്പരയാവും നിലനിര്‍ത്തുന്ന നൃത്തം, നാടോടിനൃത്തം,സംഘഗാനം, സിനിമാറ്റിക് നൃത്തം, ശാസ്ത്രീയ നൃത്തം, സംഗീതം, ഓട്ടന്‍തുള്ളല് , സ്കിറ്റ്, ഓട്ടന് തുള്ളല്, ചാക്യാര്‍കൂത്ത്, നാടകം തുടങ്ങിയ ഏതു കലാരൂപങ്ങളും അവതരിപ്പിക്കാന് അവസരം ഉണ്ടായിരിക്കുന്നതാണെന്ന് കമ്മിറ്റി ചെയര്‍മാന് ദേവസി പാലാട്ടി ആന്റോ വര്‍ക്കി എന്നിവര് അറിയിച്ചു.\nകൂടുതല് വിവരങ്ങള്‍ക്ക് ദേവസി പാലാട്ടിയുമായി ബന്ധപ്പെടുക:email :palatty0101@gmail.com\nphone :2019219109 ,2018364910


14 year old gang raped bulandshahr;4minors arrested | യുപിയില് വീണ്ടും കൂട്ടബലാത്സംഗം; ഇരയായത് 14 കാരി, പ്രായപൂര്‍ത്തിയാകാത്ത4പേര് അറസ്റ്റില് - Malayalam Oneindia\nഉന്നാവ് പീഡനക്കേസ്; മുൻ ബിജെപി നേതാവ് കുൽദീപ് സിംഗ് സെൻഗാറിന്റെ നിയമസഭാംഗത്വം റദ്ദാക്കി\nഉന്നാവ് കേസ്; സെന്‍ഗാറിന് ജീവിതാവാസാനം വരെ തടവ് ശിക്ഷ, കോടതി മുറിയില് പൊട്ടിക്കരഞ്ഞ് പ്രതി\nഉന്നാവ്: സമൂഹ ക്ഷേമത്തിനായി വര്‍ഷങ്ങളോളം പ്രവര്‍ത്തിച്ചയാളാണ്, ശിക്ഷയില് ഇളവ് വേണമെന്ന് സെന്‍ഗാര്\nഉന്നാവ് സംഭവം; മുന് ബിജെപി എംഎല്‍എ സെന്‍ഗര് കുറ്റക്കാരനെന്ന് കോടതി,ബുധനാഴ്ച ശിക്ഷ വിധിക്കും\nPublished: December72019, 11:06 [IST]\nലഖ്നൗ: രാജ്യത്തെ നടുക്കി ഉത്തര്‍പ്രദേശില് വീണ്ടും കൂട്ടബലാത്സംഗം. ബുലന്ദ്ഷഹറില് 14 വയസ്സുകാരിയാണ് കൂട്ടബലാത്സംഗത്തിന് ഇരയായത്. സംഭവത്തില് പ്രായപൂര്‍ത്തിയാവാത്ത4പേരെ അറസ്റ്റ് ചെയ്തതായി ബുലന്ദ്ഷഹര് എസ്പി സന്തോഷ് കുമാര് സിങിനെ ഉദ്ധരിച്ച് വാര്‍ത്ത ഏജന്‍സിയായ എഎന്‍ഐ റിപ്പോര്‍ട്ട് ചെയ്യുന്നു.\nബുലന്ദ്ഷഹറിലെ പഹാസു പ്രദേശത്ത് ഡിസംബര്3നായിരുന്നു പെണ്‍കുട്ടി കൂട്ടബലാത്സംഗത്തിന് ഇരയായത്. പീഡനത്തിന്‍റെ ദൃശ്യങ്ങള് പ്രതികള് മൊബൈലില് ചിത്രീകരിച്ചിരുന്നു.3പേരെ പെണ്‍കുട്ടിയെ പീഡിപ്പിച്ച് ദൃശ്യങ്ങള് പകര്‍ത്തിയതിനും ഒരാളെ ദൃശ്യങ്ങല് ഇന്‍റര്‍നെറ്റില് പ്രചരിപ്പിച്ചതിനുമാണ് അറസ്റ്റ് ചെയ്തത്. കേസ് രജിസ്റ്റര് ചെയ്ത് മണിക്കൂറുകള്‍ക്കുള്ളില് തന്നെ4പ്രതികളേയും പിടികൂടാന് സാധിച്ചിട്ടുണ്ടെന്നും സന്തോഷ് കുമാര് സിങ് വ്യക്തമാക്കി.\nഅതേസമയം ഉന്നാവില് കൂട്ടബലാത്സംഗത്തിന് ഇരയായ യുവതിയെ പ്രതികൾ തീ കൊളുത്തി കൊന്ന സംഭവത്തിൽ പോസ്റ്റ്മോര്‍ട്ടം ഇന്ന് നടക്കും. ദില്ലി സഫ്ദര്‍ജംഗ് ആശുപത്രിയില് ചികിത്സയിലിരിക്കെ ഇന്നലെ രാത്രിയാണ് യുവതി മരണത്തിന് കീഴടങ്ങിയത്. രാത്രി 11.40 ന് യുവതി മരണപ്പെട്ടതായി ആശുപത്രി അധികൃതര് വാര്‍ത്താ കുറിപ്പിലൂടെ അറിയിക്കുകായിരുന്നു.\nബലാത്സംഗ കേസിന്‍റെ വിചാരണക്കായി കോടതിയിലേക്ക് പോകവേ വ്യാഴാഴ്ച്ച പുലര്‍ച്ചെയായിരുന്നു യുവതിക്കെതിരെ ആക്രമണം ഉണ്ടായത്. ബലാത്സംഗ കേസില് അറസ്റ്റിലായ പ്രതിയുടെ നേതൃത്വത്തിലായിരുന്നു ആക്രമണം. തന്‍റെ ജീവന് ഭീഷണിയുണ്ടെന്ന് പെണ്‍കുട്ടി നേരത്തെ പോലീസിന് പരാതി നല്‍കിയുന്നു. എന്നാല് പെണ്‍കുട്ടിയുടെ പരാതിയില് കൃത്യമായ നടപടികള് സ്വീകരിക്കാന് പോലീസ് തയ്യാറായില്ലെന്ന ആരോപണം ശക്തമാണ്.\nകൂടുതൽ Unnao വാർത്തകൾ\nയോഗി ആദിത്യനാഥ് വന്നില്ല, ഉന്നാവോ യുവതിയുടെ മൃതദേഹം സംസ്ക്കരിച്ചു, തോക്കടക്കം കുടുംബത്തിന് ഉറപ്പ്!\nആദ്യം യോഗി വരട്ടെ, ഉറപ്പ് കിട്ടണം; ഉന്നാവോ പെണ്‍കുട്ടിയുടെ മൃതദേഹം സംസ്‌കരിക്കാതെ കുടുബം\nഉന്നാവ് പെൺകുട്ടിയുടെ കുടുംബത്തിന് 25 ലക്ഷം രൂപ നഷ്ടപരിഹാരവും വീടും നൽകുമെന്ന് ഉത്തർപ്രദേശ് സർക്കാർ\nബലാത്സംഗം നടന്നില്ലേ, എങ്കില് അത് കഴിഞ്ഞ് വരൂ, പരാതിക്കാരിയോട് ഉന്നാവോ പോലീസ് പറഞ്ഞത് ഇങ്ങനെ\n'ഇപ്പോൾ എന്തിനാണ് വന്നത്'? ഉന്നാവോ പെൺകുട്ടിയുടെ വീട്ടിലേക്ക് പോയ മന്ത്രിമാരെ പറപ്പിച്ച് നാട്ടുകാർ!\nഒരു സ്ത്രീയും സുരക്ഷിതയല്ല, ഗവര്‍ണര് സ്ത്രീയായിട്ട് പോലും... ഉന്നാവോയില് തുറന്നടിച്ച് മായാവതി\n14 year old gang raped bulandshahr;4minors arrested\nStory first published: Saturday, December 7, 2019, 11:06 [IST]


Hero ബോട്ട് ടൂർ ദുബായ് | Emirates4you Tour & Safari\nനിങ്ങളുടെ ബുക്ക് ചെയ്യുക Hero ബോട്ടുകൾ ഓൺലൈനിൽ ദുബായ് ടൂർ! ✔മികച്ച അനുഭവം ✔ഏറ്റവും കൂടുതൽ ബുക്ക് ചെയ്‌തത്\nയൂറോ: € 180\nചൈനീസ് ന്യൂ ഇയർ: ¥ 1,269\nറൂബിൾ: ₱ 11,440\nവിഭാഗങ്ങൾ: പ്രവർത്തനം, ബോട്ട് വാടകയ്ക്ക്\tടാഗുകൾ: ദുബായ് പ്രവർത്തനങ്ങൾ, ദുബായ് ബോട്ട് വാടകയ്ക്ക്, ദുബായ് ബോട്ട് ടൂറുകൾ, ദുബയ് ടൂർസ്, Hero ബോട്ട്, സ്വയം ഓടിക്കുന്ന ബോട്ട്\nനിങ്ങളുടെ ബുക്ക് ചെയ്യുക Hero ബോട്ട് ടൂർ ദുബായ്\n90 മിനിറ്റ് ഗൈഡഡ് ബോട്ട് സാഹസികതയിൽ നിങ്ങളുടെ സ്വന്തം ബോട്ടിൽ സഞ്ചരിക്കുമ്പോൾ അറേബ്യൻ ഗൾഫ് കീഴടക്കുകയും ദുബായുടെ പ്രശസ്തമായ തീരപ്രദേശം പര്യവേക്ഷണം ചെയ്യുകയും ചെയ്യുക.\nഒരുമിച്ച് സാഹസികത & സംരക്ഷിക്കുക Hero ബോട്ടുകൾ\nദുബായുടെ ഐക്കണിക് തീരം ആവേശകരമായ രീതിയിൽ പര്യവേക്ഷണം ചെയ്യാൻ ആഗ്രഹിക്കുന്നവർക്ക് വേണ്ടിയാണ് ഈ ബോട്ട് ടൂർ രൂപകൽപ്പന ചെയ്തിരിക്കുന്നത്. ഈ രസകരവും എന്നാൽ സുരക്ഷിതവുമായ ബോട്ടിംഗ് സാഹസികതയിൽ മണിക്കൂറിൽ 50 കിലോമീറ്റർ വരെ വേഗത കൈവരിക്കൂ.\nദുബായ് ലാൻഡ്‌മാർക്കുകൾ ആസ്വദിക്കൂ\nപാം ജുമൈറ, ഫെയറിടെയിൽ അറ്റ്ലാന്റിസ് ഹോട്ടൽ, പാം, ലോകപ്രശസ്തമായ ബുർജ് അൽ അറബ് തുടങ്ങിയ പ്രശസ്തമായ ലാൻഡ്‌മാർക്കുകളിൽ നിർത്തുക. ഈ 90 മിനിറ്റ് ഗൈഡഡ് ടൂർ നിങ്ങളുടെ യാത്രാ അനുഭവത്തിന്റെ നിയന്ത്രണം ഏറ്റെടുക്കാനും നിങ്ങളുടെ സ്വന്തം ബോട്ട് ഓടിക്കാനും അവസരം നൽകുന്നു.\nദുബായിലെ ഏറ്റവും പ്രശസ്തമായ ലാൻഡ്‌മാർക്കുകളുടെ ധാരാളം സ്‌നാപ്പ്ഷോട്ടുകൾ എടുക്കാൻ മറക്കരുത്.\nഒരു ആയിരിക്കുക Hero നിങ്ങളുടെ സ്വന്തം ബോട്ടിൽ\nഒരു ജെറ്റ് സ്കീയ് പോലെ ചെലവേറിയതാണ്, എന്നാൽ ടിൽറ്റിംഗ് അല്ലാത്തത് സുരക്ഷിതമാണ് HERO മുഴുവൻ കുടുംബത്തിനും OdySea ബോട്ടുകൾ. എ ആകുക hero, സമുദ്രം കീഴടക്കി നിങ്ങളുടെ സ്വന്തം കപ്പലിന്റെ യജമാനനാകൂ!\nദുബായിലെ നിരവധി ഐക്കണുകളിൽ ആദ്യത്തേത് ഓൾഡ് ജുമൈറ ഫിഷിംഗ് ഹാർബറാണ് മീറ്റിംഗ് പോയിന്റ്. നിങ്ങൾ എത്തിച്ചേരുമ്പോൾ HERO ആസ്ഥാനം, ഞങ്ങളുടെ ഉത്സാഹികളായ ജീവനക്കാർ നിങ്ങളെ സ്വാഗതം ചെയ്യും.\nആമുഖവും സുരക്ഷാ സംഗ്രഹവും\nഞങ്ങളുടെ ജീവനക്കാർ നിങ്ങൾക്ക് ഏറ്റവും പുതിയ ബോട്ടിംഗ് സുരക്ഷാ ഉപകരണങ്ങൾ സജ്ജീകരിക്കും, തുടർന്ന് വേഗമേറിയതും രസകരവുമായ പ്രവർത്തന ബ്രീഫിംഗും. കടലിൽ സുരക്ഷിതവും ആസ്വാദ്യകരവുമായ സാഹസിക യാത്ര നടത്തുന്നതിന് ആവശ്യമായ എല്ലാ വിവരങ്ങളും അവർ നിങ്ങൾക്ക് നൽകും. ഒരിക്കൽ നിങ്ങളുടെ സ്വന്തം ഉപയോക്തൃ-സൗഹൃദത്തിലേക്ക് അസൈൻ ചെയ്‌തു HERO ബോട്ട്, നിങ്ങളുടെ പര്യവേഷണത്തിന്റെ ഘട്ടത്തിലേക്ക് നിങ്ങളുടെ ഗൈഡിനെ പിന്തുടരുന്നതിന് മുമ്പ് നിങ്ങൾ കുറച്ച് സൂപ്പർവൈസ്ഡ് ടെസ്റ്റ് സ്പിന്നുകൾ നടത്തും: ദുബായ് തീരപ്രദേശത്തെ വലിയ നീല ജലം.\nബോട്ട് ലൈസൻസ് ആവശ്യമില്ല.\nഡ്രസ് കോഡ്: സുഖപ്രദമായ, ബീച്ച് വെയർ\nസൺസ്‌ക്രീനും വെള്ളവും നൽകിയിട്ടുണ്ടെങ്കിലും അതിഥികൾക്ക് സ്വന്തമായി കൊണ്ടുവരാൻ സ്വാഗതം.\nസൺഗ്ലാസുകൾ ശുപാർശ ചെയ്യുന്നു.\nടൂർ സമയത്തിന് 15 മിനിറ്റ് മുമ്പ് എത്തിച്ചേരാൻ അതിഥികളോട് ആവശ്യപ്പെടുന്നു.\nസമയ നിയന്ത്രണങ്ങൾ കാരണം, വൈകി വരുന്ന അതിഥികൾക്കായി ഞങ്ങളുടെ ഗൈഡുകൾക്ക് കാത്തിരിക്കാനാവില്ല.\nകൃത്യസമയത്ത് എത്തിച്ചേരുന്നതിൽ പരാജയപ്പെടുന്നത് ടൂർ നഷ്‌ടപ്പെടുത്തുന്നതിന് ഇടയാക്കും, ഞങ്ങൾക്ക് റീഫണ്ട് പ്രോസസ്സ് ചെയ്യാനാകില്ല.\nടൂർ വെള്ളത്തിൽ 90 മിനിറ്റ് നീണ്ടുനിൽക്കും (ആകെ2മണിക്കൂർ)\nഡ്രൈവർമാർ 18 വയസ്സിനു മുകളിൽ പ്രായമുള്ളവരായിരിക്കണം.\n6 വയസ്സിന് മുകളിലുള്ള കുട്ടികൾക്ക് യാത്രക്കാരായി സഞ്ചരിക്കാം.\n18 വയസ്സിനു മുകളിലുള്ള യാത്രക്കാർക്ക് മാറിമാറി ബോട്ട് ഓടിക്കാം.\nഒരു ബോട്ടിൽ പരമാവധി2പേർ.\nഒരു ബോട്ടിന്റെ പരമാവധി ഭാരം 225 കിലോ.\nഹോട്ടൽ ട്രാൻസ്ഫറുകൾ നൽകിയിട്ടില്ല.\nസീസൺ അനുസരിച്ച് സമയങ്ങൾ വ്യത്യാസപ്പെടുന്നു.\nആരോഗ്യപ്രശ്നങ്ങൾ കാരണം ഗർഭിണികളെ അനുവദിക്കില്ല.\nസുരക്ഷാ ബ്രീഫിംഗിൽ എല്ലാ അതിഥികൾക്കും വായു നിറയ്ക്കാവുന്ന സുരക്ഷാ വെസ്റ്റ് നൽകിയിട്ടുണ്ട്.\n11 PM, രാവിലെ എട്ടിന്, 11 PM, 11 PM, രാവിലെ എട്ടിന്\nടൂർ ആരംഭിക്കുന്നതിന്2മണിക്കൂർ മുമ്പ്\nയൂറോ: € 198\nചൈനീസ് ന്യൂ ഇയർ: ¥ 1,396\nറൂബിൾ: ₱ 12,584\nറൂബിൾ: ₱ 5,148\nയൂറോ: € 324\nചൈനീസ് ന്യൂ ഇയർ: ¥ 2,284\nറൂബിൾ: ₱ 20,589\nറൂബിൾ: ₱ 2,925


സ്ത്രീകളുടെ വയാഗ്ര വിപണിയിലേക്ക് | USA Malayalam News Paper\nസ്ത്രീകളുടെ വയാഗ്ര വിപണിയിലേക്ക്\nStory Dated: Thursday, August 20, 2015 06:23 hrs EDT\nലൈംഗികവിപണിയില് പുതിയ നാഴികക്കല്ല് ഉയര്‍ത്തിക്കൊണ്ട് സ്‌ത്രൈണരതിയുടെ വൈകാരികത നിലനിര്‍ത്താന് ഉതകുന്ന പുതിയ മരുന്ന് വിപണിയിലേക്ക്. ഗുളിക രൂപത്തില് നിത്യേന കഴിക്കാവുന്ന ഇതിന് 'ആഢ്യ' എന്നാണ് പേര്. ഫീമെയില് വയാഗ്ര എന്ന പേരില് പൊതുവായി അറിയപ്പെടുന്ന ഗുളികയ്ക്ക് യുഎസ് ഫുഡ് ആന്‍ഡ് ഡ്രഗ് അഡ്മിനിസ്‌ട്രേഷന് അംഗീകാരം നല്‍കി. പുരുഷ വയാഗ്രയോട് അടുത്തു നില്‍ക്കുന്ന ലൈംഗിക ഉത്തേജനം നല്‍കാന് പുതിയ മരുന്നിനു കഴിയുമെന്നാണ് സൂചന. മുന്‍പ് തലവണയും മരുന്ന് വിണപിയിലിറക്കാന് അംഗീകാരത്തിന് വേണ്ടി ശ്രമിച്ചിരുന്നെങ്കിലും വിജയിച്ചിരുന്നില്ല. ഫീമെയില് വയാഗ്ര എന്ന പേരില് അറിയപ്പെടുന്ന ഫഌബാന്‍സെരിന് (100 എംജി) എന്ന മരുന്നിനാണ് അംഗീകാരം. പുരുഷന്മാര്‍ക്ക് ലൈംഗിക ഉത്തേനത്തില് ലഭിക്കുന്ന സമത്വത്തിന് സ്ത്രീകള്‍ക്കും അവകാശമുണ്ടെന്ന വാദത്തെ മുന്‍നിര്‍ത്തിയായിരുന്നു ഇതിന് അംഗീകാരം നല്‍കിയിരിക്കുന്നത്.\nസെക്‌സിനു മണിക്കൂറുകള്‍ക്ക് മുന്‍പ് മാത്രം കഴിക്കാവുന്ന രീതിയിലല്ല ഇത് വികസിപ്പിച്ചിരിക്കുന്നത്. ആഴ്ചകളും മാസങ്ങളും നിത്യേന കഴിക്കുമ്പോഴാണ് ഇതിന്റെ യഥാര്‍ത്ഥ ഫലം ലഭിച്ചു തുടങ്ങുകയെന്ന് എഫ്ഡിഎ ഡ്രഗ് സെന്റര് ഡയറക്ടര് ഡോ. ജാനറ്റ് വുഡ്‌കോക്ക് വെളിപ്പെടുത്തി. 20 മുതല് 49 വയസ്സു വരെ പ്രായമുള്ള സ്ത്രീകളെ ലക്ഷ്യമിട്ടാണ് ഫീമെയില് വയാഗ്ര എത്തുന്നത്. 5.5 ദശലക്ഷം മുതല് 8.6 ദശലക്ഷം വരെയുള്ള യുഎസിലെ സ്ത്രീകള്‍ക്ക് ഫീമെയില് വയാഗ്ര വില്‍ക്കാന് കഴിയുമെന്നാണ് വിപണി നല്‍കുന്ന സൂചന. വിഷാദരോഗം ബാധിച്ചവര്‍ക്കാണ് ഇതിന്റെ പ്രയോജനം ഏറെയും ലഭിക്കാന് പോകുന്നതെന്ന് ഫീമെയില് വയാഗ്ര ആദ്യമായി വിപണിയിലെത്തിക്കുന്ന സ്പ്രൗട്ട് ഫാര്‍മസ്യൂട്ടിക്കല്‍സ് സിഇഒ സിന്‍ഡി വൈറ്റ്‌ഹെഡ് വ്യക്തമാക്കി. സ്ത്രീകളുടെ ലൈംഗിക പ്രശ്‌നങ്ങള് കൈകാര്യം ചെയ്യുന്നവരെ ബോധവാന്മാരാക്കുകയും അവരിലൂടെ മരുന്ന് വിറ്റഴിക്കുകയുമാണ് കമ്പനിയുടെ ലക്ഷ്യം. ടിവി പരസ്യങ്ങള് ഒന്നും തന്നെ പ്രാഥമിക ഘട്ടത്തില് ഉണ്ടാവുകയില്ല. ആകെയുള്ളത് 200 മെഡിക്കല് റെപ്രസെന്റീറ്റുവുകള് മാത്രം.\nആര്‍ത്തവ വിരാമം എത്താത്ത ലൈംഗിക താത്പര്യം നഷ്ടപ്പെട്ട് വിഷാദവിവശകളായ സ്ത്രീകളെയാണ് ഗുളിക ലക്ഷ്യമിടുന്നത്. മറ്റു രോഗങ്ങളില്ലാത്ത കൗമാരം പ്രായം വിടുന്ന യുവതികളായ സ്ത്രീകള്‍ക്കായിരിക്കും സെക്‌സ് ഡോക്ടര്‍മാര് ഫീമെയില് വയാഗ്ര നിര്‍ദ്ദേശിക്കുന്നത്. ഹോര്‍മോണ് ഇതര ഏജന്റായാണ് ഫീമെയില് വയാഗ്രയുടെ പ്രവര്‍ത്തനം. ഹൈപ്പോ ആക്ടീവ് സെക്ഷ്വല് ഡിസോഡര് എന്ന അവസ്ഥയിലുള്ള സ്ത്രീകളുടെ തലച്ചോറിലെ നാഡീ വ്യൂഹത്തിലാണ് മരുന്നിന്റെ പ്രവര്‍ത്തനം. നീണ്ടു നില്‍ക്കുന്ന ലൈംഗിക സംതൃപ്തിയല്ല, മറിച്ച് ലൈംഗികമായ ഉത്തേജനമാണ് ഫീമെയില് വയാഗ്ര നല്‍കുകയെന്നാണ് സൂചന.\nമയക്കത്തിനും, രക്ത സമ്മര്‍ദ്ദം താഴുന്നതിനും ക്ഷീണത്തിനുമൊക്കെ ഫീമെയില് വയാഗ്രയുടെ ഉപയോഗം കാരണമാകും. പുരുഷന്മാരുടെ വയാഗ്ര പ്രധാനമായും ഇതര രോഗങ്ങളുള്ളവര്‍ക്ക് ഡോക്ടര്‍മാര് നിര്‍ദ്ദേശിച്ചിരുന്നില്ല. പുരുഷന്മാരിലെ ലൈംഗിക ഉദ്ധാരണശേഷിക്കുറവു പരിഹരിക്കാനുള്ള മരുന്ന് എന്ന നിലയിലാണ് വയാഗ്ര വിപണി പിടിച്ചതെങ്കില് സ്ത്രീകള് ഇത് എത്രമാത്രം സ്വീകരിക്കുമെന്ന് കണ്ടറിയണം.\nആര്‍ത്തവ- സ്‌ത്രൈണരോഗങ്ങളെ ഉയര്‍ത്തുന്ന വിധത്തിലുള്ള പ്രത്യാഘാതങ്ങള് ഫീമെയില് വയാഗ്ര സൃഷ്ടിച്ചേക്കുമെന്ന ആശങ്കയെത്തുടര്‍ന്നായിരുന്നു മുന്‍പ് ഇതിന് അനുവാദം നല്‍കാതിരുന്നത്. എന്നാല് ഇത്തരം റിയാക്ഷനുകളൊന്നും പുതിയ മരുന്നില് ഉണ്ടാവില്ലെന്നും സംതൃപ്തി ദായകമായ കുടുംബജീവിതം നയിക്കാന് മരുന്നു സഹായകരമാണെന്നുമാണ് കമ്പനിയുടെ വാഗ്ദാനം. വീര്യം, ഊര്‍ജം എന്നൊക്കെ അര്‍ഥമുള്ള വിഗര്, കുതിച്ചു ചാടുന്ന വെള്ളച്ചാട്ടമായ നയാഗ്ര എന്നീ വാക്കുകളില് നിന്നാണ് വയാഗ്ര എന്ന മരുന്നിന് പേരു വീണത്. സില്‍ഡനഫില് സിട്രേറ്റ് എന്നാണ് ഈ മരുന്നിന്റെ രാസനാമം.\nഒട്ടേറെ പരിശോധനകള്‍ക്കും നിരീക്ഷണങ്ങള്‍ക്കും ശേഷം മാത്രമേ ഫീമെയില് വയാഗ്ര ഉപയോഗിക്കാവൂ എന്ന് യുഎസ് ഫുഡ് ആന്‍ഡ് ഡ്രഗ് അഡ്മിനിസ്‌ട്രേഷന് നിര്‍ദ്ദേശിക്കുന്നു. പ്രത്യേക മരുന്നുകള് കഴിക്കുന്നവരും ഹൃദയത്തിനോ തലച്ചോറിനോ വൃക്കകള്‍ക്കോ തകരാറുളളവരും ഫീമെയില് വയാഗ്ര കഴിക്കരുത്. രക്തപരിശോധനയും ഇസിജി പരിശോധനയും നടത്തി കുഴപ്പമൊന്നുമില്ലെന്ന് ഹൃദ്രോഗവിദഗ്ധന് ഉറപ്പു നല്‍കിയ ശേഷമേ ഇതു കഴിക്കാവൂ. ആരോഗ്യസ്ഥിതിയും ആവശ്യകതയും മനസിലാക്കി വേണം ഡോസ് നിശ്ചയിക്കാന്. മരുന്ന് ഓവര്‍ഡോസ് കഴിക്കുന്നതു ഏറെ അപകടകരമാണ്. സൈക്യാട്രിസ്റ്റിന്റെയോ യൂറോളജിസ്റ്റിന്റെയോ എന്‍ഡോക്രൈനോളജിസ്റ്റിന്റെയോ കുറിപ്പ്് ഇല്ലാതെ ഫീമെയില് വയാഗ്ര വില്‍ക്കരുതെന്നും യുഎസ് ഫുഡ് ആന്‍ഡ് ഡ്രഗ് അഡ്മിനിസ്‌ട്രേഷന് അനുശാസിക്കുന്നു.\nഏറെ പാര്‍ശ്വഫലങ്ങള് ഉള്ളതാണ് ഫീമെയില് വയാഗ്ര ഗുളികകള്. ഓരോരുത്തരുടെ ശരീര പ്രകൃതിയോട് ഈ മരുന്നുകള് പ്രതികരിക്കുന്നത് പല വിധത്തിലാകും. പുരുഷ വയാഗ്ര സ്ഥിരമായി ഉപയോഗിക്കുന്നവരില് കേള്‍വി ശക്തി കുറയുന്നുണ്ടെന്ന് തെളിഞ്ഞിട്ടുണ്ട്. ഒട്ടേറെ പാര്‍ശ്വഫലങ്ങള് ഉണ്ടെന്നറിഞ്ഞിട്ടും ഇത്തരം മരുന്നുകള് കഴിക്കുന്നവരുടെ തിരക്ക് കൂടി വരികയാണ്.


Kerala news today Highlights: കുറ്റക്കാരെ സംരക്ഷിക്കുന്ന നിലപാട് സർക്കാരിന് ഭൂഷണമല്ലെന്നും സിപിഐ\nJuly 7, 2019 8:47:53 am\nKerala news today Highlights: ഇടുക്കി: നെടുങ്കണ്ടം കസ്റ്റഡി മരണത്തിൽ ഏഴ് പൊലീസുകാർ പ്രതികളാകും. സസ്പെൻഷനിൽ കഴിയുന്ന നെടുങ്കണ്ടം സ്റ്റേഷനിലെ എട്ട് പൊലീസുകാരിൽ ഏഴ് പേരും രാജ്കുമാറിനെ കസ്റ്റഡിയിൽ ക്രൂരമായി മർദിച്ചതായി ക്രൈംബ്രാഞ്ച് കണ്ടെത്തി. മൊഴികളിൽ വ്യക്തതവരുത്തിയ ശേഷം അറസ്റ്റിലേക്ക് നീങ്ങുമെന്നാണ് റിപ്പോർട്ടുകൾ. അതേസമയം രാജ്കുമാർ കസ്റ്റഡിയിലിരിക്കെ നെടുങ്കണ്ടം സ്റ്റേഷനിലെത്തിയ എ.ആർ ക്യാംപിലെ പൊലീസുകാരെ കുറിച്ചും അന്വേഷണം ആരംഭിച്ചു.\nതിരുവനന്തപുരം: സംസ്ഥാന സര്‍ക്കാരിനെതിരെ രൂക്ഷ വിമര്‍ശനവുമായി സുരേഷ് ഗോപി എംപി. ആന്തൂരില് ജീവനൊടുക്കിയ പ്രവാസി വ്യവസായി സാജന്റെ വീട് സന്ദര്‍ശിച്ച ശേഷമായിരുന്നു സുരേഷ് ഗോപിയുടെ പ്രതികരണം. ഓഡിറ്റോറിയത്തിന് അനുമതി ലഭിച്ചത് സാങ്കേതിക വിഷയം മാത്രമാണെന്നും വീഴ്ച പറ്റിയവര് ആരൊക്കെ എന്ന് അന്വേഷിച്ച് നടപടി സ്വീകരിക്കണമെന്നും സുരേഷ് ഗോപി പറഞ്ഞു. സാജന്റെ മരണത്തിന് ഉത്തരവാദികളായ എല്ലാവരെയും ശിക്ഷിക്കണം. ജീവനും സ്വത്തിനും സംരക്ഷണം നല്‍കേണ്ട സര്‍ക്കാര് അതില് നിന്ന് ഏറെ പിന്നോട്ട് പോയി എന്നും സുരേഷ് ഗോപി പറഞ്ഞു.\nനെടുങ്കണ്ടം കസ്റ്റഡി മരണത്തിൽ പൊലീസിനെതിരെ നിലപാട് കടുപ്പിച്ച് സിപിഐ ജില്ല നേതൃത്വം. എസ്.പിക്കെതിരായ നടപടി സ്ഥലം മാറ്റത്തിൽ ഒതുക്കരുതെന്നും എസ്.പിയെ ഭീകരവിരുദ്ധ സ്ക്വാഡിലേക്ക് മാറ്റിയതിലുള്ള എതിർപ്പും സിപിഐ അറിയിച്ചു. കട്ടപ്പന ഡിവൈഎസ്‍പിക്കെതിരെയും നടപടിയെടുക്കണം. കുറ്റക്കാരെ സംരക്ഷിക്കുന്ന നിലപാട് സർക്കാരിന് ഭൂഷണമല്ലെന്നും സിപിഐ ഓർമ്മിപ്പിച്ചു.\nജുഡീഷ്യല് അന്വേഷണം സ്വാഗതം ചെയ്യുന്നെങ്കിലും എസ്.പിയെ സസ്പെന്‍റ് ചെയ്യാതെയുള്ള അന്വേഷണം അംഗീകരിക്കില്ലെന്നാണ് സിപിഐ ഇടുക്കി ജില്ലാ സെക്രട്ടറി കെ കെ ശിവരാമന് കഴിഞ്ഞ ദിവസം പറഞ്ഞത്. കസ്റ്റഡി പീഡനങ്ങളും മൂന്നാം മുറയും ഇടത് സർക്കാരിന്‍റെ നയമല്ലെന്നും ശിവരാമൻ പറഞ്ഞു.\n21:50 (IST)07 Jul 2019\n16:44 (IST)07 Jul 2019\nസ്വാശ്രയ മെഡിക്കല് ഫീസ്; സര്‍ക്കാരും മാനേജുമെന്റുകളും തമ്മിലുള്ള ഒത്തുകളിയെന്ന് ചെന്നിത്തല\nതിരുവനന്തപുരം: സ്വാശ്രയ മെഡിക്കല് ഫീസ് വര്‍ധന മാനേജുമെന്റുകളുടെയും സര്‍ക്കാരിന്റെയും ഒത്തുകളിയുടെ ഭാഗമെന്ന് പ്രതിപക്ഷ നേതാവ് രമേശ് ചെന്നിത്തല. കഴിഞ്ഞ യുഡിഎഫ് സർക്കാരിന്റെ കാലത്ത് അഞ്ച് വർഷം കൊണ്ട് 47, 000 വർധിപ്പിച്ചതിനെ എതിർത്ത ഇടത് മുന്നണി അധികാരത്തിൽ എത്തിയപ്പോൾ ഈ വർഷം മാത്രം അരലക്ഷം വരെ വർധിപ്പിച്ചിരിക്കുകയാണ്. കോടതി നിർദേശ പ്രകാരം യഥാസമയം കമ്മിറ്റി പുനഃസംഘടിപ്പിക്കാതെ ഒരാഴ്ച മുൻപ് തട്ടിക്കൂട്ട് സമിതി ഉണ്ടാക്കി ഫീസ് വർധിപ്പിക്കുകയാണ് ഇപ്പോൾ ചെയ്തിരിക്കുന്നതെന്നും രമേശ് ചെന്നിത്തല ആരോപിച്ചു.\n14:44 (IST)07 Jul 2019\nതോപ്പുംപടിയിൽ ചെരുപ്പ് കടയ്ക്ക് തീപിടിച്ചു\nകൊച്ചി തോപ്പുംപടിയിൽ തീപിടിത്തം, ചെരുപ്പ് കടയ്ക്കാണ് തീപിടിച്ചിരിക്കുന്നത്. തീയണയ്ക്കാനുള്ള ശ്രമം തുടരുന്നു\n14:14 (IST)07 Jul 2019\nഎച്ച് വണ് എന് വണ്: മലപ്പുറത്ത് ഒരാള് മരിച്ചു\nഎച്ച് 1 എന് 1 ബാധിച്ച് ചികിത്സയിലായിരുന്ന യുവാവ് മരിച്ചു. മലപ്പുറം കുറ്റിപ്പുറം സ്വദേശി നൗഷാദ് (37) ആണ് മരിച്ചത്. രോഗബാധിതനായി കോട്ടക്കലിലെ സ്വകാര്യ ആശുപത്രിയില് ചികിത്സയിലായിരുന്നു. കഴിഞ്ഞ മാസം 23-നാണ് നൗഷാദിനെ ആശുപത്രിയില് പ്രവേശിപ്പിച്ചത്.\n12:44 (IST)07 Jul 2019\nസര്‍ക്കാരിനെതിരെ രൂക്ഷ വിമര്‍ശനവുമായി സുരേഷ് ഗോപി\nസംസ്ഥാന സര്‍ക്കാരിനെതിരെ രൂക്ഷ വിമര്‍ശനവുമായി സുരേഷ് ഗോപി എംപി. ആന്തൂരില് ജീവനൊടുക്കിയ പ്രവാസി വ്യവസായി സാജന്റെ വീട് സന്ദര്‍ശിച്ച ശേഷമായിരുന്നു സുരേഷ് ഗോപിയുടെ പ്രതികരണം. ഓഡിറ്റോറിയത്തിന് അനുമതി ലഭിച്ചത് സാങ്കേതിക വിഷയം മാത്രമാണെന്നും വീഴ്ച പറ്റിയവര് ആരൊക്കെ എന്ന് അന്വേഷിച്ച് നടപടി സ്വീകരിക്കണമെന്നും സുരേഷ് ഗോപി പറഞ്ഞു. സാജന്റെ മരണത്തിന് ഉത്തരവാദികളായ എല്ലാവരെയും ശിക്ഷിക്കണം. ജീവനും സ്വത്തിനും സംരക്ഷണം നല്‍കേണ്ട സര്‍ക്കാര് അതില് നിന്ന് ഏറെ പിന്നോട്ട് പോയി എന്നും സുരേഷ് ഗോപി പറഞ്ഞു.\n11:55 (IST)07 Jul 2019\nകേരളത്തിൽ ചില ജില്ലകളിൽ ശക്തമായ മഴയ്ക്ക് സാധ്യത\n11:53 (IST)07 Jul 2019\nഉപതിരഞ്ഞെടുപ്പില് കോണ്‍ഗ്രസ് സിക്‌സറടിക്കുമെന്ന് കെപിസിസി അധ്യക്ഷന് മുല്ലപ്പള്ളി രാമചന്ദ്രന്. കേരളത്തില് ആറ് നിയമസഭാ മണ്ഡലങ്ങളിലേക്കാണ് ഉപതിരഞ്ഞെടുപ്പ് നടക്കേണ്ടത്. ആറിടത്തും മികച്ച വിജയം നേടാന് കോണ്‍ഗ്രസിന് സാധിക്കുമെന്നാണ് മുല്ലപ്പള്ളി അവകാശപ്പെടുന്നത്. കെപിസിസി പുനഃസംഘടന അടക്കമുള്ള കാര്യങ്ങള് രാഷ്ട്രീയകാര്യ സമിതി ചര്‍ച്ച ചെയ്യും. രാഹുല് ഗാന്ധി അധ്യക്ഷ സ്ഥാനത്തുനിന്ന് രാജിവച്ചത് പുനഃസംഘടന വൈകിപ്പിക്കില്ലെന്നും മുല്ലപ്പള്ളി പറഞ്ഞു.\n09:50 (IST)07 Jul 2019\nPournami Lottery RN-399 Result Today: പൗര്‍ണമി RN-399 ലോട്ടറിയുടെ നറുക്കെടുപ്പ് ഇന്ന്\nPournami Lottery RN-399 Result @keralalotteryresult.net: തിരുവനന്തപുരം: കേരള സംസ്ഥാന ഭാഗ്യക്കുറി വകുപ്പിന്റെ പൗര്‍ണമി RN-399 ലോട്ടറിയുടെ നറുക്കെടുപ്പ് ഇന്ന് നടക്കും. ഉച്ചകഴിഞ്ഞ് രണ്ട് മണിക്കാണ് നറുക്കെടുപ്പ് ആരംഭിക്കുന്നത്. മൂന്ന് മണിമുതല് ഫലം ലഭ്യമായി തുടങ്ങും. നാല് മണി മുതല് ഭാഗ്യക്കുറിയുടെ ഫലം കേരള സംസ്ഥാന ഭാഗ്യക്കുറി വകുപ്പിന്റെ വെബ്‌സൈറ്റില് ലഭ്യമാണ്.\n09:27 (IST)07 Jul 2019\nകണ്ണൂരിൽ ജീപ്പും ലോറിയും കൂട്ടിയിടിച്ച് കത്തി; യാത്രക്കാർക്ക് പൊള്ളലേറ്റു\n08:51 (IST)07 Jul 2019\nബോയ്സ് ഹോമിലെ കുട്ടികളെ ലൈംഗിക പീഡിപ്പിച്ചു; വൈദികൻ അറസ്റ്റിൽ\nബോയ്സ് ഹോമിലെ കുട്ടികളെ ലൈംഗികമായി പീഡിപ്പിച്ചു എന്ന പരാതിയിൽ വൈദികൻ അറസ്റ്റിൽ. കൊച്ചി പെരുമ്പടപ്പാണ് സംഭവം. ജെറി എന്ന് വിളിക്കുന്ന ഫാദർ ജോർജിനെയാണ് പള്ളുരുത്തി പൊലീസ് അറസ്റ്റ് ചെയ്തത്. വൈദികൻ ഡയറക്ടറായ ബോയ്സ് ഹോമിലെ കുട്ടികളെ പീഡനത്തിന് ഇരയാക്കി എന്നാതാണ് പരാതി. ബോയ്സ് ഹോമിൽ നിന്ന് ഓടി രക്ഷപ്പെട്ട കുട്ടികളുടെ പരാതിയിലാണ് നടപടി.\n08:50 (IST)07 Jul 2019\nKerala news today: സ്വാഗതം\nചുറ്റുവട്ട വാർത്തകൾ കൃത്യതയോടെ അതിവേഗത്തിൽ വായനക്കാരിലേക്ക്\nKerala news today Highlights:\nWeb Title: Kerala news today malayalam live updates 2019 july 07 weather crime traffic train airport


thomas isaac: പങ്കാളിത്ത പെന്‍ഷനും പെന്‍ഷന് ഫണ്ടും\nPublished on 21 Aug 2012 Mathrubhumi\nഇന്ന് കേരളത്തില് ചൂടേറിയ ചര്‍ച്ചാവിഷയമാണ് പങ്കാളിത്ത പെന്‍ഷന് പദ്ധതി. പദ്ധതിക്ക് അനുകൂലവും പ്രതികൂലവുമായവാദങ്ങള് ഉയര്‍ന്നുകഴിഞ്ഞു. പുതിയ നിര്‍ദേശത്തോട് കടുത്ത എതിര്‍പ്പുമൂലം പങ്കാളിത്ത പെന്‍ഷനെ ന്യായീകരിച്ച് മുഖ്യമന്ത്രിക്ക് സ്വാതന്ത്ര്യദിന സന്ദേശമെഴുതേണ്ടിവന്നു. 'മാതൃഭൂമി'യടക്കം ഏതാണ്ട് എല്ലാ ദിനപ്പത്രങ്ങളും ആ ലേഖനം പൂര്‍ണരൂപത്തില് പ്രസിദ്ധീകരിച്ചിട്ടുണ്ട്. തനിക്കെതിരെ ഉയര്‍ന്ന വിമര്‍ശനത്തെ എന്റെ നേര്‍ക്ക് വഴിതിരിച്ചുവിടാനാണ് ഉമ്മന്‍ചാണ്ടി ആ ലേഖനത്തില് ശ്രമിക്കുന്നത്. ആ ലേഖനത്തില് അദ്ദേഹം ഇങ്ങനെ പറയുന്നു:\n''കേരളത്തിലെ സര്‍വകലാശാലകള്‍ക്ക് പെന്‍ഷന്‍ഫണ്ട് രൂപവത്കരിക്കുമെന്ന് 2010-'11-ലെ ബജറ്റില് അന്നത്തെ ധനമന്ത്രി ഡോ. തോമസ് ഐസക് പ്രഖ്യാപിച്ചിരുന്നു. ഈ തീരുമാനങ്ങളുടെ തുടര്‍ച്ചയാണ് പുതിയ പങ്കാളിത്ത പെന്‍ഷന് തീരുമാനം.''\nഇത് വാസ്തവവിരുദ്ധമാണ്. പങ്കാളിത്ത പെന്‍ഷന് പദ്ധതിയും ഇടതുമുന്നണി സര്‍ക്കാറിന്റെ 2010-11-ലെ ബജറ്റ് നിര്‍ദേശവും തമ്മില് ഒരു ബന്ധവുമില്ല. ഈ വാദം നിയമസഭാ സമ്മേളനകാലത്ത് നിയമസഭയില് പൊളിഞ്ഞതാണ്. ജൂലായ് 24-ലെ ഉപധനാര്‍ഭ്യര്‍ഥന ചര്‍ച്ചയില് ഞാന് തന്നെയാണ് ഈ പ്രചാരണത്തിന്റെ പൊള്ളത്തരം തുറന്നുകാണിച്ചത്. വസ്തുതകള് നിരത്തി കാര്യങ്ങള് വിശദീകരിച്ചപ്പോള് മുഖ്യമന്ത്രിക്കോ ധനമന്ത്രിക്കോ മറുപടിയുണ്ടായിരുന്നില്ല. ജൂലായ് 25-ന് 'മാതൃഭൂമി'യടക്കമുള്ള പത്രങ്ങളിലെ നിയമസഭാവലോകനം വായിച്ചാല് ഇക്കാര്യം ബോധ്യപ്പെടും.\nഎന്തായിരുന്നു 2010-'11-ലെ ബജറ്റ് നിര്‍ദേശം? ആ നിര്‍ദേശത്തിന്റെ സാഹചര്യം എന്തായിരുന്നു? സര്‍വകലാശാലകള്‍ക്ക്, പ്രത്യേകിച്ച് കാര്‍ഷിക സര്‍വകലാശാലയ്ക്ക് വന്‍തോതില് പെന്‍ഷന് കുടിശ്ശിക വന്നിരുന്നു. 2009-'10 സാമ്പത്തികവര്‍ഷം 30 കോടി രൂപ സര്‍ക്കാര് നല്‍കിയാണ് കാര്‍ഷിക സര്‍വകലാശാലയിലെ പെന്‍ഷന് ബാധ്യത തീര്‍ത്തത്. പ്രതിവര്‍ഷം കിട്ടുന്ന സര്‍ക്കാര് ഗ്രാന്റ് അതതുവര്‍ഷം ചെലവഴിച്ചുതീര്‍ത്താല് ഭാവിയില് ബുദ്ധിമുട്ടും. അതിനാല് ഗ്രാന്റില് നിന്ന് ശമ്പളച്ചെലവിന്റെ പത്തുശതമാനം വരുന്ന തുക പെന്‍ഷന് ഫണ്ടിലേക്ക് നീക്കിവെക്കണമെന്ന് 2010-'11-ലെ ബജറ്റില് നിര്‍ദേശിച്ചു. തുടക്കത്തില് സര്‍ക്കാറിന്റെ സംഭാവനയായി 100 കോടി രൂപയും ബജറ്റില് നീക്കിവെച്ചു.\nസര്‍വകലാശാലാ പെന്‍ഷന് ഫണ്ട് പങ്കാളിത്ത പെന്‍ഷന് മാതൃകയല്ല. ജീവനക്കാരുടെ ശമ്പളക്കാശില് നിന്ന് ഒരു രൂപ പോലും ആ പെന്‍ഷന് ഫണ്ടിലേക്ക് നീക്കിവെക്കുന്നില്ല. നിലവിലുള്ള പെന്‍ഷന് സ്‌കീമിന് ഒരു മാറ്റവും ഉണ്ടാവുകയുമില്ല. കാലാകാലങ്ങളില് ശമ്പളക്കമ്മീഷനുകള് തീരുമാനിക്കുന്ന പെന്‍ഷന് ആനുകൂല്യങ്ങള് ജീവനക്കാര്‍ക്കു ലഭിക്കുകയും ചെയ്യും. മഹാത്മാഗാന്ധി സര്‍വകലാശാലയില് രണ്ടുവര്‍ഷമായി ഇത്തരത്തില് പെന്‍ഷനുവേണ്ടി പണം നീക്കിവെക്കുന്നുണ്ട് എന്നാണ് ഞാനറിഞ്ഞത്.\nസംസ്ഥാനത്ത് മുനിസിപ്പല് ജീവനക്കാര്‍ക്ക് ഇപ്പോള് പെന്‍ഷന് നല്‍കുന്നതും ഇങ്ങനെയാണ്. അവര്‍ക്ക് പ്രത്യേകം പെന്‍ഷന് ഫണ്ട് ഉണ്ട്. മുനിസിപ്പാലിറ്റികളും സര്‍ക്കാറുമാണ് ആ ഫണ്ടിലേക്ക് വിഹിതം നല്‍കുന്നത്. ഗ്രാന്റില് നിന്ന് പെന്‍ഷന് ഫണ്ടിലേക്ക് മുനിസിപ്പാലിറ്റികള് ഒരു തുക നീക്കിവെക്കുന്നു. ബാക്കിത്തുക സര്‍ക്കാര് വഹിക്കുന്നു. തങ്ങളുടെ ശമ്പളത്തില് നിന്ന് മുനിസിപ്പല് ജീവനക്കാര് ഈ ഫണ്ടിലേക്ക് വിഹിതമൊന്നും നല്‍കുന്നില്ല. ഈ മാതൃകയില് ഒരു പെന്‍ഷന് ഫണ്ട് സര്‍വകലാശാലകള്‍ക്കും ഏര്‍പ്പെടുത്തണമെന്നായിരുന്നു എന്റെ ബജറ്റ് നിര്‍ദേശം. നിയമസഭയിലെ ചര്‍ച്ചാവേളയില് മുനിസിപ്പല് പെന്‍ഷന് ഫണ്ട് പങ്കാളിത്ത പെന്‍ഷനാണോ എന്ന ചോദ്യത്തിന് ഒരു ചിരി മാത്രമായിരുന്നു മന്ത്രി മഞ്ഞളാംകുഴി അലിയുടെ മറുപടി.\nപങ്കാളിത്ത പെന്‍ഷന് പദ്ധതിയെ എങ്ങനെയാണ് എന്റെ ബജറ്റിലെ പെന്‍ഷന് ഫണ്ടുമായി താരതമ്യപ്പെടുത്തുക? പങ്കാളിത്ത പെ ന്‍ഷന് പദ്ധതിയനുസരിച്ച് ജീവനക്കാരന് തന്റെ ശമ്പളത്തില് നിന്ന് ഒരു തുക പങ്കാളിത്ത പെന്‍ഷന് ഫണ്ടിനു നല്‍കണം. തുല്യവിഹിതം സര്‍ക്കാറും അടയ്ക്കും. ഫണ്ട് മാനേജര്‍മാര് പെന്‍ഷന് ഫണ്ട് ഷെയറുകളിലോ ഡെപ്പോസിറ്റായോ നിക്ഷേപിക്കും. അങ്ങനെ കിട്ടുന്ന വരുമാനത്തിന്റെ അനുപാതത്തിലായിരിക്കും ഭാവിയില് പെന്‍ഷന് നല്‍കുക. ശമ്പളക്കമ്മീഷന് ആനുകൂല്യങ്ങളൊന്നും ലഭിക്കുകയില്ല.\nവിരമിക്കുമ്പോള് തനിക്കെന്ത് പെന്‍ഷന് ലഭിക്കുമെന്ന് ഇപ്പോള് ജീവനക്കാരന് കണക്കുകൂട്ടാനാവും. കാലാകാലങ്ങളിലെ ശമ്പളക്കമ്മീഷനുകള് പെന്‍ഷന്‍തുക വര്‍ധിപ്പിക്കുമെന്ന ഉറപ്പുമുണ്ട്. എന്നാല്, പങ്കാളിത്ത പെന്‍ഷന് വരുന്നതോടെ ഇതാകെ മാറും. പെന്‍ഷന് ചിലപ്പോള് കൂടും. ചിലപ്പോള് കുറയും. ബാങ്കോ ഓഹരി വിപണിയോ തകര്‍ന്നാല് പെന്‍ഷന്റെ കഥയും കഴിയും.\nഏറ്റവും പ്രാഥമികമായ കണക്കുവെച്ചു പരിശോധിച്ചാലും ഇന്ന് പെന്‍ഷന്‍കാര്‍ക്കു കിട്ടുന്നതിന്റെ പകുതി ആനുകൂല്യം പോലും പങ്കാളിത്ത പെന്‍ഷന് വഴി ജീവനക്കാര്‍ക്ക് ലഭിക്കുകയില്ല. ഇന്ന് 20,000 രൂപ അടിസ്ഥാനശമ്പളം കിട്ടി റിട്ടയര് ചെയ്യുമ്പോള് 10,000 രൂപ വെച്ച് പെന്‍ഷന് ലഭിക്കും. മാത്രമല്ല, വണ് റാങ്ക്, വണ് പെന്‍ഷന് തത്ത്വപ്രകാരം കാലാകാലങ്ങളില് ശമ്പളം ഉയരുമ്പോള് പെന്‍ഷനും ഉയരും. ഇതിനു പുറമേയാണ് ശമ്പളപരിഷ്‌കരണ കമ്മീഷനുകള് വര്‍ധിപ്പിച്ചു നല്‍കുന്ന ആനുകൂല്യങ്ങള്.\n20,000 രൂപ അടിസ്ഥാന ശമ്പളത്തില് വിരമിക്കുന്നയാളിന് പങ്കാളിത്ത പെന്‍ഷന് പദ്ധതി പ്രകാരം എന്തു തുക പെന്‍ഷന് ലഭിക്കും? അടിസ്ഥാന ശമ്പളത്തിന്റെ 10 ശതമാനം വീതം പെന്‍ഷന് ഫണ്ടിലേക്ക് അടയ്ക്കുന്ന തുകയുടെയും സര്‍ക്കാറിന്റെ തുല്യവിഹിതത്തിന്റെയും എട്ടു ശതമാനം പലിശയും അടക്കം പ്രതിമാസം എത്ര രൂപ പെന്‍ഷന് ലഭിക്കുമെന്ന് കണക്കുകൂട്ടാവുന്നതേയുള്ളൂ. എത്ര ഭീകരമായ വെട്ടിക്കുറവാണ് ഉണ്ടാകുന്നതെന്ന് അപ്പോള് ബോധ്യമാകും. പങ്കാളിത്ത പെന്‍ഷന് നടപ്പാക്കുക എന്നു പറഞ്ഞാല് പെന്‍ഷന് വെട്ടിക്കുറയ്ക്കുക എന്നു തന്നെയാണ് അര്‍ഥം.\nപങ്കാളിത്ത പെന്‍ഷന് പദ്ധതി നിലവിലുള്ള ജീവനക്കാരെ ബാധിക്കില്ല; സര്‍ക്കാര് സര്‍വീസില് പുതുതായി ചേരുന്നവര്‍ക്കുമാത്രമാണ് പദ്ധതി ബാധകമാവുക എന്നൊക്കെയാണ് മുഖ്യമന്ത്രി വാദിക്കുന്നത്. ഈ വാദങ്ങള് ഒരുകാര്യം തെളിയിക്കുന്നു. പങ്കാളിത്ത പെന്‍ഷന് വരുന്നതോടെ പുതിയ ജീവനക്കാര്‍ക്ക് പെന്‍ഷന് ആനുകൂല്യം കുറയുമെന്ന് അദ്ദേഹവും സമ്മതിക്കുന്നു.\nപുതിയ പദ്ധതി വന്നാല് ശമ്പളപരിഷ്‌കരണ കമ്മീഷനുകളുടെ പെന്‍ഷന് തീര്‍പ്പുകളൊന്നും പുതിയ ജീവനക്കാര്‍ക്ക് ബാധകമാവുകയില്ല. ഇന്നത്തേതുപോലെ കാലാകാലങ്ങളില് പെന്‍ഷന് വര്‍ധിക്കുകയുമില്ല. അപ്പോള് സ്വാഭാവികമായും വേറൊരു ചോദ്യവും ഉയരും. ഭാവിയില് ശമ്പളപരിഷ്‌കരണ കമ്മീഷനുകള്‍ക്ക് നിലവിലുള്ള ജീവനക്കാരുടെ പെന്‍ഷന് പരിഷ്‌കാരത്തോട് എന്താവും സമീപനം? കുറച്ചുപേരുടെ പെന്‍ഷന് ഒരു വര്‍ധനയുമില്ലാതെ നില്‍ക്കുമ്പോള് മറ്റുള്ളവരുടെ പെന്‍ഷന് ശമ്പളപരിഷ്‌കരണ കമ്മീഷന്റെ ശുപാര്‍ശ പ്രകാരം ഉയര്‍ത്തുമോ? ശമ്പളപരിഷ്‌കരണ കമ്മീഷന് നിശ്ചയിക്കുന്ന പെന്‍ഷന് വര്‍ധന കിട്ടുന്നവരും കിട്ടാത്തവരും എന്ന വേര്‍തിരിവ് സര്‍വീസില് നിലവില് വരുമോ? ഒരു സംശയവും വേണ്ട, കുറേക്കഴിയുമ്പോള് നിലവിലുള്ള ജീവനക്കാരുടെ പെന്‍ഷന്, ശമ്പളപരിഷ്‌കരണ കമ്മീഷന്റെ ടേംസ് ഓഫ് റഫറന്‍സിനു പുറത്താകും.\nഇന്ന് പെന്‍ഷന് വെട്ടിക്കുറയ്ക്കുന്നവര് നാളെ ഉദ്യോഗസ്ഥരുടെ എണ്ണത്തിലും അവരുടെ ശമ്പളത്തിലുമൊക്കെ കൈവെക്കും. പെന്‍ഷന്‍ഭാരം താങ്ങാനാവില്ല എന്ന് വാദിക്കുന്നവര് ശമ്പളച്ചെലവും താങ്ങാനാവില്ല എന്നു നാളെ സിദ്ധാന്തിക്കും. പുതുതായി നിയമനം ലഭിക്കുന്നവര്‍ക്ക് പ്രൊബേഷന് കാലത്ത് അടിസ്ഥാന ശമ്പളമേ നല്‍കൂ എന്ന് കഴിഞ്ഞ യു.ഡി.എഫ്. സര്‍ക്കാര് തീരുമാനിച്ചത് ഓര്‍ക്കുക. ആ കാലം തിരികെക്കൊണ്ടുവരാന് 2010-'11-ലെ ബജറ്റിലെ പെന്‍ഷന് ഫണ്ട് പ്രഖ്യാപനത്തെ മറയാക്കേണ്ട.\nPosted by ഡോ. ടി. എം. തോമസ് ഐസക് at 7:17 AM\nLabels: ഉമ്മന്‍ചാണ്ടി, കെ. എം. മാണി, പങ്കാളിത്ത പെന്‍ഷന്, പെന്‍ഷന് ഫണ്ട്


ഡിസിസി ഭാരവാഹി പട്ടിക ; കോൺഗ്രസിൽ തർക്കം തുടരുന്നു | Pathanamthitta Media\nTuesday, May 17, 2022 9:35 pm\nഡിസിസി ഭാരവാഹി പട്ടിക ; കോൺഗ്രസിൽ തർക്കം തുടരുന്നു\nതിരുവനന്തപുരം : ഡിസിസി ഭാരവാഹികളുടെ സാധ്യതാപട്ടിക കൈമാറണമെന്ന കെപിസിസി പ്രസിഡന്റിന്റെ നിർദേശം ഭൂരിപക്ഷം ജില്ലകളും പാലിച്ചില്ല. ഇതേ തുടർന്ന് പട്ടിക നൽകാൻ ഒരു ദിവസം കൂടി അനുവദിച്ചു. പല ജില്ലകളിലും തർക്കം തുടരുന്നതാണ് കാരണം. പ്രശ്നം സംസ്ഥാനതലതത്തിൽ പരിഹരിക്കാമെന്നാണ് കെപിസിസി വെച്ച നിർദ്ദേശം. ജില്ലകളിൽ 25 ഭാരവാഹികളും 26 എക്സിക്യൂട്ടീവ് അംഗങ്ങളെയും തെരഞ്ഞെടുക്കുന്നതിനുള്ള സാധ്യത പട്ടികയാണ് കെപിസിസി ചോദിച്ചത്.\nബ്ലോക്ക് പ്രസിഡന്റുമാരെയും കണ്ടെത്തണം. 125ലധികം പേരുണ്ടായിരുന്ന നിലവിലെ പട്ടികയാണ് ഇങ്ങനെ കുറക്കേണ്ടത്. ഇതിനായി താൽപര്യമുള്ളവരുടെ അപേക്ഷ ഉൾപ്പടെ സ്വീകരിച്ചു. 51 ഭാരവാഹികൾക്കായി വന്ന അപേക്ഷകളിൽ നിന്ന് നേതാക്കളുമായി ചർച്ച ചെയ്ത് പട്ടിക ചെറുതാക്കാൻ ശ്രമിക്കുകയാണ്. ചില ജില്ലകളിൽ പ്രമുഖനേതാക്കൾ നിർദ്ദേശങ്ങൾ നൽകിയിട്ടല്ല. ഭൂരിപക്ഷം ജില്ലകളിലും ഏകീകൃതപട്ടിക നൽകാൻ കഴിഞ്ഞിട്ടില്ല. തിരുവനന്തപരുത്ത് വി എസ് ശിവകുമാർ തമ്പാനൂർ രവി ഉൾപ്പടെ മുതിർന്ന നേതാക്കൾ നിർദ്ദേശങ്ങൾ പറഞ്ഞില്ല.\nചുമതലയുള്ള ജനറൽസെക്രട്ടറി തന്നെ സാധ്യാതപട്ടിക തയ്യാറാക്കട്ടെയെന്നാണ് കെസി വേണുഗോപാലിനൊപ്പമുള്ളവരുടെ നിർദ്ദേശം. കൊല്ലത്തും പത്തനംതിട്ടയിലും 25 ഭാരവാഹികൾക്കായി അൻപതിലധികം പേരാണ് അപേക്ഷകർ. ആലപ്പുഴയിൽ പുതിയ ജനറൽസെക്രട്ടറി മരിയാപുരം ശ്രീകുമാർ നേതാക്കളുമായി ചർച്ച നടത്തുകയാണ്. കോട്ടയത്തും ഇടുക്കിയിലും തൃശൂരും എറണാകുളത്തും നൂറിലധികം അപേക്ഷകരിൽ ചർച്ചകൾ അന്തിമഘട്ടത്തിലാണ്.\nവയാനാട് മലപ്പുറം കണ്ണൂർ കാസർകോട് പാലക്കാട് ജില്ലകളിൽ സാധ്യതാപട്ടിക പൂർത്തിയായി. എന്നാൽ തർക്കം തീർന്നില്ലെങ്കിലും എണ്ണം നോക്കാതെ സാധ്യാതപട്ടിക തരാനാണ് കെപിസിസി നിർദ്ദേശം. പട്ടികയിന്മേൽ സംസ്ഥാനതലത്തിൽ ചർച്ച ചെയ്യാമെന്നാണ് നിർദ്ദേശം. പ്രശ്നം തീർത്ത് അടുത്തയാഴ്ച പുതിയ ഭാരവാഹികളെ പ്രഖ്യാപിക്കാനാണ് നീക്കം. തിങ്കളാഴ്ച കെപിസിസി അധ്യക്ഷൻ സംസ്ഥാനത്ത് തിരിച്ചെത്തിയ ശേഷം മുതിർന്ന നേതാക്കളുമായി സംസാരിക്കുമെന്നാണ് വിവരം\nPrevious articleതെരഞ്ഞെടുപ്പ് പ്രചാരണത്തിൽ കൂടുതൽ ഇളവുകൾക്ക് സാധ്യത ; തീരുമാനം ഇന്നറിയാം\nNext articleവീട്ടമ്മമാരെയും കോളേജ് വിദ്യാര്‍ത്ഥിനികളെയും ഉപയോഗിച്ച് വേശ്യാവൃത്തി നടത്തിയിരുന്ന അഞ്ചംഗ സംഘം അറസ്റ്റില്\nമണ്ണാര്‍ക്കാട് കല്ലാംകുഴി ഇരട്ടക്കൊലക്കേസ് : പ്രതികള്‍ക്കു വേണ്ടി മുസ്ലിം ലീഗ് ഇടപെട്ടിട്ടുണ്ടെന്ന് പി എം എ സലാം\nദമ്മാമില് തിരുവനന്തപുരം സ്വദേശിയെ ജീവനൊടുക്കിയ നിലയില് കണ്ടെത്തി\nലക്ഷങ്ങളുടെ സ്വർണം അടങ്ങിയ ബാഗുമായി മുങ്ങി ; മൂന്ന് മണിക്കൂറിനുള്ളിൽ പിടികൂടി റെയില്‍വേ പോലീസ്


കെ.കെ. ബിര്‍ലാ ഫൗണ്ടേഷന് നല്‍കുന്ന അവാര്‍ഡ് :\nTitle: കെ.കെ. ബിര്‍ലാ ഫൗണ്ടേഷന് നല്‍കുന്ന അവാര്‍ഡ് :\nDescription: This isaMost important question of gk exam. Question is : കെ.കെ. ബിര്‍ലാ ഫൗണ്ടേഷന് നല്‍കുന്ന അവാര്‍ഡ് : , Options is : 1. സ്വാതിപുരസ്‌കാരം, 2. കബീര്‍സമ്മാനം, 3.വ്യാസസമ്മാനം, 4. ഇവയൊന്നുമല്ല, 5. NULL\nThis isaMost important question of gk exam. Question is : കെ.കെ. ബിര്‍ലാ ഫൗണ്ടേഷന് നല്‍കുന്ന അവാര്‍ഡ് : , Options is : 1. സ്വാതിപുരസ്‌കാരം, 2. കബീര്‍സമ്മാനം, 3.വ്യാസസമ്മാനം, 4. ഇവയൊന്നുമല്ല, 5. NULL\nവെള്ളം കുടിച്ചു- ഇതിൽ 'വെള്ളം' എന്ന പദം ഏത് വിഭക്തിയിൽ ? (LDC KTM 2003)\nജവഹര്‍ലാല് നെഹ്‌റു മന്ത്രിസഭയില് അംഗമായിരുന്ന മലയാളി വനിത:\nഇന്ത്യയിലാദ്യമായി ഉപതെരഞ്ഞെടുപ്പിലൂടെ പാര്‍ലമെന്റിലെത്തിയത്?\nകാര്‍ബോഹൈഡ്രേറ്റിനെ അപേക്ഷിച്ച് ഇരട്ടി ഊര്‍ജ്ജം പ്രദാനം ചെയ്യുന്നത് :\nകൗരവ പാണ്ഡവ യുദ്ധം പ്രതിപാദിക്കുന്ന ഗ്രന്ഥം ഏത് ?\n3. "ദൈ്വതാദൈ്വത"ത്തിന്റെ ഉപജ്ഞാതാവ്?\nമഹ്മുദ്ഗവാന് ഏതു സാമ്രാജ്യത്തിലെ പ്രസിദ്ധനായ മന്ത്രിയായിരുന്നു?\n31. രാഷ്ട്രത്തിനുവേണ്ടി ബലിയര്‍പ്പിച്ച ആദ്യത്തെ ഇന്ത്യന് തീവ്രവാദ വനിത?\n32. ബംഗാള് വിഭജനം നടന്ന വര്‍ഷം\nലാക്ബാക്ഷ്' എന്നറിയപ്പെട്ട അടിമവംശ ഭരണാധികാരി\nഅലക്കുകാരത്തിന്റെ രാസനാമം എന്ത്?\nഭരണഘടന ഭേദഗതികളെക്കുറിച്ച് പ്രതിപാദിക്കുന്ന വകുപ്പ് ഏതാണ്?\nനവരത്‌നങ്ങള്' ആരുടെ രാജസദസ്സിനെ അലങ്കരിച്ചിരുന്നു ?\n10. അവസാനത്തെ മുഗള് ചക്രവര്‍ത്തി\nസിക്കുകാരെ പരാജയപ്പെടുത്തി ബ്രിട്ടീഷുകാരുടെ നിയന്ത്രണത്തില് കൊണ്ടു വന്ന ഗവര്‍ണര് ജനറലാര് ?\nകേരളത്തില് ഏറ്റവും കൂടുതല് സ്ഥലത്ത് കൃഷിചെയ്യപ്പെടുന്ന കാര്‍ഷികവിള :\nഇന്ത്യയില് അടിയന്തിരാവസ്ഥ പ്രഖ്യാപിച്ച വര്‍ഷ ?\n2010 ലെ ഏഷ്യന് ഗെയിംസിന്റെ ഭാഗ്യചിഹ്നം?\nതാഴെപ്പറയുന്നവരില് ഇന്ത്യന് നാഷണല് കോണ്‍ഗ്രസിന്റെ ഒന്നാമത്തെ സമ്മേളനത്തില് പങ്കെടുക്കാത്തതാര് ?\nലോകത്തില് ഏറ്റവും കൂടുതല് പബ്ലിക് ലൈബ്രറികളുള്ള രാജ്യമേത്?\n"നവോത്ഥാന യാത്ര" നടത്തിയ രാഷ്ട്രീയ നേതാവ് ആര്?\nചെങ്കല്ലില് രചിച്ച ഇതിഹാസ കാവ്യം' എന്നറിയപ്പെടുന്നത്\nമൂന്നാം പാനിപ്പട്ട് യുദ്ധത്തിന്റെ സവിശേഷത\nഗുല്‍ബര്‍ഗയില് നിന്നും ബീഡാറിലേക്ക് തലസ്ഥാനം മാറ്റിയ ഭാമിനി ഭരണാധികാരി ആര് ?\n4. ജൂബിലി 2000 എന്നാല് എന്താണ് ?\nഅലക്‌സാണ്ടര് ചക്രവര്‍ത്തിയുടെ ഇന്ത്യനാക്രമണം നടന്ന വര്‍ഷം ?


തകര്‍പ്പന് വിജയം,മൂന്നില് രണ്ടു ഭൂരിപക്ഷത്തിലേയ്ക്ക് എല് ഡിഎഫ്Irish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nതകര്‍പ്പന് വിജയം,മൂന്നില് രണ്ടു ഭൂരിപക്ഷത്തിലേയ്ക്ക് എല് ഡിഎഫ്\nതിരുവനന്തപുരം: എക്‌സിറ്റ് പോളുകളുടെ പ്രവചനം ശരിവെച്ച് അടുത്ത അഞ്ചുവര്‍ഷം കേരളം ഇടതുപക്ഷജനാധിപത്യമുന്നണി ഭരിക്കും. രണ്ടര മാസത്തോളം നീണ്ടുനിന്ന പ്രചാരണാഘോഷങ്ങള്‍ക്ക് പര്യവസാനമാവുമ്പോള് മൂന്നില് രണ്ടു ഭൂരിപക്ഷം നേടുകയാണ് എല് ഡി എഫ്.. ശക്തമായ ഭരണവിരുദ്ധ വികാരം പ്രതിഫലിപ്പിക്കുന്നതാണ് തെരഞ്ഞെടുപ്പ് ഫലം. അഴിമതിയില് മുങ്ങിയ ജനവിരുദ്ധ സര്‍ക്കാറിന് ജനങ്ങള് മറുപടി നല്‍കിയപ്പോള് തകര്‍ന്നത് ഭരണത്തുടര്‍ച്ചയെന്ന യു.ഡി.എഫിന്റെ സ്വപ്നം. ജനം ഇനി കാത്തിരിക്കുന്നത് എല്ലാം ശരിയാവുമോ എന്നറിയാന്.നിയമസഭയിലേക്കുള്ള തെരഞ്ഞെടുപ്പില് വോട്ടെണ്ണല് പുരോഗമിക്കുമ്പോള് എല്.ഡി.എഫ് ആദ്യ മണിക്കൂറില് തന്നെ കേവല ഭൂരിപക്ഷത്തിനുള്ള ലീഡ് നേടിയിരുന്നു. ആകെയുള്ള 140 സീറ്റുകളില് എല്.ഡി.എഫ് 91 സീറ്റുകളിലും യു.ഡി.എഫ് 47 ഇടത്തും പൂഞ്ഞാറില് പി.സി ജോര്‍ജും വിജയിച്ചു.ഒപ്പം സംസ്ഥാനത്ത് ആദ്യ താമര വിരിയിച്ച് നേമത്ത് ഒ രാജഗോപാലിനും വിജയം.\nബി.ജെ.പിക്ക് അക്കൗണ്ട് തുറക്കാന് അവസരം നല്‍കിയെന്നതാണ് ഈ തെരഞ്ഞെടുപ്പിന്റെ ചരിത്രപരമായ പ്രത്യേകത. നേമത്ത് ഒ.രാജഗോപാല് 8671 വോട്ടിന് സി.പി.എമ്മിലെ ശിവന്‍കുട്ടിയെ പരാജയപ്പെടുത്തുകയായിരുന്നു. രാജഗോപാല് 67813വോട്ട് നേടിയപ്പോള് ശിവന്‍കുട്ടിക്ക് 59142 വോട്ടാണ് ലഭിച്ചത്. ഇടതുമുന്നണി വിട്ട് ജെ.ഡി.യു സ്ഥാനാര്‍ഥിയായി മല്‍സരിച്ച സുരേന്ദ്രന് പിള്ളക്ക് 13860 വോട്ടുകള് മാത്രമാണ് ലഭിച്ചത്. തിരുവനന്തപുരത്ത് തന്നെ കഴക്കൂട്ടം,വട്ടിയൂര്‍കാവ് മണ്ഡലങ്ങളില് ബി.ജെ.പി രണ്ടാം സ്ഥാനത്ത് എത്തുകയും ചെയ്തു. കൊല്ലം ജില്ലയിലെ ചാത്തന്നൂര്, പാലക്കാട് ജില്ലയിലെ മലമ്പുഴ,പാലക്കാട്, കാസര്‍കോട് ജില്ലയിലെ മഞ്ചേശ്വരം,കാസര്‍കോട് മണ്ഡലങ്ങളിലും ബി.ജെ.പി രണ്ടാം സ്ഥാനത്തത്തെി.\nധര്‍മടത്ത് പിണറായി വിജയനും പത്തനാപുരത്ത് ഗണേഷ്‌കുമാറും വിജയിച്ചു. കണ്ണൂരില് കടന്നപ്പള്ളി രാമചന്ദ്രന് വിജയം. പാലായില് വീണ്ടും കെഎം മാണി തന്നെ വിജയിച്ചു .ആറന്‍മുളയില് വീണ ജോര്‍ജ് വിജയിച്ചു.കൊടുവള്ളിയില് ഇടതു സ്വതന്ത്രനായി മത്സരിച്ച കാരാട്ട് റസാഖ് വിജയിച്ചു.\nമലപ്പുറത്ത് ലീഗ് കോട്ടകളില് വിള്ളല് കാണുമ്പോള് കണ്ണൂരില് നികേഷ് കുമാറും ,മന്ത്രി കെ പി മോഹനനും പരാജയപ്പെട്ടു. ഇരിക്കൂറില് കെ.സി ജോസഫ് പ്രതിസന്ധികളെ അതിജീവിച്ചു വന്‍മുന്നേറ്റം നടത്തി.\nമലപ്പുറത്ത് താനൂരും,നിലമ്പൂരും എല്.ഡി.എഫ് ലീഡ് നേടി വിജയിച്ചു.\nതൃശൂരും ഇടത്തേക്ക് ചായുന്ന കാഴ്ചയാണ്. കാല്‍നൂറ്റാണ്ടായി കോണ്‍ഗ്രസ് കൈവശം വച്ചിരുന്ന തൃശൂര് മണ്ഡലം സി.പി.ഐയിലെ വി.എസ് സുനില്‍കുമാര് നേടി. പത്മജ വേണുഗോപാലാണ് ഇവിടെ തോറ്റത്.വടക്കാഞ്ചേരിയില് ജയിച്ച അനില് അക്കരയാണ് ജില്ലയിലെ ഏക യൂ ഡി എഫ് വിജയി.\nപൂഞ്ഞാറില് പി. സി ജോര്‍ജ് 27821 വോട്ടുകളുടെ ഭൂരിപക്ഷം നേടി.. പുതുപ്പള്ളിയില് ഉമ്മന്‍ചാണ്ടിയും മലമ്പുഴയില് വിഎസും വന് വിജയം നേടിയവരില് ഉള്‍പ്പെടുന്നു. കൊല്ലത്ത് എല്ലാ സീറ്റുകളിലും എല്‍ഡിഎഫ് മുന്നിലെത്തി.\nധര്‍മടത്ത് പിണറായി വിജയനും പത്തനാപുരത്ത് ഗണേഷ്‌കുമാറും വിജയിച്ചു. കണ്ണൂരില് കടന്നപ്പള്ളി രാമചന്ദ്രന് വിജയം. പാലായില് വീണ്ടും കെഎം മാണി തന്നെ വിജയിച്ചു കേറി. ആറന്‍മുളയില് വീണ ജോര്‍ജ് വിജയിച്ചു. കൊടുവള്ളിയില് സ്വതന്ത്രനായി മത്സരിച്ച കാരാട്ട് റസാഖ് വിജയിച്ചു.\nമലപ്പുറത്ത് ലീഗ് കോട്ടകളില് വിള്ളല് കാണുമ്പോള് കണ്ണൂരില് നികേഷ് കുമാറും ,മന്ത്രി കെ പി മോഹനനും പരാജയപ്പെട്ടു.കോണ്‍ഗ്രസ് മന്ത്രിമാരായ കെ ബാബുവും,പി കെ ജയലക്ഷ്മിയും,പരാജയപ്പെട്ടവരില് പെടുന്നു.


പോർച്ചുഗൽ താരം ജോ കാൻസെലോയ്ക്ക് കോവിഡ് | portugal football team|Jo cancelo|Euro 2021\nയൂറോകപ്പിൽ കളിക്കില്ലെന്നാണ് റിപ്പോർട്ട്\nമാഡ്രിഡ്: പോർച്ചുഗൽ മിഡ്ഫീൽഡർ ജോ കാൻസെലോയ്ക്ക് കോവിഡ് സ്ഥിരീകരിച്ചു. രോഗം സ്ഥിരീകരിച്ച താരം യൂറോകപ്പിൽ കളിക്കില്ലെന്നാണ് പുറത്തുവരുന്ന റിപ്പോർട്ട്. ഹംഗറിക്കെതിരെ ചൊവ്വാഴ്ച ആദ്യ മത്സരത്തിനിറങ്ങുന്ന നിലവിലെ ചാമ്പ്യന്മാർക്ക് കാൻസെലോയുടെ അഭാവം കനത്ത തിരിച്ചടിയാകും. ഫ്രാൻസും ജർമ്മനിയും അടങ്ങുന്ന ഗ്രൂപ്പിലാണ് ഇത്തവണ പോർച്ചുഗൽ.\nയുവേഫയുടെ കോവിഡ് പ്രോട്ടോകോൾ പ്രകാരം ടീം ശനിയാഴ്ച ആർ.ടി.പി.സി.ആർ ടെസ്റ്റിന് വിധേയമായി. ജോ കാൻസെലോ ഒഴിച്ച് എല്ലാവരും നെഗറ്റീവാണ്’. പോർച്ചുഗൽ ഫുട്ബോൾ ഫെഡറേഷൻ അറിയിച്ചു. യൂറോ കപ്പിൽ പങ്കെടുക്കുന്ന പല താരങ്ങൾക്കും കോവിഡ് സ്ഥിരീകരിച്ചിരുന്നു. റഷ്യയുടെ ആന്ദ്രേ മോസ്‌തോവോയ്, സ്പെയിനിന്റെ സെർജിയോ ബുസ്കെറ്റ്സ് എന്നിവരും കോവിഡ് ബാധിച്ച് ക്വാറന്റീനിലാണ്.\nRead Also:- രവി തേജയുടെ ‘ഖിലാഡി’ഹിന്ദി റീമേക്കിനൊരുങ്ങുന്നു: നായകൻ സൽമാൻ ഖാൻ\nഅതേസമയം, പോർച്ചുഗൽ തികഞ്ഞ ആത്മവിശ്വാസത്തിലാണെന്ന് സൂപ്പർ താരം ക്രിസ്റ്റ്യാനോ റൊണാൾഡോ പറഞ്ഞു. 2004ൽ ആദ്യ യൂറോ കപ്പ് കളിക്കുമ്പോൾ ഉള്ള പ്രചോദനത്തിനും മേലെയാണ് ഈ യൂറോ കപ്പിന് ഇറങ്ങുമ്പോഴുള്ള പ്രചോദനമെന്ന് റൊണാൾഡോ പറഞ്ഞു. തന്റെ ടീമിൽ നിന്ന് ആരാധകർക്ക് മികച്ച പ്രകടനം തന്നെ പ്രതീക്ഷിക്കാമെന്നും ടീം പൂർണ്ണ സജ്ജരാണെന്നും റൊണാൾഡോ കൂട്ടിച്ചേർത്തു.\nportugal football team Jo cancelo Euro 2021\n'പുരുഷാധിപത്യ സമൂഹത്തില് എന്ത് ജനാധിപത്യ മൂല്യമാണ് വീട്ടിലുള്ളവര്‍ക്ക് കൊടുക്കുന്നത്': മാലാ പാര്‍വതി\nതന്റെ ടീമിൽ നിന്ന് ആരാധകർക്ക് മികച്ച പ്രകടനം തന്നെ പ്രതീക്ഷിക്കാം: റൊണാൾഡോ\nJun 11, 2021, 03:42 pm IST


കൂൾ ഫീലിന് മാർബിൾ, വാം ഫീലിന് വുഡൻ ഫ്ലോർ; അകത്തളങ്ങളുടെ ആറ്റിറ്റ്യൂട്ട് നിർണയിച്ച് ഫ്ലോർ ഒരുക്കാം | wooden flooring | flooring | selection of flooring materials\nFriday 02 November 2018 05:31 PM IST : By സ്വന്തം ലേഖകൻ\nകൂൾ ഫീലിന് മാർബിൾ, വാം ഫീലിന് വുഡൻ ഫ്ലോർ; അകത്തളങ്ങളുടെ ആറ്റിറ്റ്യൂട്ട് നിർണയിച്ച് ഫ്ലോർ ഒരുക്കാം\nFriday 02 November 2018 05:31 PM IST\nഅകത്തളത്തിനു ഭംഗിയേകാൻ സ്റ്റേറ്റ്മെന്റ് ഫ്ലോ ർ വേണമെങ്കിൽ ഡിജിറ്റൽ ടൈലുകളെ കൂട്ടു പിടിച്ചാൽ മതി. മുറിക്കു കൂൾ ഫീൽ നൽകണമെങ്കിൽ മാർബിൾ തിരഞ്ഞെടുക്കാം. വാം ഫീൽ വേണമെങ്കിൽ വുഡൻ ഫ്ലോർ ഒരുക്കിക്കോളൂ. അകത്തളങ്ങളുടെ ഭംഗിയും മൂഡും ആറ്റിറ്റ്യൂഡും നിർണയിക്കുന്ന പ്രധാന ഘടകമാണു മുറികളുടെ തറ. ദിവസേന ഏറ്റവും കൂടുതൽ ഉപയോഗിക്കുന്ന ഭാഗമായതിനാൽ തറയ്ക്കു വേണ്ടി ഉപയോഗിക്കുന്ന മെറ്റീരിയൽ ശ്രദ്ധയോടെ തിരഞ്ഞെടുക്കേണ്ടതുണ്ട്. ഫ്ലോറിങ് ചെയ്യും മുമ്പ് ഈ കാര്യങ്ങളിൽ മനസ്സിരുത്തിക്കോളൂ.\nഫ്ലോറിങ് ചെയ്യും മുൻപ് അറിയേണ്ടത്\nതറയുടെ മെറ്റീരിയൽ തിരഞ്ഞെടുക്കുമ്പോൾ അവ വീടിന്റെ ഡിസൈനിനോട് ഇണങ്ങുന്നതാണോയെന്നു പ്രത്യേകം ശ്രദ്ധിക്കണം. മെറ്റീരിയലിന്റെ വില, ഈട്, പരിപാലിക്കുന്നതിനുള്ള ചെലവ് ഇവയെല്ലാം വളരെ പ്രധാനമാണ്. ദീർഘകാലം ഉപയോഗിക്കേണ്ട തറയ്ക്കു കൂടുതൽ ഈട് നിൽക്കുന്ന െമറ്റീരിയൽ തിരഞ്ഞെടുക്കാൻ ശ്രദ്ധിക്കണം. ഇവയുടെ പോരായ്മകൾ എന്തെല്ലാമെന്ന് തിരിച്ചറിയാനും ശ്രദ്ധിക്കണം.\n∙ തറ തിരഞ്ഞെടുക്കുമ്പോൾ ബജറ്റ് കൂടി പരിഗണിക്കണം.ഫ്ലോറിങ് ചെലവ് എന്നാൽ മെറ്റീരിയലിന്റെ വില, വിരിക്കാനുള്ള ചെലവ്, സ്കർട്ടിങ് ചെലവ്, അരിക് ഉരുട്ടാനുള്ള ചെലവ്, പോളിഷിങ് ചെലവ് എന്നിവയെല്ലാം േചർന്നതാണ്. വിരിക്കാനും ഉരുട്ടാനും പ്രകൃതിദത്ത കല്ലുകളാണ് ഉപയോഗിക്കുന്നതെങ്കിൽ ചെലവ് കൂടും. എത്രമാത്രം സ്ഥലമാണു ഫ്ലോറിങ് ചെയ്യാനുള്ളതെന്നു കണക്കാക്കുക. സ്കർട്ടിങ്ങിനു വേണ്ടി ടൈലിന്റെ അരിക് ഉരുട്ടേണ്ടി വരുന്ന സാഹചര്യങ്ങൾ കൂടി കണക്കാക്കണം. ഇതിന് റണ്ണിങ് ഫീറ്റ് ചാർജാണ് ഈടാക്കുന്നത്. ഒരു വീട്ടിൽ കുറഞ്ഞത് 1000 റണ്ണിങ് ഫീറ്റെങ്കിലും സ്കർട്ടിങ് വരുമെന്നതിനാൽ ചാർജ് കൂടും. ടൈൽ ഇടാൻ ചതുരശ്രയടി കണക്ക് മാത്രം ചിന്തിച്ചാൽ േപാരെന്നർഥം. സ്കർട്ടിങ്ങും അരിക് ഉരുട്ടലുമെല്ലാം റണ്ണിങ് ഫീറ്റ് ചാർജിൽ കണക്ക് കൂട്ടണം. ക്വട്ടേഷൻ വാങ്ങുമ്പോൾ ഇതിന്റെ എല്ലാം കണക്കുകൾ കൃത്യമായി തരംതിരിച്ചെഴുതി വാങ്ങണം.\nതിരഞ്ഞെടുക്കാം േയാജിച്ച മെറ്റീരിയൽ\nവിട്രിഫൈഡ് ടൈൽ, സെറാമിക് ടൈൽ, ലാമിനേറ്റഡ് വുഡൻ ഫ്ലോർ, ഗ്രാനൈറ്റ്, മാർബിൾ, റെഡ് ഓക്സൈഡ്, തറയോട്, ഗ്ലാസ് ഫ്ലോറിങ്, കോട്ട സ്റ്റോൺ തുടങ്ങിയവയാണു പ്രധാനമായും ഫ്ലോറിങ്ങിന് ഉപയോഗിക്കുന്നത്.\n∙ ടൈലിന് ഇപ്പോഴും നല്ല ഡിമാന്റുണ്ട്. വിലക്കുറവ്, ഡിസൈനുകളിലെ ൈവവിധ്യം, വിരിക്കാനും പരിപാലനത്തിനുമുള്ള എളുപ്പം എന്നിവയെല്ലാമാണു ടൈലിനോടുള്ള പ്രിയത്തിനു കാരണം. ചതുരശ്രയടിക്ക് 50 രൂപ നിരക്കിൽ വിട്രിഫൈഡ് ടൈലും സെറാമിക് ടൈലും ലഭ്യമാണ്.\n∙ഡിജിറ്റൽ പ്രിന്റ് ടൈലുകളോടാണ് ഇപ്പോൾ കൂടുതൽ പ്രിയം. ഏതു നിറത്തിലും വലുപ്പത്തിലും ഇവയിൽ ഇമേജുകൾ പ്രിന്റ് ചെയ്തെടുക്കാമെന്നതും തേഞ്ഞു പോകില്ല എന്നതുമാണ് ഇവയുടെ ഗുണങ്ങൾ. ചതുരശ്രയടിക്ക് 70 രൂപ മുതലാണു വില. സെറാമിക് ടൈലുകളിലും ഗ്ലേസ്ഡ് വിട്രിഫൈഡ് ടൈലുകളിലുമാണു കൂടുതൽ പേരും ഡിജിറ്റൽ പ്രിന്റ് ചെയ്യുന്നത്. ജോയിന്റ് ഫ്രീ ടൈലുകൾക്കും ഏറെ ഡിമാന്റുണ്ട്. ടൈലിന്റെ എണ്ണം കുറയ്ക്കാമെന്നതും കാഴ്ചയിലെ ഭംഗിയും ഇവ യെ ആകർഷകമാക്കുന്നു.\n∙ ഗ്രാനൈറ്റിനോടുള്ള ഇഷ്ടവും തെല്ലും മങ്ങിയിട്ടില്ല. കൂടുതൽ കാലം ഈട് നിൽക്കും, കറ പിടിക്കില്ല എന്നിവയാണ് ഗ്രാനൈറ്റിന്റെ ഗുണങ്ങൾ. ഗ്ലോസി, മാറ്റ്, ബ്രഷ്ഡ്, ലെതർ, ഫ്ലെയിംഡ് എന്നിങ്ങനെ പല ഫിനിഷുകളിൽ ഗ്രാനൈറ്റ് കിട്ടും. ചതുരശ്രയടിക്ക് 40 രൂപ മുതലാണു വില. ചതുരശ്രയടിക്ക് 25 രൂപ മുതൽ പണിക്കൂലിയുണ്ട്.\n∙ ഇറ്റാലിയൻ മാർബിളിനോടുള്ള പ്രിയം ഇപ്പോഴും മങ്ങിയിട്ടില്ല. ചതുരശ്രയടിക്ക് 300 രൂപ മുതലാണു വില. ഇറ്റാലിയൻ മാർബിൾ ഡിസൈനിലുള്ള ടൈലുകളും ലഭ്യമാണ്. കറ പിടിക്കുമെന്നതാണ് ഇറ്റാലിയൻ മാർബിളിന്റെ പോരായ്മ. ഇറ്റാലിയൻ മാർബിളിന്റെ ഭംഗി ഇഷ്ടപ്പെടുന്നവർക്ക് ഈ ഡിസൈനിലെ ടൈലുകൾ ഉപയോഗിക്കാം. കറ പിടിക്കുമെന്ന പേടിയും വേണ്ട. ഗ്ലോസി ഫിനിഷിൽ ലഭിക്കുന്ന ഇവയോടൊപ്പം മാറ്റ് ഫിനിഷ് ടൈൽ കോംബിനേഷനുമുണ്ട്. 80 x120 സെ.മീ ചതുരശ്രയടിക്ക് 148 രൂപ മുതൽ വരും.\n∙ തടിപ്പലകകൾ സ്ക്രൂ ചെയ്തു പിടിപ്പിച്ച് സോളിഡ് വുഡൻ ഫ്ലോർ തയാറാക്കാം. തേക്ക്, വീട്ടി, തെങ്ങ്, പന തുടങ്ങിയ തടികൾ ഉപയോഗിക്കാം. ചെറി, മേപ്പിൾ തുടങ്ങിയ വിദേശ തടികളും ഉപയോഗിക്കാം.\n∙കാഴ്ചയിൽ തടി പോലെ തോന്നിക്കുമെന്നതാണു ലാമിനേറ്റഡ് വുഡ്, എൻജിനീയേർഡ് വുഡ്, വിനൈൽ വുഡ് പ്ലാങ്ക് എന്നിവയുടെ പ്രത്യേകത. തടിയേക്കാൾ ചെലവ് കുറവാണ്. പരിപാലിക്കാനും എളുപ്പമാെണന്ന ഗുണവുമുണ്ട്. പക്ഷേ, ഈർപ്പം തട്ടാതെ ശ്രദ്ധിക്കണം. ചിതലിനെ സൂക്ഷിക്കുകയും വേണം. ഇറക്കുമതി ചെയ്ത വുഡൻ ഫ്ലോറിങ് മെറ്റീരിയലും ലഭ്യമാണ്. ഇവയിലെ യഥാർഥ തടി തിരിച്ചറിയാനാവില്ലെന്നതിനാൽ ശ്രദ്ധിച്ചു തിരഞ്ഞെടുക്കേണ്ടതുണ്ട്.\n∙ കോട്ട, സ്ലേറ്റ് സ്റ്റോൺ, ജയ്സാൽമീർ സ്റ്റോൺ തുടങ്ങിയ പ്രകൃതിദത്ത കല്ലുകൾ തറയ്ക്കു പ്രത്യേക ഭംഗിയേകും. ചതുരശ്രയടിക്ക് 60 രൂപ മുതൽ വിലയുണ്ട്. പണിക്കൂലി ചതുരശ്രയടിക്ക് 30 രൂപ മുതൽ വരും.\n∙പ്രകൃതിദത്തവും ചെലവ് കുറഞ്ഞതുമാണു തറയോട്. ഇവ വിവിധ ആകൃതിയിൽ ലഭ്യമാണ്. വെള്ളം വലിച്ചെടുക്കുമെന്നും കറ പുരളുമെന്നതുമാണു പോരായ്മകൾ. പോളിഷ് ചെയ്തു മിനുക്കിയെടുക്കാനാകും. ചതുരശ്രയടിക്ക് 20 രൂപ മുതലാണു വില.\n∙ ഓക്സൈഡ് ഫ്ലോറിങ്ങും തിരിച്ചു വന്നു കഴിഞ്ഞു. ചതുരശ്രയടിക്ക് 35 രൂപ മുതൽ വരും. റെഡ് ഓക്സൈഡ് ഫ്ലോറിങ് വളരെ ചെലവ് കുറഞ്ഞതും പരമ്പരാഗതവുമായ രീതിയാണ്. പരിചയസമ്പന്നരായ പണിക്കാർ ചെയ്തില്ലെങ്കിൽ തറയിൽ വിള്ളലുകൾ ഉണ്ടാകാനിടയുണ്ട്. ഒറ്റയടിക്കു പണി തീർക്കുന്നതും പ്രധാനമാണ്. ഇടയ്ക്ക് കാലതാമസം വന്നാൽ ഫർണിഷിങ്ങിനെത്തന്നെ ബാധിക്കാനിടയുണ്ട്. ചുവപ്പ്, കറുപ്പ് നിറങ്ങളിലെ ഓക്സൈഡാണ് സാധാരണയായുള്ളത്. പച്ച, നീല, മഞ്ഞ നിറങ്ങളിലെ ഓക്സൈഡും വിപണിയിൽ ലഭ്യമാണ്.\n∙ ഉപയോഗിക്കുന്നതിനു മുൻപ് ഓക്സൈഡിന്റെ സാംപിൾ പരിശോധിച്ചു ഗുണനിലവാരം ഉറപ്പാക്കണം. സൂര്യപ്രകാശം അധികമേൽക്കാത്ത അകത്തെ മുറികളിലാണു റെഡ് ഓക്സൈഡ് അനുയോജ്യം.\nമറക്കരുത് ഈ കാര്യങ്ങൾ\nഓരോ മുറിയുടെയും നീളവും വീതിയും ടൈൽ വലുപ്പമനുസരിച്ച് ഇരട്ട സംഖ്യയായി പ്ലാൻ ചെയ്താൽ ടൈൽ മുറിച്ച കഷണങ്ങൾ ബാക്കി വരുന്നത് ഒഴിവാക്കാം.\n∙ സ്കർട്ടിങ് ആണു ഫ്ലോറിങ്ങിൽ ശ്രദ്ധിക്കേണ്ട പ്രധാന കാര്യം. അടി വരെ പ്ലാസ്റ്റർ ചെയ്ത് അവസാനം സ്കർട്ടിങ് വേണ്ട ഭാഗത്തു കുത്തിപ്പൊട്ടിച്ച് ടൈൽ ഉള്ളിലാക്കുന്നതു വലിയ നഷ്ടമാണ്. ഇതൊഴിവാക്കാൻ ആദ്യം തന്നെ സ്കർട്ടിങ്ങിനുള്ള സ്ഥലം ഒഴിച്ചിടാം.\n∙ ചില വിട്രിഫൈഡ് ടൈലുകൾ, ഗ്രാനൈറ്റ്, മാർബിൾ പോലെയുള്ള വലിയ സ്ലാബുകളായി വരുന്ന മെറ്റീരിയൽ ചെറിയ ഇടങ്ങളിലേക്ക് ഉപയോഗിച്ചാൽ കൂടുതൽ മുറിക്കേണ്ടി വരും. മെറ്റീരിയൽ പാഴാകുന്നതിന് ഇത് ഇടയാക്കും. മുറികളുടെ വലുപ്പം അനുസരിച്ചു വേണം ഫ്ലോറിങ് മെറ്റീരിയൽ തിരഞ്ഞെടുക്കേണ്ടത്.\n∙ബാത്റൂം പോലെയുള്ള പൊതു ഇടങ്ങളിൽ വൃത്തിയാക്കാൻ എളുപ്പമുള്ളതും റഫ് ഉപയോഗത്തിനു യോജിച്ചതുമായ ഫ്ലോറിങ് തിരഞ്ഞെടുക്കുക. അടുക്കളയിൽ കടുംനിറമുള്ള മെറ്റീരിയൽ തിരഞ്ഞെടുക്കുന്നതാണു നല്ലത്. ഇളംനിറമുള്ള മെറ്റീരിയലിൽ കറ വീഴാൻ സാധ്യതയുണ്ടെന്നോർമിക്കുക.


ഭീകരസംഘടനകള്‍ക് കോടികള് ധനസഹായം നല്‍കിയെന്ന് വ്യക്തമാക്കി പാക് ആഭ്യന്തരമന്ത്രി - Rose Malayalam | Rose Malayalam\nUpdated on 13-09-2019 at 12:21 pm\nഇസ്ലാമബാദ് : ലഷ്‌കര് ഇ തയിബ, ജമാ അത് ഉദ് ദവ സംഘടനകളുടെ തലവന് ഹാഫിസ് സയിദിന് പണം നല്‍കിയിട്ടുണ്ട് എന്ന പാകിസ്താന് മന്ത്രിയുടെ പ്രസ്താവന വിവാദത്തില്. പാക് ആഭ്യന്തര മന്ത്രി റിട്ട.ബ്രിഗേഡിയര് ഐജാസ് അഹമ്മദ് ഷാ ആണ് ഇക്കാര്യം പറഞ്ഞത്.\nകാശ്മീര് പ്രശ്നത്തില് അന്താരാഷ്ട്ര സമൂഹത്തിന്റെ പിന്തുണ നേടുന്നതില് പാകിസ്താന് പരാജയപ്പെട്ടതായി ഐജാസ് അഹമ്മദ് സമ്മതിച്ചു. പാകിസ്താന് കാര്യങ്ങള് ബോധ്യപ്പെടുത്താന് ശ്രമിച്ചിട്ടും ലോകം ഇന്ത്യയെ ആണ് വിശ്വസിക്കുന്നത് എന്നും പാക് മന്ത്രി അഭിപ്രായപ്പെട്ടു. പാകിസ്താനി വാര്‍ത്താ ചാനലായ ഹം ന്യൂസിന് നല്‍കിയ അഭിമുഖത്തിലാണ് ഐജാസ് അഹമ്മദ് ഇക്കാര്യം പറഞ്ഞത്.\nപാകിസ്താനിലെ അഭിജാത ഭരണവര്‍ഗം രാജ്യത്തെ നശിപ്പിച്ചതായി ഐജാസ് അഹമ്മദ് ഷാ ആരോപിച്ചു. ഇന്ത്യ കാശ്മീരില് കര്‍ഫ്യൂ അടിച്ചേല്‍പ്പിച്ചു, കാശ്മീരികള്‍ക്ക് മരുന്ന് കിട്ടുന്നില്ല എന്നൊക്കെ നമ്മള് പറയുന്നു. എന്നാല് ലോകം വിശ്വസിക്കുന്നത് ഇന്ത്യ പറയുന്നതാണ് – ഐജാസ് അഹമ്മദ് പരാതിപ്പെട്ടു.\nകാശ്മീര് പ്രശ്നത്തില് അന്താരാഷ്ട്ര സമൂഹത്തിന്റെ പിന്തുണ പാകിസ്താനുണ്ട് എന്ന, പ്രധാനമന്ത്രി ഇമ്രാന് ഖാന്റെ അവകാശവാദത്തെ തള്ളിക്കളയുന്നതാണ് ഐജാസ് അഹമ്മദിന്റെ പ്രസ്താവന. ജമാ അത് ഉദ് ദവയ്ക്കായി കോടിക്കണക്കിന് രൂപ പാകിസ്താന് ചിലവഴിച്ചിട്ടുണ്ട് എന്ന് ഐജാസ് അഹമ്മദ് സമ്മതിച്ചു. ജമാഅത്ത് ഉദ് ദവ അടക്കമുള്ള സംഘടനകളെ മുഖ്യധാരയിലേയ്ക്ക് കൊണ്ടുവരണമെന്നും ഐജാസ് അഹമ്മദ് പറഞ്ഞു.\nസിസ്റ്റര് ലൂസി നല്‍കിയ അപ്പീല് തള്ളി വത്തിക്കാന്\nഇന്ത്യക്ക് ഗുണം ചെയ്യുന്നത് റാവു-മന്‍മോഹന് സാമ്പത്തിക മാതൃക: നിര്‍മ്മല സീതാരാമന് ഉപദേശം നല്‍കി ഭര്‍ത്താവ് പറകാല പ്രഭാകര്…\nകേന്ദ്രസര്‍ക്കാര് തീവ്ര ദേശീയതയെ മുന്‍നിര്‍ത്തി ദാരിദ്ര്യത്തില് നിന്നും ശ്രദ്ധ തിരിക്കുന്നു: സര്‍ക്കാരിനെതിരെ രൂക്ഷ വിമര്‍ശനവുമായി നോബല് ജേതാവ് അഭിജിത്ത് ബാനര്‍ജി…\nരാജ്ഞിക്കെതിരെ വിമര്‍ശനം ഉന്നയിച്ച് ലേബര് പാര്‍ട്ടി നേതാവ് ജെറിമി കോര്‍ബിന്


പത്താംവട്ട ചര്‍ച്ചയും പരാജയം; നിയമങ്ങള് പിന്‍വലിക്കാതെ പിന്നോട്ടില്ലെന്ന് ആവര്‍ത്തിച്ച് സംഘടനകള്\n20 Jan 2021 1:33 PM GMT\nകര്‍ഷികനിയമങ്ങള് പിന്‍വലിക്കണമെന്നാവശ്യപ്പെട്ട് സമരം ചെയ്യുന്ന കര്‍ഷകരും കേന്ദ്ര സര്‍ക്കാരും തമ്മിലുള്ള പത്താംവട്ട ചര്‍ച്ചയും പരാജയപ്പെട്ടു. കാര്‍ഷിക നിയമങ്ങള് പിന്‍വലിക്കണമെങ്കില് കോടതിയില് പോകാന് ചര്‍ച്ചയില് കര്‍ഷകരോടു കേന്ദ്രം പറഞ്ഞു. ചര്‍ച്ചയില് തീരുമാനമാകാതെ വന്നതോടെ സമരം തുടരാനും മുന് നിശ്ചയിച്ച പ്രകാരം ട്രാക്ടര് റാലിയുമായി മുന്നോട്ട് പോകാനാകും സംഘടനകള് തീരുമാനിക്കും.\nഡല്‍ഹി അതിര്‍ത്തിയില് സമരം ചെയ്യുന്ന കര്‍ഷകരെ പിന്‍വലിക്കണമെന്ന കേന്ദ്രസര്‍ക്കാര് നിര്‍ദ്ദേശം കര്‍ഷകര് തള്ളിയതോടെ ചര്‍ച്ച പരാജയപ്പെടുകയായിരുന്നു. സമരം പിന്‍വലിച്ച ശേഷം നിയമങ്ങള് പിന്‍വലിക്കാമെന്ന നിര്‍ദ്ദേശമാണ് കര്‍ഷക സംഘനകള് തള്ളിയത്. സമരം പിന്‍വലിച്ചാല് ഒരു വര്‍ഷത്തേക്ക് നിയമം നടപ്പാക്കുന്നത് നീട്ടിവെക്കാമെന്നാണ് കേന്ദ്രം അറിയിച്ചത്. കൃഷി സംബന്ധമായ പ്രശ്‌നങ്ങള് ചര്‍ച്ച ചെയ്യാന് ഒരു സിമിതിയെ നിയമിക്കാമെന്നും ആ സമിതി പ്രശ്‌നങ്ങള് ചര്‍ച്ച ചെയ്യുമെന്നും കേന്ദ്രസര്‍ക്കാര് കര്‍ഷകരെ അറിയിച്ചു. ഇക്കാര്യത്തില് ഒരു തുരീമാനം അറിയിക്കണമെന്നു കേന്ദ്രം നിര്‍ദ്ദേശിച്ചു. അടുത്ത ചര്‍ച്ച ശനിയാഴ്ച നടക്കും.\nനാല്‍പ്പതോളം കര്‍ഷക സംഘടനാ നേതാക്കളാണ് ചര്‍ച്ചയില് പങ്കെടുത്തത്. കേന്ദ്രകൃഷിമന്ത്രി നരേന്ദ്ര സിങ് തോമര്, പീയുഷ് ഗോയല് തുടങ്ങിയവരാണ് കേന്ദ്രസര്‍ക്കാരിനെ പ്രതിനിധീകരിച്ച് എത്തിയത്. ഡല്‍ഹിയിലെ വിജ്ഞാന് ഭവനിലായിരുന്നു ചര്‍ച്ച.\ncentral government farmers protest


പി.സി ജോര്‍ജ്ജിനെ അയോഗ്യനാക്കിയ സ്പീക്കറുടെ നടപടി കോടതി റദ്ദാക്കി\nMarch 14, 2016 admin General, Kerala News, Other News, scrolling_news\nകൊച്ചി: പി സി ജോര്‍ജിനെ അയോഗ്യനാക്കിയ സ്പീക്കറുടെ നടപടി ഹൈക്കോടതി റദ്ദാക്കി. സ്പീക്കറുടെ നടപടി ചോദ്യം ചെയ്ത് പി.സി ജോര്‍ജ്ജ് ഹൈക്കോടതിയില് നല്‍കിയ ഹര്‍ജിയിലാണ് ഉത്തരവ്. പി സി ജോര്‍ജിന് പറയാനുള്ള മുഴുവന് കാര്യങ്ങളും സ്പീക്കര് കണക്കിലെടുത്തില്ല. അത് നിയമാനുസൃതം പരിഗണിക്കേണ്ടതിയാരുന്നുവെന്ന് കോടതി നിരീക്ഷിച്ചു. നേരത്തെ ഹൈക്കോടതി ഇതില് ഇടക്കാല ഉത്തരവ് പുറപ്പെടുവിച്ചിരുന്നു. അയോഗ്യനാക്കികൊണ്ടുള്ള രേഖയില് സ്പീക്കറുടെ ഓപ്പോ സീലോ ഉണ്ടായിരുന്നില്ല. അതിനാല് നടപടി നിയമപരമല്ലെന്നും കോടതി അറിയിച്ചു. സത്യം ജയിച്ചുവെന്ന് കോടതി വിധിയോട് പി സി ജോര്ജ് പ്രതികരിച്ചു.\nകഴിഞ്ഞ വര്‍ഷം ജൂണ് മൂന്ന് മുതലാണ് അയോഗ്യത പ്രാബല്യത്തില് വന്നത്. മുന് കാല പ്രാബല്യത്തോടെയായിരുന്നു അയോഗ്യനാക്കിയത്. നേരത്തെ തന്നെ അയോഗ്യതയുള്ളതിനാല് രാജിക്കത്തിന് പ്രസക്തിയില്ലെന്ന് സ്പീക്കര് എന് ശക്തന് അറിയിച്ചിരുന്നു. അതേസമയം, തെരഞ്ഞെടുപ്പില് മത്സരിക്കുന്നതിനു പി സി ജോര്‍ജിനു തടസമില്ല. അയോഗ്യതയ്ക്കു മുന്‍കാല പ്രാബല്യമുണ്ടെങ്കിലും പ്രഖ്യാപനം പിന്നീടായതുകൊണ്ട് പി സി ജോര്‍ജിനു നല്‍കിയ ആനുകൂല്യങ്ങളൊന്നും തിരിച്ചെടുക്കില്ലെന്നു സ്പീക്കര് പറഞ്ഞു.\nനിയമവശങ്ങള് പരിശോധിച്ചശേഷം രാജിക്കത്തു സ്വീകരിക്കുമെന്നായിരുന്നു സ്പീക്കര് അറിയിച്ചിരുന്നത്. കേരള കോണ്‍ഗ്രസിന്റെ പരാതിയില് കൂറുമാറ്റ നിരോധന നിയമപ്രകാരം വാദം നടക്കുന്നതിനാല് സ്പീക്കര് രാജി സ്വീകരിച്ചിരുന്നില്ല.\nനിയമസഭാംഗത്വം സ്വമേധയാ രാജിവച്ചു കൊണ്ട് കത്തു നല്‍കിയതിനു പിന്നാലെയാണു എംഎല്‍എ പി സി ജോര്‍ജിനെ പതിമൂന്നാം കേരള നിയമസഭയുടെ സമ്മേളനം തീരുന്നത് വരെ അയോഗ്യനാക്കിയതായി സ്പീക്കര് എന്. ശക്തന് അറിയിച്ചത്. കൂറുമാറ്റ നിരോധന നിയമ പ്രകാരം ജോര്‍ജിനെ അയോഗ്യനാക്കണമെന്ന് ആവശ്യപ്പെട്ട് ജോര്‍ജിന്റെ പാര്‍ട്ടിയായ കേരള കോണ്‍ഗ്രസിന്റെ നേതാവും ചീഫ് വിപ്പുമായ തോമസ് ഉണ്ണിയാടനാണ് പരാതി നല്‍കിയത്.\nവാഹനാപകടം;ഹയർ സെക്കണ്ടറി അദ്ധ്യാപിക അന്തരിച്ചു.....\nകെ.പി.സി.സി പുനസംഘടനയ്ക്ക് പിന്നാലെ കൊല്ലം ജില്ലയി...\nചൊവ്വാഴ്ച്ച യു.ഡി.എഫ് ഹർത്താലെന്ന പ്രചരണം വ്യാജമെന...\nഉപരാഷ്ട്രപതി വെങ്കയ്യ നായിഡു ഹൃദയ സംബന്ധമായ അസുഖത്...\nപരപ്പനങ്ങാടി പാലത്തിങ്ങലില് പുലിയെ കണ്ടതായി അഭ്യൂഹം: നാട്ടുകാര് തെരച്ചില് തുടങ്ങി\nമേല്‍ജാതിക്കാരിയെ പ്രണയിച്ച് വിവാഹം കഴിച്ച ദലിത് യുവാവിനെ പട്ടാപ്പകല് നഗരത്തിലിട്ട് വെട്ടിക്കൊന്നു: യുവതി ഗുരുതരാവസ്ഥയില്


അര്‍ജുന സംഗീതത്തിന് ഒടുവില് അംഗീകാരം | belated music award for M K Arjunan Master | Madhyamam\ndate_range 8 March 2018 8:35 PM GMT\nഅര്‍ജുന സംഗീതത്തിന് ഒടുവില് അംഗീകാരം\nഅര നൂറ്റാണ്ടിെൻറ സംഗീത ജീവിതത്തിൽ ആദ്യമായി സംസ്ഥാന സർക്കാറിെൻറ പുരസ്കാരം\nഎം.കെ. അര്‍ജുനന് മാസ്റ്റര്‍ക്ക് മികച്ച സംഗീത സംവിധായകനുള്ള പുരസ്കാരം ലഭിച്ചുവെന്ന വാര്‍ത്ത കേട്ട പലരും ചോദിച്ചിട്ടുണ്ടാവുക എത്രാമത്തെ തവണയാണ് മാസ്റ്റര്‍ക്ക് ഈ പുരസ്കാരം കിട്ടുന്നത് എന്നായിരിക്കും. ഇപ്പോള് ഇതേത് സിനിമക്കാ അവാര്‍ഡ് കിട്ടിയത് എന്നാവും രണ്ടാമത്തെ ചോദ്യം.\nഅര നൂറ്റാണ്ട് നീണ്ട സംഗീത ജീവിതത്തിനിടയില് പലവട്ടം മാസ്റ്റര്‍ക്ക് കിട്ടിയിരിക്കണം എന്നാവണം നമ്മളൊക്കെയും വിചാരിക്കുക. പക്ഷേ, ആദ്യമായാണ് ഈ പുരസ്കാരം കിട്ടുന്നതെന്ന് അറിയുമ്പോഴാണ് ഞെട്ടുക. ഇപ്പോഴും ചുണ്ടില്‍നിന്നും ഓര്‍മയില്‍നിന്നും ഇറങ്ങിപ്പോവാത്ത നൂറുകണക്കിന് പാട്ടുകള് അര്‍ജുനന് മാസ്റ്ററുടേതായുണ്ട്.. അതിലെ ഏതു പാട്ടും പുരസ്കാരത്താല് തിളങ്ങാന് പോന്നതായിരുന്നു.\nഎം.കെ. അർജുനനും ജി. ദേവരാജനും\nഇപ്പോഴാണ് സംസ്ഥാന ചലച്ചിത്ര പുരസ്കാരത്തിന് അന്തസ്സ് ഉണ്ടായതെന്ന് ചിലര് സോഷ്യല് മീഡിയകളില് കുറിക്കുന്നുണ്ട്. ഇത്രകാലം ഇവിടെയൊക്കെ ഉണ്ടായിരുന്നിട്ടും അംഗീകരിക്കപ്പെടാതെ പോവുകയായിരുന്നു എന്ന വേദനയുണ്ട് ആ വാക്കുകളില്. പരിഭവമുണ്ട് ആ പറച്ചിലുകളില്. ‘ഭയാനകം’ എന്ന ജയരാജ് ചിത്രത്തിലെ സംഗീതത്തിനാണ് പുരസ്കാരം.\nഅര്‍ജുനന് മാസ്റ്റര്‍ക്ക് പുരസ്കാരം കിട്ടിയപ്പോള് ശ്രീകുമാരന് തമ്പി തന്‍െറ ഫേസ്ബുക്ക് വാളില് കുറിച്ചു: ‘SILENCE IS THE CLIMAX OF SOUND’ അര നൂറ്റാണ്ടിന്‍െറ അവഗണയ്ക്ക് നല്‍കിയ പ്രായശ്ചിത്തം. മലയാള സിനിമയിലെ ഏറ്റവും മികച്ച ഹിറ്റ് കൂട്ടുകെട്ടായിരുന്നു വയലാര് -ദേവരാജന് സഖ്യമെങ്കില് അതിനൊപ്പം നില്‍ക്കുന്നതാണ് ശ്രീകുമാരന് തമ്പി -എം.കെ. അര്‍ജുനന് കൂട്ടുകെട്ട്.\nപക്ഷേ, തമ്പി - അര്‍ജുനന് കൂട്ടുകെട്ടിലെ പാട്ടുകള് പോലും ആസ്വാദക ലോകം വയലാര് -ദേവരാജന് അക്കൗണ്ടില് വരവുവെച്ചു പോയിട്ടുണ്ട്. ദേവരാജന് സ്കൂളില്‍നിന്നായിരുന്നു അര്‍ജുനന് മാസ്റ്ററുടെ പാട്ടുവഴി ചിട്ടപ്പെടുത്തിയത്. വയലാറിന്‍െറ തുടര്‍ച്ചയില് പെട്ടുപോയി ശ്രീകുമാരന് തമ്പി എന്നതും രണ്ടുപേരെയും മാറിപ്പോകുന്നതിനും കാരണമായി. പക്ഷേ, വയലാറിന്‍െറ പാട്ടിലെ പ്രണയം ശരീരത്തില് കിടന്ന് തിളച്ചുതൂവിയപ്പോള് ശ്രീകുമാരന് തമ്പിയില് അത് ആത്മാവിന്‍െറ നീറുന്ന പ്രാര്‍ത്ഥനയായി മാറുകയായിരുന്നു. ആ പ്രാര്‍ത്ഥനയിലെ ധ്യാനാത്മകതയെ അര്‍ജുനന് മാസ്റ്റര് സാക്ഷാത്കരിക്കുകയായിരുന്നു.\n‘നീല നിശീഥിനീ നിന് മണിമേടയില്\nനീദ്രാവിഹീനയായ് നിന്നു’ എന്ന പാട്ട് കേള്‍ക്കുക. ബ്രഹ്മാനന്ദനെക്കൊണ്ട് ആ പാട്ട് പാടിക്കുമ്പോള് മലയാളത്തിലെ എക്കാലത്തെയും മികച്ച പ്രണയഗാനമായി അത് മാറുകയയായിരുന്നു. നോവിറ്റുവീഴുന്ന പ്രണയ ഗാനം. (ചിത്രം: സി.ഐ.ഡി നസീര്) ശ്രോതാവിനെ നൊമ്പരത്തില് കുടുക്കിയിടുവാന് ബ്രഹ്മാനന്ദ നാദത്തിനുമായി.\nഎം.കെ. അർജുനനെ ആദരിക്കുന്ന ചടങ്ങിൽ ശ്രീകുമാരൻ തമ്പി. (ശ്രീകുമാരൻ തമ്പിയുടെ ഫേസ്ബുക്ക് പോസ്റ്റിൽനിന്ന്)\nദേവരാജന്, ദക്ഷിണാമൂര്‍ത്തി, കെ. രാഘവന്, എം.ബി. ശ്രീനിവാസന്, എം.എസ്. വിശ്വനാഥന്, സലില് ചൗധരി തുടങ്ങിയ അതികായന്മാര് മലയാള ചലച്ചിത്ര ഗാന രംഗം അടക്കിവാഴുന്ന കാലത്ത് അവര്‍ക്കിടയില്‍നിന്നുകൊണ്ട് തന്‍െറ മുദ്ര കുറിച്ച വലിയൊരു കൂട്ടം പാട്ടുകള് സൃഷ്ടിക്കാന് അര്‍ജുനന് മാസ്റ്റര്‍ക്ക് കഴിഞ്ഞു. ദേവരാജന്‍െറ സംഗീത സഹായിയായി സിനിമയിലത്തെി സ്വതന്ത്ര സംവിധായകനായി മാറിയ അര്‍ജുനന് മാസ്റ്ററുടെ ജീവിതം പൊരുതിക്കയറിയ ഒരു മനുഷ്യന്‍െറ വിജയഗാഥ കൂടിയാണ്.\nമണല്‍ത്തരികളില് വരെ സംഗീതം അലിഞ്ഞുകിടക്കുന്ന ഫോര്‍ട്ടു കൊച്ചിയില് 1936ല് ദരിദ്ര കുടുംബത്തില് പിറന്നുവീണ അര്‍ജുനന്‍െറ ബാല്യം കടുത്ത വെല്ലുവിളികളുടെതായിരുന്നു. അച്ഛന് കൊച്ചുകുഞ്ഞിന്‍െറ മരണത്തിനും ജീവിച്ചുകയറാനുള്ള അമ്മ പാറുവിന്‍െറ പേരാട്ടത്തിനുമിടയില് അര്‍ജുനന് രണ്ടാം ക്ളാസില് പഠനം ഉപേക്ഷിക്കേണ്ടിവന്നു. ഒടുവില് പട്ടിണി അകറ്റാന് വഴിതേടി അര്‍ജുനനും ജ്യേഷ്ഠന് പ്രഭാകരനും എത്തിപ്പെട്ടത് മധുരയിലെ ആശ്രമത്തിന്‍െറ കീഴിലുള്ള അനാഥാലയത്തിലായിരുന്നു. ആശ്രമാധിപന് നാരായന സ്വാമിയാണ് അര്‍ജുനനിലെ സംഗീതം ആദ്യമായി തിരിച്ചറിഞ്ഞത്. സ്വാമി ഏര്‍പ്പാടാക്കിക്കൊടുത്ത അധ്യാപകനില് നിന്ന് ഏഴ് വര്‍ഷം സംഗീതം അഭ്യസിച്ചു.\nആ പഠനം അര്‍ജുനന് സംഗീതത്തില് കാലുറപ്പിക്കാന് കരുത്തേകി. നാട്ടില് തിരിച്ചത്തെിയ ശേഷം ജീവിക്കാന് കൂലിപ്പണി വരെ ചെയ്യേണ്ടിവന്നെങ്കിലും സംഗീതത്തില് തന്നെ ഉറച്ചുനിന്നു. നാടകങ്ങളിലൂടെയായിരുന്നു അര്‍ജുനന് സിനിമയിലത്തെിയത്. അതിന് നിമിത്തമായത് ദേവരാജന് മാസ്റ്ററായിരുന്നു. 1969ല് ‘കറുത്ത പൗര്‍ണമി’ എന്ന സിനിമയിലെ ഗാനങ്ങളിലൂടെയായിരുന്നു തുടക്കം. പിന്നീടാണ് ശ്രീകുമാരന് തമ്പിയുടെ കൂട്ടുകെട്ടിലേക്ക് കടന്നുവരുന്നത്. ദേവരാജന് മാസ്റ്ററുമായി ശ്രീകുമാരന് തമ്പിക്കുണ്ടായ പിണക്കം മലയാള സിനിമക്ക് മികച്ചൊരു സംഗീത സംവിധായകനെ നല്‍കുകയായിരുന്നു.\nപിന്നീടെല്ലാം ചരിത്രമായി. എത്രയെത്ര പാട്ടുകള്. ‘കസ്തൂരി മണക്കുന്നല്ളോ കാറ്റേ.. (പിക്നിക്), പാടാത്ത വീണയും പാടും (റസ്റ്റ് ഹൗസ്), നീലക്കുട നിവര്‍ത്തി വാനം (രക്തപുഷ്പം), ദുഃഖമേ നിനക്ക് പുലര്‍കാല വന്ദനം (പുഷ്പാഞ്ജലി), മുത്തുകിലുങ്ങി മണിമുത്തു കിലുങ്ങി (അജ്ഞാതവാസം), സുഖമൊരു ബിന്ദു (ഇതു മനുഷ്യനോ), കുയിലിന്‍െറ മണിനാദം, പാലരുവി കരയില് (പത്മവ്യുഹം), മല്ലികപ്പൂവിന് മധുരഗന്ധം (ഹണിമൂണ്), സ്നേഹഗായികേ (പ്രവാഹം..), തിരുവോണപുലരിതന് തിരുമുല് കാഴ്ച (തിരുവോണം), ഉറങ്ങാന് കിടന്നാല് (പത്മരാഗം), ചെട്ടികുളങ്ങര ഭരണിനാളില് (സിന്ധു), ആയിരം അജന്താ ശില്‍പങ്ങള് (ശംഖുപുഷ്പം) തുടങ്ങിയവയൊക്കെ ഈ കൂട്ടുകെട്ടിലെ ചില ഹിറ്റ് ഗാനങ്ങള് മാത്രം.\nഎം.കെ. അർജുനനും ശ്രീകുമാരൻ തമ്പിയും ബിജിബാലും\nവയലാര്, പി.ഭാസ്കരന്, ആര്.കെ. ദാമോദരന് തുടങ്ങിയവര്‍ക്കൊപ്പവും മികച്ച ഗാനങ്ങള് ഒരുക്കിയ അര്‍ജുനന് മാസ്റ്റര്‍ക്ക് അപ്പോഴൊന്നും കിട്ടാതിരുന്ന അംഗീകാരമാണ് ഇപ്പോള് സംസ്ഥാന സര്‍ക്കാര് പുരസ്കാരത്തിലൂടെ ലഭിച്ചിരിക്കുന്നത്.\nഎം.കെ. അർജുനനും എ.ആർ. റഹ്മാനും ഒരു പഴയകാല ചിത്രം\nഓര്‍ക്കസ്ട്രേഷനിലുള്ള കൈയടക്കം ഗുരു കൂടിയായ ദേവരാജനില്‍നിന്ന് സ്വായത്തമാക്കിയ അര്‍ജുനന് അക്കാര്യത്തില് ദേവരാജന് മാസ്റ്ററെപോലും വിസ്മയിപ്പിക്കുന്നുമുണ്ട്. എ.ആര്. റഹ്മാനെ ആദ്യമായി പിന്നണിയില് കീ ബോര്‍ഡ് വായിപ്പിച്ചതും മാസ്റ്ററാണ്. പിതൃതുല്യമായ വാല്‍സല്യത്തോടെ റഹ്മാന്‍െറ കുടുംബത്തിനും സംഗീതത്തിനും ഒപ്പമുണ്ടായിരുന്നു അര്‍ജുനന് മാസ്റ്റര്. റഹ്മാന്‍െറ പിതാവ് ആര്.കെ. ശേഖറും അര്‍ജുനന് മാസ്റ്ററും ദേവരാജന് മാസ്റ്ററുടെ ഇടംവലം നിന്ന കാലം കൂടിയായിരുന്നു മലയാള ചലച്ചിത്ര സംഗീതത്തിന്‍െറ ആ സുവര്‍ണ കാലം.\nരൺജി പണിക്കറും ശ്രീകുമാരൻ തമ്പിയും ജയരാജും എം.കെ. അർജുനൻ മാസ്റ്റർക്കൊപ്പം തകഴി സ്മൃതി മണ്ഡപത്തിൽ. അർജുനൻ മാസ്റ്റർക്ക് അവാർഡ് കിട്ടിയ ‘ഭയാനകം’ സിനിമയുടെ ചർച്ചയ്ക്കിടയിൽ.ശ്രീകുമാരൻ തമ്പി ഫേസ്ബുക്കിൽ പങ്കുവെച്ച ചിത്രം\nTAGS:kerala satate film award m k Arjunan sreekumaranthambi bhayanakam devarajan master kerala news\nNews Summary - belated music award for M K Arjunan Master


Domestic LPG Cylinder Price പാചകവാതക സിലിണ്ടർ വില കുറഞ്ഞു\nപാചകവാതക സിലിണ്ടർ വില കുറഞ്ഞു\nഗാർഹികാവശ്യങ്ങൾക്കുള്ള പാചക വാതക സിലിണ്ടറുകളുടെ വില കുറഞ്ഞു. 10 രൂപയാണ് കുറഞ്ഞിരിക്കുന്നത്. ഇതോടെ ഡൽഹിയിൽ 819 രൂപ ആയിരുന്ന സിലിണ്ടർ വില 809 രൂപയായി താഴ്ന്നു. പുതിയ നിരക്കിൽ ഏപ്രിൽ ഒന്ന് മുതൽ സിലിണ്ടറുകൾ ലഭിക്കും. ഇന്ത്യൻ ഓയിൽ കോർപ്പറേഷനാണ് വിവരം അറിയിച്ചത്.\nമാർച്ച് ഒന്നിനാണ് അവസാനമായി ഗ്യാസ് സിലിണ്ടറിന് വില വർധിപ്പിച്ചത്. സിലിണ്ടറിന് 25 രൂപയാണ് വർധിപ്പിച്ചത്. ഇതോടെ ഗാർഹിക ആവശ്യത്തിനുള്ള പാചക വാതക സിലിണ്ടറിന്റെ വില കൊച്ചിയിൽ 826 ആയിരുന്നു. ഫെബ്രുവരിയിൽ മൂന്ന് തവണ പാചകവാതക സിലിണ്ടറിൻ്റെ വില വർധിപ്പിച്ചിരുന്നു. മാസാദ്യം സിലിണ്ടറിന് 25 രൂപ വർധിപ്പിച്ചു. ഫെബ്രുവരി 14ന് സിലിണ്ടറിന് 50 രൂപയും 25ന് 25 രൂപയും വർധിപ്പിച്ചിരുന്നു.\nഅതേസമയം, ഇന്ധന വിലയിലും കുറവുണ്ടായിട്ടുണ്ട്. ഇന്നലെയാണ് ഇന്ധനവില അവസാനമായി കുറഞ്ഞത്. പെട്രോളിന് 22 പൈസയും ഡീസലിന് 24 പൈസയുമാണ് കുറച്ചത്. ഒരാഴ്ചയ്ക്കിടെ മൂന്നാം തവണയാണ് ഇന്ധനവില കുറയുന്നത്. ഇതോടെ കൊച്ചിയിൽ ഒരു ലിറ്റർ പെട്രോളിന് 90 രൂപ 83 പൈസയും ഡീസലിന് 85 രൂപ 39 പൈസയുമായി. മൂന്നു തവണയായി പെട്രോളിന് 61 പൈസയും ഡീസലിന് 63 പൈസയുമാണ് കുറഞ്ഞത്.\nനേരത്തേ പെട്രോൾ, ഡീസൽ വില തുടർച്ചയായി വർധിപ്പിച്ചതിനെതിരെ വ്യാപക വിമർശനം ഉയർന്നിരുന്നു. ഇതിന് പിന്നാലെയാണ് ഇന്ധന വില കുറഞ്ഞത്.\nStory Highlights: Domestic LPG Cylinder Price Drops By ₹ 10\nRead more on: lpg\nപാചക വാതക വില വർധിച്ചു\nപാചക വാതകത്തിന് വില വർധിപ്പിച്ചു\nപാചക വാതക സിലിണ്ടറിന് വില കൂട്ടി\nസബ്‌സിഡിയുള്ള പാചകവാതകത്തിന് വില കുറച്ചു